MDP Ge Bodu Ninmun: MDP In Raees Solih Ah "Aaekey" Bunefi!\nއެމްޑީޕީގެ ބޮޑު ނިންމުން: އެމްޑީޕީ ރައީސް ސޯލިހްއަށް "އާއެކޭ" ބުނެފި!\n14 މޭ 2022 - 09:13:05\nއެމްޑީޕީގެ ކުރިމަގު ބިނާކުރަން މުހިންމު ނިންމުމެއް ނިންމާނެ، އެޕާޓީގެ ޗެއަޕާސަން އިންތިހާބުގެ ވޯޓުލުން ފަށައިފި އެވެ.\nހެނދުނު 09:00 އިން ފެށިގެން ހަވީރު 16:00 އާއި ހަމަޔަށް ވޯޓުލުން ކުރިއަށްދާނެ މި އިންތިހާބުގެ ވޯޓުފޮށިތައް މުޅި ރާއްޖޭގައި ޖުމްލަ 281 ފޮށި ބެހެއްޓާފައިވެއެވެ.\nއެއީ ރަށްރަށުގައި، 194 އަދި މާލޭ ސަރަހައްދުގައި 87 ފޮއްޓެވެ. މާލޭ ސަރަހައްދުގައި 15 ސަރަހައްދެއްގައި ވަނީ ވޯޓުފޮށިތައް ބެހެއްޓިފައެވެ.\nދެފެކްޝަނަކަށް އޮތް އެމްޑީޕީތެރޭ ޗެއަކަމަށް ވާދަވެރި ދެ ކެންޑިޑޭޓުން ވާދަކުރާއިރު، އިކޮނޮމިކް މިނިސްޓަރު ފައްޔާޒު އިސްމާއިލް ހުރީ ރައީސް އިބްރާހިމް މުހައްމަދު ސޯލިހުގެ ވެރިކަން ދިފާއުކުރުމަށެވެ. ރައްޔިތުންގެ މަޖިލިހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ހުންނެވީ، ޕާޓީގެ ރައީސް މުހައްމަދު ނަޝީދު ޕާޓީން އެކަހެރި ނުކުރުމުގެ އަޒުމުގައެވެ.\nޗެއަޕާސަން އިންތިހާބާއި ގުޅިގެން ޕާޓީތެރޭގައި ވަރަށް ބޮޑަށް ހިޔާލުތަފާތުވުންތައް ވަނީ އުފެދިފައެެވެ. ސަބަބަކީ މިއިންތިހާބަކީ ރިޔާސީ އިންތިހާބަށް އެމްޑީޕީގެ ގޮތެއް ނިމިގެންދާނެ އިންތިހާބަކަށް ވުމެވެ.\nނަޝީދާއިއެކު އަޅުގަނޑު ވަރަށް މަސައްކަތް ކުރައްވާ ހިތްވާ ބޭފުޅެއް، އަޅުގަނޑަށް އެކީގަ މަސައްކަތް ކުރެވޭނެ އަތް ވަނީ ހުޅުވިގެން: ފައްޔާޒް\nރައީސް ސޯލިހް އަށް އޮތް އިތުބާރު، ފެނިއްޖެ: ފައްޔާޒް\nނަތީޖާއާއި ދޭތެރޭ މައްސަލައެއް ޖެއްސޭ ވަރަށް ވުރެ މާބޮޑު ތަފާތަކުން މެމްބަރުން ގޮތް ނިންމަވާފަ މިއޮތީ: ފައްޔާޒް\nއަޅުގަނޑެއް ނުދެކެން މިއީ އަޅުގަނޑަށް ދިން ވޯޓެއް ކަމަކަށް. މިއީ ސަރުކާރާއިއެކު ޕާޓީ އޮވެގެން ރިޔާސީ އިންތިހާބު ހޯދަން ބޭނުންވާކަން އަންގަން އެމްޑީޕީ މެމްބަރުން ޕާޓީގެ ހުރިހާ ލީޑަރުންނަށް ދިން މެސެޖެއް: ފައްޔާޒް\nދެބައިވުމެއް ނުބާވާނަން، އިންތިހާބުތެރޭ ވާދަވެރިން ދެއްކި ވާހަކައެއްވެސް އަޅުގަނޑުގެ ހިތަކު ނެތް. އެކީގައި މަސައްކަތް ކުރައްވޭނެ: ފައްޔާޒް\nއެމްޑީޕީ މެމްބަރުން ދައްކަވާދިނީ ރައީސް އަށް އިތުރު ދައުރެއް ދޭން ބޭނުންވާ ކަން: ފައްޔާޒް\nފައްޔާޒުގެ މިވަގުތު ދަނީ ނޫސްވެރިންނާއި ބައްދަލުކުރައްވަމުން\nރައްޔިތުންގެ މަޖިލިހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ކެމްޕެއިން ތެރޭ ވެސް އެންމެ ބޮޑަށް ދެއްކެވި ވާހަކައަކީ މިއީ ރިޔާސީ އިންތިހާބަށް އެމްޑީޕީ އޮތް ގޮތް އެނގޭނެ އިންތިހާބެއް ކަމަށް\nއެމްޑީޕީތެރޭ ޗެއަކަމަށް ވާދަވެރި ދެ ކެންޑިޑޭޓުން ވާދަކުރާއިރު، އިކޮނޮމިކް މިނިސްޓަރު ފައްޔާޒު އިސްމާއިލް ހުރީ ރައީސް އިބްރާހިމް މުހައްމަދު ސޯލިހުގެ ވެރިކަން ދިފާއުކުރުމަށް ކަމަށް ކެމްޕެއިން ތެރޭގައިވެސް ވަނީ ވިދާޅުވެފަ\nއިންތިހާބު ކާމިޔާބު ކުރުމަށްފަހު ފައްޔާޒު ވިދާޅުވީ އެއީ ފައްޔާޒަށް ދިން ވޯޓެއް ކަމަށް ގަބޫލު ނުކުރައްވާ ކަމަށާއި، އެއީ 2023ގައިވެސް ރައީސް ސޯލިހުގެ ސަރުކާރު ބޭނުންވާ ކަމުގެ ހެއްކެއް ކަމަށް.\nފަހުގެ ތާރީހެއްގައި އެންމެ ވާދަވެރިކަން ބޮޑުވި އެންމެ މުހިންމު އެތެރޭގެ ރައީސް ސޯލިހް ފެކްޝަނުގެ "އެމްޑީޕީ ހިންގާލަން" ޓީމުން، އެމްޑީޕީގެ ޗެއަޕާސަން ކަމަށް ވާދަކުރެއްވި އިކޮނަމިކް މިނިސްޓަރު ފައްޔާޒު އިސްމާއިލް އިންތިހާބު ކާމިޔާބުކޮށްފި އެވެ.\nފައްޔާޒު އިންތިހާބު ކުރެއްވީ ވަގުތީ ނަތީޖާއިން ދައްކާގޮތުން 8000ގެ ތަފާތަކާއިއެކު ކުރީގައި އޮވެ، 28520 ވޯޓުންނެވެ. އެއީ މުޅި ޖުމްލަ ވޯޓުގެ 58 އިންސައްތަ އެވެ.\nއިންތި ލިބިފައިވަނީ 20855 ވޯޓެވެ. އެއީ މުޅި ޖުމްލަ ވޯޓުގެ 42 އިންސައްތަ އެވެ.\nރައީސް ސޯލިހް ފެކްޝަނުން "އެމްޑީޕީ ހިންގާލަން" ޓީމުން، އެމްޑީޕީގެ އަންހެނުންގެ ރޫހުގެ ރައީސް ކަމަށް ވާދަކުރެއްވި އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވެސް ބޮޑު ތަފާތަކުން އެ މަގާމު ހޯއްދަވާފި\nރައީސް ސޯލިހް ފެކްޝަނުން "އެމްޑީޕީ ހިންގާލަން" ޓީމުން، އެމްޑީޕީގެ ޗެއަޕާސަން ކަމަށް ވާދަކުރެއްވި އިކޮނަމިކް މިނިސްޓަރު ފައްޔާޒު އިސްމާއިލް އަށް ޗެއަޕާސަން ކަން ޔަގީން ވެއްޖެ\nބާކީ އެންމެ6ފޮށި\nމިހާތަނަށް ފައްޔާޒަށް 28215 ވޯޓު\nއިންތި އަށް 20693 ވޯޓު\nބާކީ 40 ވޯޓު ފޮށި\nމިހާތަނަށް ފައްޔާޒަށް 25094 ވޯޓު(57 އިންސައްތަ)\nމިހާތަނަށް އިންތިއަށް 19030 ވޯޓު( 43 އިންސައްތަ)\nގައްދޫ ދާއިރާގެ މާލެ ފޮށި، ކެންޑިޑޭޓުންގެ މަންދޫބުންގެ ހާޒިރުގައި ގުނަން ފެއްޓިއިރު މައްސަލަތަކެއް ދިމާވުމާއި ގުޅިގެން އިސްތިއުނާފު ފަނޑިޔާރު މަޖިލިސްގެ ރައީސާއި އިންތިހާބާއިބެހޭ ކޮމެޓީގެ މުގައްރިރުގެ ބެއްލެވުމުގެ ދަށުން އަލުން ގުނަން ފަށައިފި\nފައްޔާޒަށް ޗެއަޕާސަން ކަން ކާމިޔާބު ކުރެވިއްޖެ ކަން ފައްޔާޒުގެ ކެމްޕެއިން މެނޭޖަރު އިބްރާހިމް ވަހީދު އިއުލާން ކުރައްވައިފި.\nބާކީ 89 ވޯޓު ފޮށި\nމިހާތަނަށް ފައްޔާޒަށް 20504 ވޯޓު(58 އިންސައްތަ)\nމިހާތަނަށް އިންތިއަށް 14315 ވޯޓު( 42 އިންސައްތަ)\nކާމިޔާބު އިއުލާން ކޮށް ކެޕްއިން މެނޭޖަރު ކުރި ޓްވީޓު---\nފައްޔާޒަށް މިހާތަނަށް 17766 ވޯޓު\nއިންތިއަށް މިހާތަނަށް ލިބިފައިވަނީ 11969 ވޯޓު\nބާކީ 112 ވޯޓުފޮށި\nއިންތިހާބު ފައްޔާޒަށް ކާމިޔާބު ވެއްޖެ ކަމަށް ބުނެ، ބައެއް ފަރާތްތަކުން ދަނީ ފައްޔާޒަށް މަރުހަބާ ކިޔަމުން\n100އަށްވުރެ ގިނަ ވޯޓުފޮށި ގުނިއިރު، 15643 ވޯޓު ލިބި 5754 ވޯޓުގެ ތަފާތާއިއެކު، ފައްޔާޒު ކުރީގައި، އިންތިއަށް މިހާތަނަށް ލިބިފައިވަނީ 9889 ވޯޓު\n"ޝަކުވާ އެބަހުރި ވަރަށް ގިނަ ގޮތްގޮތުންވެސް. މިއަދު އަޅުގަނޑަށް އިހަވަންދޫއިން އަންހެނަކު ގުޅީ. ވިދާޅުވީ އޭނަ ( އެ އަންހެންމީހާ ) ބަލަން ހުއްޓައި5ވޯޓުކަރުދާސްކޮޅު ދީފައޮތީ. ބަލިވެއްޖެއްޔާ ބަލި ގަބޫލުކުރާނަން. އެކަމަކު ސުވާލު އުފެދޭ ބައިވަރު ކަންތައްތައް އެބަހުރި" އިމްތިޔާޒް ފަހުމީގެ ތަރުޖަމާން، އުނގޫފާރުދާއިރާގެ މެންބަރު މުހައްމަދު ވަހީދު (ވައްޑެ)\nމާލޭގައި ހުރި ރ.މަޑުއްވަރީ ދާއިރާ ވޯޓު ފޮއްޓަކަށް ވެސް ގަނޑުކޮށް ވޯޓުއަޅާފައިވާ މައްސަލަތަކެއް ވަނީ ފެންމަތިވެފަ\n"އެއްކޮށް ފަތްޖަހާފައިވާ ގިނަ ވޯޓު ކަރުދާސް ވަނީ އަޅާފައި. މިއީ އަޅުގަނޑުމެން ވޯޓުލުން ހުއްޓުވަން އެދިފައިވާ ފޮއްޓެއް" އިންތިގެ ޓީމު\nއައިޑީކާޑު ގަތުމުގެ މައްސަލައެއްވެސް ހުށަހަޅާފައިވޭ\nއިންތިގެ ކެމްޕެއިން މެނޭޖަރު ސީއެންއެމްއަށް ވިދާޅުވީ، ގަނޑުކޮށް ވޯޓު ކަރުދާސްތަކެއް އަޅާފައިވާކަން ފާހަގަކުރެވުނީ، ވޯޓުގުނަމުންދަނިކޮށް ކަމަށް. މައްސަލަ ހުށަހަޅާފައިވާ ކަމަށް\nގަލޮޅު މަދަރުސާގައި ބަހައްޓާފައިހުރި ގައްދޫ ދާއިރާގެ ވޯޓު ފޮއްޓަށް ގަނޑުކޮށް ވޯޓު އެޅި މައްސަލައެއް ހޫނުވެއްޖެ\nމި އިންތިހާބުގައި ޖުމްލަ 282 ފޮށި ބެހެއްޓިފައިވޭ، ބާކީ ނުގުނި އުޅެނީ 192 ފޮށި. އަދިވެސް ކުރީގައި އުޅެނީ ފައްޔާޒު.\nފައްޔާޒަށް 8107 ވޯޓު(ވޯޓުގެ 35 އިންސައްތަ)\nއިންތިއަށް 4360 ވޯޓު(ވޯޓުގެ 35 އިންސައްތަ)\nމި އިންތިހާބުގައި ޖުމްލަ 282 ފޮށި ބެހެއްޓިފައިވޭ، ބާކީ ނުގުނި އުޅެނީ 207 ފޮށި. ކުރީގައި އުޅެނީ ފައްޔާޒު.\nފައްޔާޒަށް 5408 ވޯޓު، އިންތިއަށް 3299 ވޯޓު\nމިހާތަނަށް 43 ފޮށި ގުނުނުއިރު، ކުރީގައި އުޅުއްވަނީ ފައްޔާޒް. ފައްޔާޒަށް 2799 ވޯޓު، އިންތިއަށް 1460 ވޯޓު\nމި އިންތިހާބުގައި ޖުމްލަ 282 ފޮށި ބެހެއްޓިފައިވޭ، ބައެއް ފޮށިތަކުގެ ވަގުތީ ނަތީޖާ މިހާރު ދަނީ އިއުލާން ކުރުމުން\nވޯޓު ގުނުން އަދި ނަތީޖާ އިއުލާން ކުރުން ވެސް ކުރިއަށް ދަނީ އެ ވޯޓުފޮށްޓެއްގެ ކައިރީގައި\nނަތީޖާ އިއުލާން ކުރަން ފަށައިފި\nވޯޓުފޮށިތައް ބަންދުކޮށް، ވޯޓު ގުނަން ފަށައިފި\nއެމްޑީޕީގެ ބޮޑު ނިންމުން: ޝަކުވާތައް ގިނަ، ވޯޓުލުމުގެ ވަގުތު އިތުރުކޮށްފި!\nހަތަރަކަށް ވަގުތު ކަނޑައަޅާފައި އޮތް އިންތިހާބުގެ ވޯޓުލުން 18:00 އާއި ހަމަޔަށް ދިގުދަންމާލައިފި. މިގޮތަށް ނިންމާފައިވަނީ ބައެއް ތަންތަނުގައި ވޯޓުލުން ފެށުން ލަސްވުމުގެ ސަބަބުންނާއި، މޫސުން ގޯސްވުމުގެ ސަބަބުން ވަގުތު ފާއިތުވިއިރުވެސް ގިނަ ބަޔަކަށް ވޯޓުލެވިފައި ނުވާތީ ޝަކުވާތައްވެސް ކުރިމަތިވަމުން ދާތީ.\nއެމްޑީޕީގެ ޗެއާޕާސަން އިންތިހާބުގައި ވޯޓުލުމުގެ ކަންތައްތައް ކުރިއަށްދަނިކޮށް ވޯޓުލާން ދިޔަ މީހަކު ފ.ނިލަންދޫގައި ވޯޓުކަރުދާސް ދައްކައިފި. މި އިންތިހާބުގައި ވޯޓު ކަރުދާސް ފޮޓޯ ނެގުމާއި، ވޯޓު ކަރުދާސް އެހެންމީހުންނަށް ދެއްކުމަކީ އެ މީހެއްގެ ވޯޓު ބާތިލްކުރެވިދާނެ ކަމެއްކަމަށް އެމްޑީޕީގެ އިންތިހާބާއިބެހޭ ކޮމެޓީން ވަނީ ފާސްކޮށްފަ.\nޗެއަ ކަމަށް ވާދަކުރައްވާ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ވޯޓުލައްވައިފި އެވެ. އިންތި ވޯޓު ލެއްވީ ހިރިޔާ ސްކޫލުގައި ބަހައްޓާފައި ހުރި ވޯޓު ފޮށްޓަށް\nއެމްޑީޕީގެ ލީޑަރު، ރައީސް އިބްރާހިމް މުހައްމަދު ސޯލިހް، އަދި އެ ޕާޓީގެ ރައީސް މުހައްމަދު ނަޝީދު ވޯޓު ލައްވައިފި.\nރައީސް ސޯލިހު ވޯޓުލާން ދަރުމަވަންތައަށް ވަޑައިގެން ވޯޓުލެއްވީ، 10:30ގަ، އަދި ރައީސް ނަޝީދު ވޯޓު ލެއްވީ އޭގެ ކުޑައިރުކޮޅެއް ކުރިން ޖަމާލުއްދީންގައެވެ.\nސޯލިހު ވޯޓުލާން ދަރުމަވަންތައަށް ވަޑައިގެންފި\nރައީސް ސޯލިހް ވޯޓުލާން ދަރުމަވަންތައަށް ވަޑައިގަންނަވަނީ——ފޮޓޯ:ސީއެންއެމް\nރައީސް ނަޝީދު ވޯޓު ލައްވައިފި\nއެމްޑީޕީގެ ޗެއަޕާސަން ކަމަށް ވާދަކުރައްވާ ކެންޑިޑޭޓް ފައްޔާޒު އިސްމާއިލް ވޯޓު ލައްވައިފި\nފައްޔާޒު ވޯޓުލެއްވީ މައްޗަން ގޯޅި އުތުރު ދާއިރާގެ ވޯޓު ފޮއްޓަށް —\nފައްޔާޒް އިސްމާއިލް އަދި ޕާޓީގެ ރައީސް މުހައްމަދު ނަޝީދު ވެސް މިވަގުތު އިންނެވީ ޖަމާލުއްދީން ސްކޫލުގައި ވޯޓުލާން ވަޑައިގެން\nރައީސް ނަޝީދު ވޯޓުލާން ވަޑައިގެން\nޗެއަ ކަމަށް ވާދަކުރައްވާ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ ވޯޓުލާން ވަޑައިގަންނަވާނީ 11:00 ޖަހާއިރު، ހިރިޔާ ސްކޫލަށް\nޗެއަ ކަމަށް ވާދަކުރައްވާ ފައްޔާޒު އިސްމާއިލް ވޯޓުލާން ވަޑައިގަންނަވާނީ 10:00 ޖާހައިރު، ޖަމާލުއްދީން ސްކޫލަށް\nރައީސް އިބްރާހިމް މުހައްމަދު ސޯލިހު ވޯޓުލާން ވަޑައިގަންނަވާ ގޮތަށް އޮޮތީ ހެނދުނު 10:30 ގައި ދަރުމަވަންތަ އަށް\nޔޫތު ވިންގަށް 32،057 މެމްބަރުންނަށް ވޯޓުލެވޭ\nއަންހެނުންގެ ގޮފީގެ އިންތިހާބުގައި 41،027 މެމްބަރުންނަށް ވޯޓުލެވޭ\nޗެއާޕާސަންގެ އިންތިހާބުގެ އިތުރުން މިއަދު އަންހެނުންގެ ގޮފީގެ ރައީސް އާއި ޒުވާނުންގެ ރޫހުގެ ރައީސް ހޮވާނެ\nއެމްޑީޕީގެ އިންތިހާބުގައި 94,000 މީހުންނަށް ވޯޓުލެވޭ\nއެމްޑީޕީއެމްޑީޕީގެ ޗެއާޕާސަން އިންތިހާބު 2022


Aidhoo - Goiy neygey rashehge gothugai zamaanusure sifakuramun anna falhu rasheh\nއައިދޫ – ގޮތްނޭގޭ ރަށެއްގެ ގޮތުގައި ޒަމާނުއްސުރެ ސިފަކުރަމުން އަންނަ ފަޅުރަށެއް\n22 އޮކްޓޫބަރ 2018\nލިޔުނީ: އަޙްމަދު ނާފިޢު / ބ.ދަރަވަންދޫ\nޒިޔާރަތްތަކަށް ކަމޭހިތުމާއި، ނަދުރުބުނުމުގެ ހަމަތައް މާތްވެގެންވާ އިސްލާމްދީނުގައި ހުރި ނެތް ގޮތް މިޒަމާނުގެ ވަރަށް ގިނަ މީހުން ދަންނާނެއެވެ. ޞައްޙަ އިސްލާމީ ޢަޤީދާއެއް އޮތްމީހެއްގެ ގަބޫލުކުރުން އޮންނަންވި ގޮތާއި، މި ރޮނގުން ހުއްދަ ނުހުއްދަ ކަންކަން މި އަދު އޮޅިފައެއް ނެތެވެ.\nދީނީ ޢިލްމުވެރިން ވިދާޅުވާގޮތުގައި ނަދުރު ބުނަމަކީ ހުއްދަކަމެކެވެ. އެކަމަކު އަހަރުމެންގެ ވެރި އިލާހަށް އެކަންޏެވެ. މިސާލަކަށް ނަމާދެއްކުރުމަށް، ރޯދައެއް ހިފުމަށް ނުވަތަ ޞަދަޤާތެއް ކުރުމަށް ނަދުރުބުނެވިދާނެއެވެ. އެކަމަކު އެހެން އެއްވެސް ފަރާތަކަށް ނަދުރެއް ނުބުނެވޭނެއެވެ. ވަކި ޒިޔާރަތެއްގައި ޞަލަވާތް ކިޔަވާން ވަކި ރަށެއްގައިއޮޑި ބީއްސަން ނުވަތަ މިފަދަ އެނޫންވެސް ކަމަކަށް ނަދުރު ބުނުން ހުއްދައެއް ނޫނެވެ.\nއަޅުގަނޑު މިލިޔުން މިލިޔެލަނީ ހަމައެކަނި ދިވެހި ތާރީޚީ ސަގާފަތަށްޓަކައެވެ. ދިވެހިންގެ ދިރިއުޅުގައި ބައެއް ކަންކަމާމެދު ވިސްނުން ހުރި ނެތް ގޮތާއި ކަންކަން ކޮށް އުޅުނު ގޮތްތައް ސިފަކޮށްދިނުމުގެ މާތްމަޤުޞަދުގައެވެ.\nބ.އަތޮޅު އައިދޫ އަކީ ހަނިފަރާ ދިމާ ބޭރުން އޮންނަ ފަޅު ރަށެކެވެ. އައިދުއޭ ބުނުމުން މިރަށް ދަންނަ މީހަކު ނަމަ ބިރުގަނެއެވެ. އަޅުގަނޑަށް އެނގިފައިވާގޮތުގައި ވަރަށް ކުރީ ޒަމާނުއް ސުރެންފެށިގެން ވެސް މިރަށަކީ ބަރަކާތްތެރި ރަށެއްގެ ގޮތުގައި ބ. އަތޮޅު މީހުން ދަނީ ފާހަގަކުރަމުންނެވެ. ނަމަވެސް މިހާރުގެ ކުދިންނަށް މިކަން ނޭގި ހިނގައިދާނެއެވެ.\nބުނެވޭގޮތުގައި މިރަށުގައި ހަބްޝީގެފާނުގެ ޒިޔާރަތެއް ހުރެ އެވެ. ނަމަވެސް މިޒިޔާރަތް މިރަށުން ވަނީ މުޅިންހެން ނެތިގެން ގޮސްފައެވެ. އަދި މިޒިޔާރަތުގައި ކުރިން ވަރަށް ދިގު ދިދަ ދަޑިއެއް ހުންނަކަމަށްވެއެވެ. ނަމަވެސް މިހާރު އެދަޑި ފެންނަން ނެތަސް ވަރަށް ފަހަކާ ޖެހެންދެންވެސް އެދަނޑި އެރަށުގައި ހުރިކަމަށް ބުނާ މީހުން މިއަދު ބ.އަތޮޅުގައި އެބައުޅެއެވެ. އެހެންނަމަވެސް މި ދަނޑި ބ. އަތޮޅުގައި ވެރިކަންކުރާރަށް އޭދަފުށްޓަށް ގެންގޮސްފައިވާކަމަށްވެސް ބައެއް މީހުން ބުނެއެވެ. އޭދަފުށްޓަކީ އެރަށުގެ ރައްޔިތުންގެ އިތުރުން 1960ގެ އަހަރުތަކުގެތެރޭގައި ބ.އަތޮޅު މާއްޑޫ، އުނޑޫދޫ ، ފުނަދޫ މި ތިންރަށުން މީހުންވެސް ވަޒަންވެރިވެފައިވާ4ރަށުގެ އާބާދީއެއްގެ މައްޗަށް އެކުލެވޭ ރަށެކެވެ. ނަމަވެސް އަޅުގަނޑު އޭދަފުށްޓަށް ކުރުކޮށް އިޝާރާތް މިކޮށްލީ އެރަށަކީ ބ.އަތޮޅުގެ ވެރިރަށް ކަމަށްވާތީއެވެ. އެހެންކަމުން އަނެއްކާވެސް އައިދޫ އާއި ދިމާލަށް އޮޑީގެ މިޝްރާބް ބަދަލުކޮށްލާނަމެވެ.\nއައިދޫއަކީ ގާމަތީ ރަށެކެވެ. މިކަން އަޅުގަނޑަށްވެސް ވަނީ ތަޙައްމަލް ކުރެވިފައެވެ. އަޅުގަނޑުވެސް މިރަށަށް އެތައް ފަހަރެއްގެ މަތިން ވާނީ ޒިޔާރަތްކޮށްފައެވެ. ނަމަވެސް މިރަށަށްގޮސް ރަށަށް ފޭބުމަށްފަހު އެންމެ ފުރަތަމަވެސް ކުރަންޖެހޭކަމަކީ އެޒިޔާރަތް ހުންނަކަމަށްބުނާ ތަނަށް ގޮސް ޞަލަވާތް ފާތިޙާ ކިޔެވުމެވެ. މިއީ ޒަމާނުއްސުރެން ފެށިގެން އެރަށަށް ޒިޔާރަތްކުރާ މީހުން ކުރަމުން ގެންދާ ކަމެކެވެ. އަދި މިހާރުވެސް ކަން އޮތީހަމަ މިގޮތަށެވެ. އަޅުގަނޑަށް މިރަށާ ބެހޭގޮތުން މާގިނަ ކަންތައްތަކެއް ނޭނގުނުނަމަވެސްް ގިނަ ބަޔަކު ދެކޭގޮތުގައި މިއީ ވަރަށް މާތް ރަށެކެވެ. ބުނެވޭގޮތުގައި މިރަށަށް އަރައި ޞަަލަވާތް ފާތިޙާ ނުކިޔަވާ މިރަށުން އެއްޗެއްގައި އަތްލައިފިނަމަ އެމީހަކަށް ނުވަތަ އެބަޔަކަށް ކޮންމެވެސް ކަމަކާއި ކުރިމަތިވާނެކަމަށް ވެއެވެ. ދޯނި އެއްގަމަށް އަރާ ވަޅުޖަހާގޮތް ވެފަވެސް އެބަހުއްޓެވެ. ގިނަ ފަހަރަށް މިފަދަ ކަންތައްތައް ދިމާވަނީ މިރަށުން ވައްކަންކުރަން އަންނަ މީހުންނަށްކަމަށް ބުނެއުޅެއެވެ.\nއަޅުގަނޑު މި ލިޔެލަނީ އަޅުގަނޑު ކުޑައިރު، އެރަށަށް ދަރުހޮވަންގޮސް އުޅުނު ބަޔަކަށް ދިމާވި ހާދިޝާއެކެވެ. އެއްދުވަހަކު ހެނދުނު ފުރައިގެން އެރަށަށް ދަރުހޮވަން ގޮސް އުޅުނު ބައެކެވެ. އިރުއޮއްސުމުންވެސް ވީނުވީއެއް ނޭގި ރަށަށް ނައިސްް ލަސްވެގެން އެމީހުންގެ ޢާއިލާތަށް ރޮނީއެވެ. ހާސްކަމާއި ބިރުވެރިކަމާއެކު، މިކަމާ ކަންބޮޑުވެގެން ރަށުގެ ގިނަ އަދަދެއްގެ މީހުން ރަށުގެ އަތިރިމައްޗަށް ނުކުންނަން ފެށިއެވެ. އަޅުގަނޑުވެސް އެމީހުންނާއެކު ނިކުތީމެވެ. ކުއްލިއަކަށް އަޅުގަނޑުމެންނަށް ފެނުނީ އެރަށުގެ ކޮޅުގައި ޖަހާފައިހުރި ބޮޑު އަލިފާން ގަނޑެކެވެ. މިއަލިފާން ގަނޑު ފެނުމުން އެރަށުގައި ކޮންމެވެސް ކަމެއް ހިނގައިގެން އުޅޭކަން ރަށު މީހުންނަށް އެނގިއްޖެއެވެ. އެހެންވެ ވެގެންއުޅޭގޮތެއް ބަލަން ރަށު ދޯންޏެއް އެރަށަށް ދިޔައިރު ކަމަކު ދާކަށް ނެތެވެ. އެމީހުން ދިޔަ ދޯނި އޮތީ އެއްގަމަށް އަރާ ވަޅުޖަހާފައެވެ. އަދި ހާލުގައި ޖެހިފައިވާ އެމީހުންނާއި ސުވާލުކުރުމުން އެމީހުން ބުނިގޮތުގައި އެމީހުން ދަރުހޮވައި ނިމިގެން ރަށުގެ ގޮނޑުދޮށަށް އައިއިރު ދޯނި އޮތީ އެއްގަމަށްއަރާ ވަޅުޖަހާފައެވެ. ދޯނި އެއްކޮށް ކަހަލަ ގޮތަކަށް އޮތީ ވެލިގަނޑުގެ ތެރޭގައެވެ. ހީވަނީ ފުންވަޅުގަނޑަކަށް ދޯނި ލާ ފަސްއަޅާ ފޮރުވާލާފައި އޮތް ހެނެވެ. އެހެންކަމުން ހެދޭނެގޮތެއް ނެތިގެން ބަޔަކަށް އެންގުމުގެ ގޮތުން އަނދިރިވާން ފެށުމުން އަލިފާން ޖެހީކަމަށެވެ. އޭރަކީ މޯބައިލް ފޯނު ގެންގުޅޭ ޒަމާނެއް ނޫނެވެ.\nއެހެންކަމުން މިމީހުން ރަށަށް އައިސް ދިނުމާއެކު ރަށުގެ ރައްޔިތުންގެ ތެރެއިން ބަޔަކު ދޯނިފަހަރުތަކަށް އަރައިގެން އެރަށާއި ދިމާޔަށް މިސްރާބު ޖެހިއެވެ. އަދި އެމީހުން އެރަށަށްގޮސް އެދޯނި ފުންކޮށްގެން އެރޭ މެންދަމު އެދޯނި ރަށަށް ގެނައެވެ. އެއަށްފަހު ރަށުގެ މީހުން އެރަށަކީ ގޮތްނޭގޭ ރަށެއްކަމަށާއި، ރަށަށް އެރީ ޞަލަވާތް ފާތިޙާ ކިޔަވާފައިތޯ ސުވާލުކުރިއެވެ. އަދި އެކަން ނުކުރާކަމަށް އެމީހުން ބުންޏެވެ. މިހެން ބުނުމުން އެހާދިސާ ދިމާވި މީހުން ބިރުގަތެވެ. ދެން ދުވަހަކުވެސް އެރަށަށް ނާރާނެކަމަށް އެމީހުން ބުންޏެވެ.\nއައިދޫގައި ހުންނަ ހަބްޝީގެ ފާނުގެ ޒިޔާރަތޭ ބުނުމުން ބައެއް މީހުންނަށް އެއީ ކޮންތަނެއްކަން ނޭނގި ހިނގައިދާނެއެވެ. ޅ.ކުރެންދޫގައިވެސް ހަބްޝީގެ ފާނުގެ މިފަދަ ޒިޔާރަތެއް ހުރެއެވެ. މިޒިޔާރަތަށް ނަދުރު ބުނުމަކީ ކުރީގެ ބައެއް މީހުންގެ އާދައެކެވެ. ދޮންކޭލާ އަޅާ ކިރައިގެންނާއި އަދި އެހެނިހެން ތަކެއްޗާ އަޅާ ކިރައިގެންވެސް ފަހަކާ ޖެހެންދެންވެސް ރާއްޖޭގައި ޒިޔާރަތަށް ނަދުރު ބުނެއުޅުނެވެ.\nއޮކްޓޫބަރ 22, 2018 at 7:20 am\nRaahjeyga kureega hingaifaivaa kamah bunaa vaahaka thakaky ginafaharah thandhoru olhun filaafa hunna visney meehaa konmeves jareemaa eh hingumuge niyathugaa kohfa hunna kankan ..meega bunefa oi vaahakaige hageegai bahlavaa ..alhugandah hama yegeen thi haadhisaa aky thi vidhaalhuvaa gothah nuhingaane kemeh noon .


އެމްޑީޕީ ދޫކުރައްވާ އެހެން ޕާޓީއަކަށް ސޮއިކުރައްވާނީ ރައީސް ނަޝީދު އެމްޑީޕީ ދޫކުރައްވާ އެހެންޕާޓީއަކަށް ސޮއިކުރެއްވުމުން ކަމުގައި ތިމަރަފުށީ ދާއިރާގެ މެންބަރު މުސްތަފާ ވިދާޅުވެއްޖެ – Maldivian Democratic Party\nއެމްޑީޕީ ދޫކުރައްވާ އެހެން ޕާޓީއަކަށް ސޮއިކުރައްވާނީ ރައީސް ނަޝީދު އެމްޑީޕީ ދޫކުރައްވާ އެހެންޕާޓީއަކަށް ސޮއިކުރެއްވުމުން ކަމުގައި ތިމަރަފުށީ ދާއިރާގެ މެންބަރު މުސްތަފާ ވިދާޅުވެއްޖެ\nއެމްޑީޕީ ދޫކުރައްވާ އެހެން ޕާޓީއަކަށް ސޮއިކުރައްވާނީ ރައީސް ނަޝީދު އެމްޑީޕީ ދޫކުރައްވާ އެހެންޕާޓީއަކަށް ސޮއިކުރެއްވުމުންކަމަށާއި، އަދި ދެންވެސް ވަޑައިގަންނަވާނީ ރައީސް ނަޝީދު ވަޑައިގަންނަވާ ޕާޓީއަކަށް ކަމުގައި އެމްޑީޕީގެ ޕާލަމެންޓްރީ ގްރޫޕްގެ މެންބަރު މުޙައްމަދު މުސްޠަފާ ވިދާޅުވެއްޖެއެވެ.\nވާދަވެރި އިންތިޚާބަކަށްފަހު ތިމަރަފުށީގެ ގޮނޑި ކާމިޔާބުކުރެއްވި މުސްޠަފާ، އޭނާ ޕީއޭއަށް ސޮއިކުރެއްވި ކަމަށް ދެކެވޭ ވާހަކަތައް ދޮގުކުރައްވަމުން ވިދާޅުވީ އިދިކޮޅު ޕާޓީތަކުގައި ތިބި މީހުންނަކީ ކުރީގެ ސަރުކާރުގެ އިސްވެރިން ކަމަށާއި، ކުރީގެސަރުކާރުގެ އިސްވެރިންގެ ގޮތުގައި ތިއްބެވި ބޭފުޅުންނާ އޭނާ ދުވަހަކުވެސް އެއްގަލަކަށް ނާރާނެ ކަމަށެވެ.\nރާއްޖޭގެ މަޝްހޫރު ދުވަހު ނޫހެއް ކަމަށްވާ މިއަދު ނޫހަށް މައުލޫމާތުދެއްވަމުން މުސްޠަފާ ވިދާޅުވީ އެމްޑީޕީން ވަކިވެ، އަބްދުﷲ ޔާމީންގެ ޕާޓީ އަށް ސޮއިކުރެއްވި ކަމަށް ބައެއް މީޑިއާތަކުންނާއި ބައެއް އާންމު ރައްޔިތުން ދައްކަމުންދާ ވާހަކަތަކަކީ އެއްވެސް ހަގީގަތެއްނެތް ވާހަކަތަކެއް ކަމަށެވެ. އަދި އޭނާ ތިމަރަފުށީ ދާއިރާގެ މެންބަރު ކަމަށް ކުރިމަތިލެއްވީ ރައީސް ނަޝީދުގެ އެދިވަޑައިގަތުމަކަށް ކަމަށާއި، އޭނާ އެމްޑީޕީން ވަކިވާނީ ވެސް ރައީސް ނަޝީދު އެމްޑީޕީން ވަކިވުމުންކަމުގައި، މަޖިލީހުގެ ތަޅަމުގައި ވަރަށް ސާބިތުކަމާއެކު ވާހަކަ ދައްކަވާ، މުސްޠަފާ ވިދާޅުވިއެވެ.\nއޭނާއަކީ ދުވާލަކު ޕާޓީއަކަށް ސޮއިކުރައްވާނެ ބޭފުޅެއް ނޫންކަމަށް ވިދާޅުވަމުން، މުސްޠަފާ އިތުރަށް ވިދާޅުވީ އެންމެންނަކީ ނަފްސު ވިއްކާނެ ބައެއް ނޫންކަމަށާއި، އަދި އޭނާގެ ނަފްސަކީ އެހާ އަގުދަށް އެއްޗެއް ނޫންކަމަށެވެ. އަދި މިކަހަލަ ދޮގު ވާހަކަތައް ދައްކާފަރާތްތަކުން އެފަދަ ވާހަކަތައް ދައްކަމުންދަނީ އަނެކާގެ އަބުރުނަގާލަންކަމަށާއި، އަދި މީޑިއާގެ މިނިވަންކަމަކީ މީހުންގެ އަބުރު ކަތިލުންކަމަށްވެސް މުސްޠަފާ ވިދާޅުވިއެވެ.\nމީގެއިތުރުން އެއްވެސް ސިފައެއްގައި ޕީއޭގެ ފަރާތުން މުސްޠަފާގެ އަރިހުގައި އެޕާޓީއާއި ގުޅުމަށް އެދިފައިވެސް ނުވާކަމަށާއި، އެފަދަވާހަކަތަކެއް މިހާތަނަށް ދެކެވިފައިވެސް ނުވާކަމަށް އޭނާ ވިދާޅުވިއެވެ.


Sheela Manik ah: Thee ey mihithuge vindhakee – Iru\nދިވެހި ފިލްމީ ދާއިރާގެ ނަމޫނާ ޖޯޑު ކަމަށްވާ ޝީލާ ނަޖީބާއި މުހައްމަދު މަނިކު، އެދެމީހުންގެ ކައިވެންޏަށް 17 އަހަރުފުރުން ފާހަގަކުރަމުން އެބަދެއެވެ.\nއެނިވާސާރީއާ ގުޅިގެން ޝީލާ ވަނީ މަނިކަށް ޙާއްސަކޮށް އިންސްޓަގްރާމްގައި ޕޯސްޓެއް ހިއްސާކޮށްފައެވެ. ދެމީހުން އެކީގައި ނަގާފައިވާ ހިތްގައިމު ފޮޓޯއަކާއެކު ޝީލާ ވަނީ ވަަރަށް ޙާއްސަ ބަސްކޮޅެއް ވެސް މަނިކަށް ރައްދުކޮށްފައެވެ. އެގޮތުން ޝީލާ ބުނީ މަނިކަކީ ކޮންމެ އަންހެނެއްގެ ހަޔާތަށްވެސް ލިބުމަށް އުންމީދު ކުރާނެ ފަދަ ނަމޫނާ ފިރިއެއް ކަމަށެވެ. އަދި ޝީލާ ވަނީ އެހާ ރަނގަޅު ފިރިއެއްގެ ގޮތުގައި ހުރީތީ އާއި، މަނިކުގެ ހަޔާތުގެ ބައިވެރިޔަކަށް ޝީލާ އިޚުތިޔާރު ކުރީތީ މަނިކަށް ޝުކުރުއަދާކޮށްފައެވެ.\nA post shared by Shiela Najeeb (@shiela_n)\nޝީލާ ބުނީ މަނިކު ދެކެ ވާ ލޯބި ކިޔައިދޭން ވެސް ނޭނގޭ ކަމަށެވެ. އަދި ކައިވެނީގެ އަހަރީ ދުވަހާ ގުޅިގެން ތަހުނިޔާ ކިޔަމުން، ޕޯސްޓު ނިންމާލާފައިވަނީ ވަރަށް ޙާއްސަ ބަސްކޮޅަކުންނެވެ. “ތިއީޔޭ މިހިތުގެ ވިންދަކީ”، މިގޮތަށް ޝީލާ ލިޔެފައިވާއިރު، އެއީ އެދެމީހުން އެކީ ކުރިން ކުޅުނު ވަަރަށް ކާމިޔާބު ޑްރާމާ ސިލްސިލާއެއްގެ ނަން ކަން ފާހަގަކުރެވެއެވެ.\nޝީލާއާއި މަނިކުގެ ކައިވެންޏަށް 17 އަހަރު ފުރުނުއިރު، އެދެމީހުންނަށް ދެކުދިން ވަނީ ލިބިފައެވެ.\nނުހައްގުން ވަޒީފާއިން ވަކި ކުރި 19 މީހަކަށް ހަ މިލިއަން ރުފިޔާ ނަގައިދީފައިވޭ\nފިލްމީ ދާއިރާގެ ބޭރުންވެސް ޝީލާ މިހާރު ދަނީ އާންމުންގެ ލޯތްބާއި ތަރުހީބު ހޯދަމުންނެވެ. އެގޮތުން އޭނާ އާއި މަނިކު ގުޅިގެން ކާއެއްޗެހި ތައްޔާރުކުރާ ކެފޭއެއް ދާދިފަހުން ވަނީ ހުޅުވައިފައެވެ. އެ ކެފޭގައި ލިބެން ހުންނަނީ ޝީލާ ކައްކާ ޙާއްސަ ކާނާތަކެވެ.


Velenicia ge coach akah sobah\nވެލެންސިއާގެ ކޯޗަކަށް ސަބާހު މުހައްމަދު ހަމަޖައްސައިފި\nކްލަބް ވެލެންސިއާގެ ކޯޗަކަށް ސޮބާހު މުހައްމަދު (ސޮބާ) ހަމަޖައްސައިފިއެވެ. އޭނާއަކީ ކުރިން އެޓީމަށް ކުޅެފައިވާ ކުޅަދާނަ ޑިފެންޑަރެކެވެ.\nވެލެންސިއާގެ އިތުރަށް އޭނާވަނީ ވިކްޓްރީއާއި، ނިއުރޭޑިއަންޓަށް ކުޅެފައެވެ. ފަހުން އޭނާވަނީ ނިއުގެ ކޯޗެއްގެ ގޮތުގައިވެސް މަސައްކަތްކޮށްފައެވެ. ކުރިން ގައުމީ ޓީމަށްވެސް ކުޅެފައިވާ ތަޖުރިބާކާރު ޑިފންޑަރު ފާއިތުވި ދެ ސީޒަނުގައިވަނީ ކުލަބް ގްރީން ސްޓްރީޓުގެ ކޯޗެއްގެ ގޮތުގައި މަސައްކަތް ކޮށްފައެވެ.\nކުލަބް ގްރީން ސްޓްރީޓްގެ މެނޭޖްމެންޓާ އުފެދުނު ހިޔާލު ތަފާތު ވުންތަކުގެ ސަބަބުން އެޓީމާއެކުވެފައިވާ އެއްބަސްވުން އެ ކުލަބުންވަނީ އުވައިލައިފައެވެ. ވެލެންސިއާގެ ކޯޗަކަށް އޭނާ ހަމަޖައްސައި ވެލެންސިއާއި ސޮބާއާ ދެމެދުވަނީ ދެ އަހަރު ދުވަހުގެ އެއްބަސްވުމެއްގައި ސޮއިކޮށްފައެވެ.\nވެލެންސި އާއި ނިއުރެޑިއެންޓްގައި ވެސް ގިނަ ކާމިޔާބީތަކެއް ހޯދާފައިވާ ސޮބާ ވަނީ 2008 ވަނައަހަރުގެ ސާފުޗެމްޕިއަންޝިޕްގެ ފައިނަލުގައި އިންޑިޔާ ބަލިކޮށް ރާއްޖެ ތަށިއުފުލާލި ޓީމްގެ ފަހަތް ބެލެހެއްޓުމުގައި މުހިންމު ދައުރެއް އަދާ ކޮށްފައެވެ.\nގައުމީ ޓީމާއި، ކުލަބް ލެވެލްގައި މޮޅުކުޅުމެއް ދެއްކުމަށްފަހު ކުޅުން ހުއްޓާލި ސޮބާހް ވަނީ 2004 ވަނައަހަރު ނިއުރޭޑިއަންޓްގެ ކޯޗުކަމާ ހަވާލުވެ ގައުމީ މުބާރާތުގެ ފައިނަލަށް އެޓީމް ގެންގޮސްދީފައެވެ. ޖެހިގެންއައި 2005 ވަނައަހަރު ސޮބާހު ވަނީ ކްލަބް ގްރީން ސްޓްރީޓްސް އާ ހަވާލުވުމަށްފަހު އެ ކްލަބް ފުރަތަމަ ޑިވިޝަނަށް ކޮލިފައި ކޮށްދިނުމަށްފަހު އެސްޓީއޯ މާލޭ ލީގުގެ ދެވަނަ މަގާމް މިދިޔަ އަހަރު އެ ކުލަބަށް ހޯދައިދީފައެވެ.


Wenger Ah Bahuge Hamalaa Thakeh Rahdhu Kurevuneethee Hithaama Kuran - Mourinho - Vaguthu\nވެންގާއަށް ބަހުގެ ހަމަލާތަކެއް ރައްދު ކުރެވުނީތީ ހިތާމަ ކުރަން - މޮރީނިއޯ\nޔުނައިޓެޑްގެ ކޯޗް މޮރީނިއޯ އަދި އާސެނަލްގެ ކޯޗް ވެންގާ\nއާސެނަލްގެ ކޯޗު އާސެން ވެންގާ އަށް ބަހުގެ ހަމަލާތަކެއް ރައްދުކުރެވުނީތީ ހިތާމަކުރާ ކަމަށް މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ބުނެފިއެވެ.\nޗެލްސީގެ ކޯޗަކަށް ހުރިއިރު، މޮރީނިއޯ ވަނީ ވެންގާއަށް އަމާޒުކޮށް ބަހުގެ ގިނަ ހަމަލާތަކެއް ރައްދުކޮށްފައެވެ. އެގޮތުން ވެންގާ އަކީ ފެއިލް ވުމުގެ މާހިރެއް ކަަމަށް ބުނެ މޮރީނިއޯ ވަނީ ވަރަށް ބޮޑަށް ފާޑު ކިޔާފައެވެ.\nޕްރިމިއަރ ލީގުގައި މިރޭ ޔުނައިޓެޑާއި އާސެނަލް ބައްދަލުކުރާ މެޗުގެ ކުރިން ބޭއްވި ނޫސް ކޮންފަރެންސްގައި ވާހަކަ ދައްކަމުން، މޮރީނިއޯ ބުނީ ކުރިން ދެކެވިފައި ހުރި ބައެއް ވާހަކަތަކުގެ ސަބަބުން ހިތާމަކުރާ ކަމަށާއި, އެހެން ނަމަވެސް އެ ހުރިހާ ބަހުގެ ހަމަލާތަކެއް ރައްދު ކުރީ ހަމައެކަނި އޭނާ އެކަނިނޫން ކަމަށެވެ. އަދި ވެންގާވެސް އޭނާ ބުނަން ބޭނުންވި އެއްޗެހި ބުނެފައިވާ ކަމަށް މޮރީނިއޯ ބުންޏެވެ.\nމޮރީނިއޯ ބުނީ 2004 ވަނަ އަހަރު އޭނާ ޗެލްސީއާ ގުޅުނުއިރު، އިނގިރޭސި ލީގުގައި އެންމެ ބޮޑު ވާދަވެރިޔަކީ އާސެނަލް ކަަމަށާއި އެޓީމުގެ ކޯޗު ވެންގާއާ ދޭތެރޭ ވާދަވެރިކަން އުފެދުނީ އެހެންވެގެން ކަމަށެވެ\nފާޑުކިއުން ތަކުގެ ތެރެއިން މޮރީނިއޯ ބުނެފައިވަނީ ވެންގާގެ އުމުރުން 68 އަހަރު ވަންދެން ކޯޗިންގައި ދެމިހުންނަން އޭނާ ބޭނުންވާ ކަމަށާއި އެހެން ނަމަވެސް އެއް ކްލަބެއްގެ ކޯޗެއްގެ ގޮތުގައި އެކަން ކުރުމަކީ ފަސޭހަކަމަކަށް ނުވާނެ ކަމަށެވެ. އަދި އޭނާ ބުނީ ފުޓްބޯޅައިގައި މިހާރުގެ ވިސްނުމަށް ބަލާއިރު ޓީމެއް ބިނާކުރުމުގެ މަސައްކަތް ކުރިއަށްގެންދާއިރު، އެއާ އެއް ވަރަށް ކާމިޔާބު ހޯދުމަކީ ވެސް ލާޒިމު ކަމެއް ކަމަށެވެ.\nޔުނައިޓެޑާ ދެކޮޅަށް މިރޭ އާސެނަލް ނުކުންނައިރު، މޮރީނިއޯ ވަނީ ޔުނައިޓެޑްގެ ސަޕޯޓަރުންގެ ކިބައިން ވެންގާ އަށް ފުރިހަމަ ސަޕޯޓެއް ދިނުމަށް އެދިފަ އެވެ.\nމިރޭގެ މެޗުން މޮޅުވެގެން ޔުނައިޓެޑަށް ފަސް ޕޮއިންޓުގެ ލީޑަކާއެކު ލީގުގެ ދެ ވަަނަ ލިބޭނެ އެވެ. އެހެން ނަމަވެސް ޔޫރޮޕާ ލީގުގެ ސެމީ ފައިނަލުގައި ރަށުންބޭރުގައި ބުރާސްފަތި ދުވަހުގެރޭ އެތުލެޓިކޯ މެޑްރިޑާ ދެކޮޅަށް ކުޅޭ މެޗަށް އަރާމްކުރަން ފުރުސަތު ދިނުމުގެ ގޮތުން އާސެނަލް ނުކުންނާނީ އެ ޓީމުގެ ބައެއް މުހިއްމު ކުޅުންތެރިންނާ ނުލައެވެ .\nމި ސީޒަނަށް ނިމުމުން 22 އަހަރަށް ފަހު އާސެނަލް ދޫކޮށްލާނެކަން ވެންގާ ވަނީ އިއުލާން ކޮށްފަ އެވެ.\nޔުނައިޓެޑް ދޫކޮށްލަން ބޭނުންވާ ވާހަކަ ސަންޗޭޒް ނުބުނޭ - މޮރީނިއޯ


Raees'ge Inzaaru Dhuniye'ah: Raajje Neiy Dhuniye'aku Bodu Gaumuthah Ves Noavedhaane - Vaguthu\nރައީސްގެ އިންޒާރު ދުނިޔެއަށް: ރާއްޖެ ނެތް ދުނިޔެއަކު ބޮޑު ގައުމުތައް ވެސް ނޯވެދާނެ\nރައީސް ސޯލިހް އދ.އާއްމު މަޖިލީހުގައި މިރޭ ވާހަކަފުޅު ދައްކަވަނީ\nރާއްޖެއަށް ދެމިނޯވެވުނު ދުނިޔެއަކު ދުނިޔޭގެ ބޮޑެތި ބައްރުތަކުގެ ގައުމުތަކަށް ވަކި އޮވެވޭނެ ކަމުގެ ޔަގީން ކަމެއް ނޯންނާނެ ކަމަށް އދ. ގެ އާންމު މަޖިލީހުގައި ރައީސް އިބްރާހީމް މުހައްމަދު ސޯލިހް މިރޭ ވިދާޅުވެއްޖެއެވެ.\nކުދި ޖަޒީރާތަކުގެ މައްޗަށް އެކުލެވިފައިވާ ރާއްޖޭން ރިޔާސަތު ބެލެހެއްޓެވި ޖަލްސާގައި ރައީސް ވިދާޅުވީ ދުނިޔޭގެ ކޮންމެ ގައުމަކުން ވެސް ގަބޫލު ކުރަން ޖެހޭ ބޮޑު ހަގީގަތެއް އެބަ އޮތް ކަމަށެވެ. އެއީ ކުދި ޖަޒީރާތައް ނެތި ދަނީ މިއަދު ތިމާވެށީގެ ސަބަބުން ކަމުގައިވާނަމަ ބޮޑެތި ބައްރުތަކުގެ ފަހަތުން އެ ސަބަބު މާދަމާ އަންނާނެ ކަމަށް ވެސް ރައީސް ސޯލިހް ވިދާޅުވިއެވެ.\n"ދިވެއްސަކަށް ދިރިނޫޅެވި ދިވެހިރާއްޖެއަށް ދެމިނޯވެވުނު ދުނިޔެއަކު އެހެން ގައުމަކަށް ވަކި އޮވެވޭނެ ކަމުގެ ޔަގީން ކަމެއް ނޯންނާނެ. މި ހަގީގަތްތައް ކިޔައިދީފައިވާ މާ ސާފު ސާދާ މައުސޫމް ކަރުދާސްތަކެއް އަޅުގަނޑުގެ އަތުގައި އެބަ ހުރި،" ރައީސްގެ އަތްޕުޅުގައި އޮތް ކަރުދާސްތަކެއް ދިއްކޮށްލަމުން އެމަނިކުފާނު ވިދާޅުވިއެވެ.\nނަވާރަވަނަ ގަރުނުގެ މެދުތެރެއިން މިދިޔަ ފަސް އަހަރަކީ ދުނިޔެ ތަހަންމަލުކުރި އެންމެ ހޫނުގަދަ ފަސް އަހަރު ކަމާއި ކަނޑުގެ ލޮނުގަނޑު އުފުލުނު ނިސްބަތުން ދުނިޔޭގެ ހޫނުމިނުން 1.1 ޑިގްރީ ސެލްސިއަސް އުފުލިއްޖެ ކަން ރައީސް ފާހަގަ ކުރެއްވިއެވެ.\nމިފަދަ ރިޕޯޓްތަކުން ފާހަގަވާ އެންމެ ބޮޑު މައްސަލައަކީ އެ ކަންކަން ހައްލު ކުރަން އިންސާނުންނަށް ލިބިދީފައިވާ ވަގުތު ކުޑަތަންވެފައި އޮތް އޮތުން ކަމަށް ރައީސް ވިދާޅުވިއެވެ. އެހެންވެ އެއްވެސް ކަމެއް ކުރަން މާދަމާއަށް ލަސް ކުރެވެން ނެތް ކަމަށް ރައީސް ވިދާޅުވިއެވެ.\n"ދުނިޔެ ހޫނުވުން 1.5 ޑިގްރީ ސެލްސިއަސް ގާ ހިފެހެއްޓުމަށްޓަކައި މިހާރު ޖައްވަށް ބޭރުކުރާ ގަނދަބުޅީގެ މިންވަރު 2030 އާ ހަމައަށް 45 އިންސައްތަ ދަށް ކުރަން ޖެހޭ. މި އަމާޒަށް ވާސިލްވެވޭނީ 2050 ގެ ނިޔަލަށް މުޅި ދުނިޔެ ނެޓްޒީރޯ ހާޞިލުކޮށްގެން." މައްސަލަ ހައްލު ކުރުމާ މެދު ރާއްޖޭން ދެކޭ ގޮތް ހާމަ ކުރައްވަމުން ރައީސް ވިދާޅުވިއެވެ.\nރާއްޖެއަކީ މޫސުމަށް އަންނަ ބަދަލުތަކާ ގުޅިގެން ދުނިޔޭގެ ވެއްޓަށް ކުރިމަތިވާ ނޭދެވޭ އަސަރުތަކާ ގުޅޭ ގޮތުން އެންމެ ބޮޑަށް ވަކާލާތު ކުރާ ގައުމެވެ. މީގެ ކުރިން ވެސް ކުރީގެ ރައީސް މައުމޫން އަބްދުލް ގައްޔޫމްއާއި، ކުރީގެ ރައީސް މުހައްމަދު ނަޝީދުއާއި، ކުރީގެ ރައީސް މުހައްމަދު ވަހީދު ހަސަން މަނިކު ވެސް އޭގެ ސަބަބުން ރާއްޖެއަށް ދިމާވާނެ ނުރައްކާތަކާ މެދު އަޑުއުފުއްލަވައި އެ ކަމަށް މުޅި ދުނިޔެއިން އިޖާބަ ދެއްވަން ގޮވާލައްވާފައިވެއެވެ.\nސެޕްޓެމްބަރު 21, 2021 21:11\nއެ ވިދާޅުވީ ރަގަޅަށް ދުނިޔޭގެ ނިމުން އަންނާނެގޮތުގެ ވާހަކަ. މީއަދި މިހާތަނަށް ނުޖޫމީ އިލްމުްވެރިނަށްވެސް ނޭގޭ ވާހަކަެއެއް. ގަދަ އިގޭ~!\nސެޕްޓެމްބަރު 22, 2021 07:59\nދުނިޔޭގެ ނިމުން އޮތްގޮތް އެނގިގެންތޯ އިސްލާމްދީނަށް ފުރައްސާރަ ކުރާމީހުންނަށް ހިމާޔަތްދެނީ ލާދީނީއްޔަތު ފަތުރަނީ ދުނިޔޭގެ ނިމުން އިނގޭތީތޯ؟ ޞަލަ ދުނިޔެއަށް ފުނުއްވި މަގްސަދު ޙާސިލްނުވެ ދުނިޔެ ދޫކޮށްފި މީހަކަށް ހާދަ ޢަޒާބެއް ވެޔޭ އަހަރެމެން ދުނިޔެއަށް ފުނުއްވީ ﷲ އަށް އަޅުކަން ކޮށް އެކަލާނގެ އެންގެވި ގޮތަށް އުޅެން މިކަން އަހަރެމެންނަށް އެބަ ޙާސިލް ކުރެވޭތޯ؟ ތިހެން އދ ދައްކާ ދަޅަތަކަށް ހެއްލި އިންސާނީ ޙައްގޭ ކިޔާއިރު އެޙައްގު ހޯދަން އޮތީވެސް ﷲ ތަޢާލާ އެންގެވި ގޮތަށް\nސެޕްޓެމްބަރު 22, 2021 09:14\nމި އިބޫ ސާލިހަކީ ނުލަފާ މީހުންގެ ތެރެއިންވެސް ނުބައިމީހެއް. ދޮގުހެދުމާއި މަކަރުހެދުމާއި އިންތިހާ. އަނިޔާވެރިކަން ހައްދުން ނައްޓާފަ. ޗީފް އޮފް ސްޓާފުކިޔާ ގުންޑާއެއް ލައްވާ ނުކުރުވާކަށް ނުބައިކަމެއް ނެތް. މިބުނި ގުންޑާއަށް އެނގޭނެ ﷲ ތައާލާ އެންމެ ނުރުއްސަވާ އެއްކަންތަކަކީ އަދުލު އިންސާފުން އެއްކިބައިވުންކަން. އެއިލާހުވަނީ އެއިލާހުގެ ޒާތުފުޅުގެ މައްޗަށްވެސް އަނިޔާވެރިކަން ހަރާމް ކުރައްވާފައި.\nމި ގުންޑާ ކަލޭގެއާއި، މިހިރަ ނުކިޔަވާހުރި ޖާހިލު އިބިލީހުގެ ނިމުން އަންނަގޮތް ބަލަން އަހަރެމެން މިތިބީ ކެތްމަދުވެފައި.\nސެޕްޓެމްބަރު 22, 2021 10:59\nކަންތައްވާނެގޮތާ، ހިގާނެގޮތްއެއީ ވަކިފަރާތަކުން ނިންމަވާގޮތެއް އެފަރާތުން އެކަންކަންވާނީ\nއޭރުނިންމާފައި ވީމާ، މިކަންކަމަށް ގޮތްކިޔާ މިހެންވާނޭ، އެހެންވާނޭކިޔުއްވާ އިންޒާދިނުމުގެ\nއެއްވެސްގާބިލްކަމެއް އިންސާނުންނަށް ލިބިގެންނުވޭ ވީމާ، ރަށްޔިތުންގެހިތުގައި ބިރުވެރިކަން\nއުފެދޭގޮތަށް އިންޒާރުދެއްވުމުގެބަދަޅު ގައުމާ،ރަށްޔިތުންގެ ސަލާމަތަށްއެދި ﷲގެ ކިބައަށްދުޢާުކުރުމަށް ގޮވާލެއްވިނަމަ ބިރުވެރިކަން އުފެދޭގޮަތަށް އިންޒާރުދެއްވުމަށްވުރެ ރަގަޅު\nވީސް މުއުމިނުންގެ ހަތިޔާރަކީވެސް ދުޢާ


ހޮހަޅައިން ސަލާމަތް ކުރި ކުދިން ބުރާސްފަތި ދުވަހު ހޮސްޕިޓަލުން...\nހޮހޮޅައިގައި ތާށިވި ކުދިން\nހޮހަޅައިން ސަލާމަތް ކުރި ކުދިން ބުރާސްފަތި ދުވަހު ހޮސްޕިޓަލުން ދޫކޮށްލަނީ\nއެކުދިންނަކީ އުމުރުން 13 އަހަރާއި 17 އަހަރާ ދެމެދުގެ ކުދިން\nފުޓުބޯޅަ ޓީމުގެ ކުޅުންތެރިންނާއެކު ކޯޗު ހޮހޮޅަ އަށް ގެއްލުނީ މިދިޔަ މަހު 23 ވަނަ ދުވަހު\n15 ޖުލައި 2018 | އާދީއްތަ 13:18\nހޮހޮޅަގައިި ތާށިވި ކުދިން\nތައިލެންޑުގެ ތަމް ލުއާން ހޮހަޅައިގައި ތާށިވެފައިވާ ފުޓުބޯޅަ ޓީމުގެ 12 ކުދިންނާއި އެ ޓީމުގެ އެސިސްޓެންޓް ކޯޗުގެ ހާލު އަންނަނީ ރަނގަޅުވަމުން ކަމަށް އެ ގައުމުގެ ސިއްހަތާ ބެހޭ މިނިސްޓަރު ވިދާޅުވެއްޖެއެވެ.\nއެކަމާ ބެހޭ ގޮތުން ނޫސްވެރިންނަށް މައުލޫމާތު ދިނުމަށް ބޭއްވި ރަސްމިއްޔާތެއްގައި ތައިލެންޑުގެ ޕަބްލިކް ހެލްތު މިނިސްޓަރު ވިދާޅުވީ ތައިލެންޑުގެ ވައިލް ބޯ ފުޓްބޯޅަ ކްލަބުގެ ކޯޗާއި 12 ކުދިންގެ ހާލު އަންނަނީ ރަނގަޅު ވަމުންކަމަށާއި އަންނަ ބުރާސްފަތި ދުވަހު ހޮސްޕިޓަލުން ދޫކޮށްލާނެކަމަށެވެ.\nހޮހޮޅައިގައި އެތައް ދުވަހެއް ވަންދެން ތިބެން ޖެހުމުގެ ސަބަބުން ބައެއް ކުދިންގެ ބަރުދަން އެތައް ތަނެއް ވަނީ ލުއިވެފައެވެ. މިނިސްޓަރ ވިދާޅުވީ އެކުދިންގެ ބަރުދަން މިހާރު އިތުރުވަމުން އަންނަ ކަމަށެވެ.\nފުޓުބޯޅަ ޓީމުގެ ކުޅުންތެރިންނާއެކު ކޯޗު ހޮހޮޅަ އަށް ގެއްލުނީ މިދިޔަ މަހު 23 ވަނަ ދުވަހު އެވެ. ގެއްލުނުތާ ނުވަ ދުވަހަށް ފަހު މިދިޔަ ހޯމަ ދުވަހު އެކުދިން ފެނިފައި ވަނީ، ފެންބޮޑުވެފައިވާ އެ ހޮހޮޅައިގެ ތެރޭގައި ހިކިފަސްތަނެއްގައި ތިއްބައި އިނގިރޭސިވިލާތުގެ ދެ ޑައިވަރުންނެވެ. ދެ ކުއްޖަކަށް ނިއުމޯނިޔާ ޖެހިފައިވާ ކަމަށް ވެސް ބައެއް ރިޕޯޓްތައް ބުނެއެވެ.\nރިވިއު ކުރީ: ޙުސައިން ޙަސަން


Police board ah safaa nagan ruhun dheefi – Iru\nފުލުހުންގެ އާ ގާނޫނުގެ ދަށުން އެކުލަވައިލަން ޖެހޭ ޕޮލިސް ބޯޑަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ގާނޫނީ ވަކީލުންގެ ޓީމުގައި ކުރިން މަސައްކަތް ކުރެއްވި ސަފާ ޝަރީފް އައްޔަން ކުރަން ރައްޔިތުންގެ މަޖިލީހުން ރުހުން ދީފި އެވެ.\nމިއަދު މަޖިލީހުގެ ތަޅުމުގައި ނެގި ވޯޓްގައި ސަފާ ޕޮލިސް ބޯޑަށް އައްޔަނުކުރަން ފެންނަކަމަށް 34 މެމްބަރަކު ވޯޓު ދެއްވި އެވެ.\nފުލުހުންގެ ބޯޑަށް އާންމުންގެ ފަރާތުން ކުރިމަތިލާން ދެވަނަ ފުރުސަތެއް ހުޅުވާލުމުން ސަފާގެ އިތުރުން ފަސް ބޭފުޅަކު ކުރިމަތިލެއްވި އެވެ. އޭގެ ތެރޭގައި ހިމެނެނީ އަހްމަދު އުސައިދު ހަސަނާއި، ހައްވާ ރީނާ ހަސަނާއި، އިބްރާހިމް ތައުފީގު މޫނިސް އާއި، މުހައްމަދު އިމްރާން ޝަރީފްގެ އިތުރުން އައިޝަތު ރަޝީދެވެ.\nއެ ނަންތައް މަޖިލީހުގެ ސަލާމަތީ ހިދުމަތްތަކާ ބެހޭ ކޮމެޓީން ދިރާސާ ކުރުމަށް ފަހު ކޮމެޓީގެ އަޣުލަބިއްޔަތުން ނިންމީ ސަފާ ބޯޑަށް އައްޔަން ކުރާށެވެ.\nސަފާ ޝަރީފަކީ ތުޅާދޫ ދާއިރާގެ މެންބަރު އަދި ޖޭއެސްސީގެ ރައީސް ހިސާން ހުސައިނާ އެކު ލޯފާމެއްވެސް ހިންގެވި ބޭފުޅެކެވެ. އަދި މިހާރުގެ ބަންޑާރަ ނައިބުގެ ކުރީގެ އަނބިކަނބަލުން ވެސް މެއެވެ.\nފުލުހުންގެ ބޯޑަށް އާންމުންގެ ފަރާތުން ކުރިމަތިލާން އެންމެ ފުރަތަމަ ހުޅުވާލުމުން އޭރު ކުރިމަތިލެއްވީ ފަސް ބޭފުޅުންނެވެ. އޭގެތެރެއިން މަޖިލީހުން ރުހުން ދިނީ ރައީސް ނަޝީދުގެ އަރިސް ބޭފުޅެއް ކަމުގައިވާ އެމްޑީޕީގެ ކުރީގެ އިންޓަނޭޝަނަލް ސްޕޯކްސް ޕާސަން ހާމިދު އަބްދުލް ޣަފޫރަށެވެ. އޭނާ އަކީ މިހާރުގެ ޕީޖީ، ހުސައިން ޝަމީމްގެ ބޭބެ އެވެ.\nފުލުހުންގެ ގާނޫނުގައި ބުނާ ގޮތުން ފުލުހުންގެ ބޯޑު އެކުލެވިގެން ވަނީ ހަތް މެންބަރުންގެ މައްޗަށެވެ.


ތިނަދޫ ކައުންސިލްގެ ފުޓްބޯޅަ މުބާރާތް 2019 ބޭއްވުމަށް ހަރަކާތްތެރިވާނެ ފަރާތެއް ހޯދުމަށް މިއިދާރާއިން ކުރި ނަންބަރ (IUL)415/415/2019/82 ގެ އިޢުލާނަށް އެކަށީގެންވާ ތަރުޙީބެއް ލިބިފައިނުވާތީ އެ އިޢުލާން ބާޠިލްކޮށް އަލުން އިޢުލާން ކުރުން:\nތިނަދޫ ކައުންސިލްގެ ފަރާތުން 2019 ވަނަ އަހަރު ބޮޑުޗުއްޓީގައި ތިނަދޫ ޒުވާނުންނަށް ޚާއްސަކޮށްގެން ފުޓްބޯޅަ މުބާރާތެއް ބޭއްވުމަށް ވަނީ ހަމަޖެހިފައެވެ. އަދި ކައުންސިލްއިން މި މުބާރާތް ކުރިއަށް ގެންދިއުމަށް ނިންމާފައިވަނީ ތިނަދޫގައި ހަރަކާތްތެރިވާ ކުލަބް ޖަމިއްޔާތައް ބާރުވެރިކުރުވުމުގެ ގޮތުން އެފަރާތްތަކަށް ހުޅުވާލެވިގެންނެވެ.\nވީމާ، މިކަމަށް ޝައުޤުވެރިވާ ތިނަދޫގައި ހަރަކާތްތެރިވާ ކުލަބް ޖަމިއްޔާތަކުން ތިރީގައިވާ ގޮތުގެ މަތިން މި އިދާރާއަށް ދުރުވެ މަޢުލޫމާތު ސާފްކުރެއްވުމަށްފަހު ކަނޑައެޅިފައިވާ ސުންގަޑިއަށް މި އިދާރާއަށް ޕްރޮޕޯސަލް ހުށަހެޅުއްވުން އެދެމެވެ.


ކޮވިޑް19: ރާއްޖޭގައި ބަލި ޖެހުނު މީހުންގެ 54 އިންސައްތަ މީހުން ގައިން އަލާމާތެއް ނުފެނޭ – Dhen.mv\nކޮވިޑް19: ރާއްޖޭގައި ބަލި ޖެހުނު މީހުންގެ 54 އިންސައްތަ މީހުން ގައިން އަލާމާތެއް ނުފެނޭ\nދެން އެމްވީ May 11, 2020 - 1:02 am\nހަލުވިކަމާއެކު މާލޭގައި ކޮވިޑް19 ފެތުރެމުން އަންނަ އިރު ވައިރަސް ކޮންޓްރޯލް ކުރުމަށް އޮތް އެންމެ ބޮޑު އެއް ހުރަހަކީ ރާއްޖޭއިން ބަލި ޖެހުނު ގިނަ މީހުންގެ ގައިން އެއްވެސް އަލާމާތެއް ނުފެނުމެވެ. އެޗްޕީއޭ އިން ހާމަކޮށްފައިވާ ގޮތުގައި ރާއްޖެއިން ބަލި ޖެހުނު މީހުންގެ ތެރެއިން 54 އިންސައްތަ މީހުންގެ ކިބައިން އެއްވެސް އަލާމާތެއް ނުފެނެއެވެ.\nމިގޮތުން އަލާމާތް ނުފެންނަ މީހުންގެ ފަރާތުން އެހެން މީހުންނަށް ބަލި ޖެހުމުގެ ފުރުސަތު ބޮޑުވުމަކި އެކަށީގެންވާ ކަމެއް ކަމުގައި މީގެ ކުރިން ޑރ. ޑރ. އިބްރާހިމް އަފްޒަލް ވެސް ވަނީ ވިދާޅުވެފައިވެއެވެ. ރާއްޖޭގައި އަލާމާތް ފެންނަ މީހުންނާއި، އަލާމަތް ނުފެންނަ މީހުން އުޅެނީ ހަމަ ގާތްގަނޑަކަށް އެއްވަރަކަށް ކަމަށް ވިދާޅުވެ ޑރ. ވަނީ އެއީ ހުތް ފޮނި ކަމެއްގެ ގޮތުގައި ސިފަކުރައްވާފައެވެ.\nޑޮކްޓަރު ވިދާޅުވިގޮތުގައި އަލާމާތް ނުފެންނަ މީހުން ގިނަވުމުގެ މާނައަކީ ރާއްޖޭގައި ގިނަ މީހުންނަށް ބަލި ޖެހެނީ ވަރަށް "މައިލްޑް" ކޮށް ކަމަށެވެ. އަދި އެގޮތަށް ބަލި ޖެހުނީމާ އެމީހާގެ ހަށިގަނޑަށް އެކަމުން އެއްވެސް ކަހަލަ އަސަރެއް ނުކޮށް، އަލާމާތް ފެންނަ ވަރަށް ބަލީގެ އަސަރެއް ނުކޮށް ބަލި އަމިއްލަ އަށް ފަސޭހަވެގެން ދަނީއެވެ.\nއެހެންކަމާއެކު އެންމެ ރަނގަޅު ގޮތަކީ ކޮންމެ މީހަކަށް ވެސް ބަލި ޖެހިފައި ހުރެދާނެ ކަމަށް ގަބޫލުކޮށް ގޭގައި މަޑުކުރުމެވެ. އަދި ގޭތެރޭގައި އުޅޭއިރުގައިވެސް ފިޒިކަލް ޑިސްޓެންސިން ދަމަހައްޓައި ސައިބޯނި ލައިގެން އަތް ދޮވުން ފަދަ ކަންކަމަށް ސަމާލުކަން ދިނުން މުހިންމެވެ.


ޓީޗަރު އެއްދުވަހު ދަރިވަރުންނާއި ސުވާލުކުރިއެވެ. އެކުދިން ބޮޑުވެގެން ކުރަން ބޭނުންވާ މަސައްކަތަކާއިބެހޭ ގޮތުންނެވެ. އެކުއްޖާ އަށް ޖަވާބުދޭންޖެހުމުން ކުއްޖާ ބުންޏެވެ. "އަހަރެން ވާން ބޭނުމީ މަންމަ ފަދައިން ބުރަމަސައްކަތްކޮށްގެން ފައިސާ ހޯދާ އަންހެނަކަށެވެ. ލިބޭ ފައިސާއިން ނިކަމެތިންނަށް އެހީވާ އަންހެނަކަށެވެ. ޚާއްޞަކޮށް ނިކަމެތި ޙާލުގައި އުޅޭ މުސްކުޅިންނަށާއި ކުޑަކުދިންނަށެވެ."\nކުއްޖާގެ ޖަވާބާއިއެކު ޓީޗަރު ބުންޏެވެ. "ކަލެއަށް ވެވޭނީ ކަލޭގެ މަންމަ ފަދައިން ކުނިކަހާ ސާފުކުރާ އަންހެނަކަށެވެ. އުޅެން ޖެހޭނީ ލިބޭ ފައިސާއިން ދެކޮޅު ނުޖެހިގެންނެވެ."\nމިއީ އެ ކުއްޖާއަށް އަލަށް ކުރިމަތިވިކަމެއް ނޫނެވެ. އޭނާގެ ބައްޕަ، މަންމަ ވަރިކޮށްލާފައި ދިއުމުން ފައިސާ ހޯދާނެ ގޮތެއް ނެތިގެން މަންމަ އާދައިގެ މަސައްކަތްތައް ކުރަން ފެށި ދުވަހުން ފެށިގެން ކުއްޖާއަށް ކޮންމެ ދުވަހަކުހެން މިފަދަ މައްސަލަތައް ކުރިމަތިވެއެވެ. އެކުގައި ކްލާހުގައި ކިޔަވާ ދަރިވަރުންވެސް ކޮންމެ ދުވަހަކުހެން ފުރައްސާރަކުރެއެވެ.\nމިކަންކަމަށް ކެތްނުކުރެވިގެން މަންމަ ގާތުގައި އާދޭސްކޮށްގެން ސްކޫލަށް ނުގޮސް ގޭގައި ހުރެގެން ކިޔަވަން ފެށިއެވެ. ގޭގައި ހުރެގެން ކިޔެވިނަމަވެސް ކޮންމެ އިމްތިޙާނަކުންވެސް ފާސްވެއެވެ.\nއެއިގެ އަހަރުތަކެއް ފަހެވެ. ޓީޗަރު ވަރަށް ބޮޑަށް ބަލިވެގެން ހޮސްޕިޓަލުގައި ބޭއްވިއެވެ. ހިތުގެ ބޮޑު އޮޕަރޭޝަނެއް ކުރަންޖެހުނީއެވެ. އަތުގައި ފައިސާއެއް ނެތެވެ. އެހީތެރިވެދޭނެ މީހަކުވެސް ނެތެވެ. އެހާލުގައި އޮއްވައި ޑޮކްޓަރަކު އޭނާގެ އޮޕަރޭޝަން ހިލޭ ކޮށްދޭން އެއްބަސްވެގެން އޮޕަރޭޝަންކޮށްދީފިއެވެ. އޮޕަރޭޝަން ކާމިޔާބުވެ ގަދަވުމުން އޮޕަރޭޝަންކޮށްދިން ޑޮކްޓަރާއި ބައްދަލުކުރަން އެދުނެވެ. އެއީ އެވަރުގެ ބޮޑުކަމެއް މުސްކުޅި އަންހެނަކަށް ކޮށްދިނުމުން ޝުކުރުއަދާކުރަން ބޭނުންވެގެންނެވެ.\nޑޮކްޓަރު އައިސް ގާތުގައި ހުއްޓުމުން ފުރަތަމަވެސް ސުވާލުކުރީ ތިއައީ ހަމަ ކަލޭތޯއެވެ؟ "ހާދަ އުފާވެއްޖެއެވެ. އެންމެ ބޮޑަށް އުފާވަނީ އަހަރެންނަށް މާފުކުރީތީއެވެ." ޖަވާބުގައި ޑޮކްޓަރު ބުންޏެވެ. "އާނއެކެވެ! މިއީ ހަމަ އަހަރެންނެވެ! ކުނިކަހާ ސާފުކުރާ އަންހެންމީހާގެ ދަރިފުޅެވެ. އެކަމަކު އޮޕަރޭޝަންކުރީ ކުނިކަހާ ފިހިގަނޑާ ފެންފޮތިގަނޑަކުން ނޫނެވެ. އަހަރެން އޮޕަރޭޝަންކޮށްދިނީ ކަލޭތިއައީ ކާކުތޯ ބަލައިގެނެއް ނޫނެވެ. އޮޕަރޭޝަންކުރާނެ ފައިސާނެތިގެން މުސްކުޅި އަންހެނަކު މަރުވާން ދޫކޮށްލަން ބޭނުންނުވާތީއެވެ. އެދުވަހު ވެސް އަހަރެން ބުނީމެއް ނޫން ހެއްޔެވެ؟ އަހަރެން ބޭނުމީ ފައިސާ ހޯދައިގެން ދަތިޙާލުގައި ދިރިއުޅޭ މުސްކުޅިންނަށާއި ކުޑަކުދިންނަށް އެހީތެރިވެދޭށެވެ. ދެރަނުވާށެވެ. އަހަރެންގެ ކާމިޔާބީގެ ސިއްރަކީ ކަލޭމެން އަހަރެންނަށް ބުލީ ކުރިކުރުމެވެ. އެކަމާއި ކިތަންވަރަކަށް ދެރަވީނަމަވެސް އަހަރެންނަށް ކުރިއަށްދާނެ އެންމެ ބޮޑު ހިތްވަރެއް ލިބުނީ އެކަމުންނެވެ. އަވަސް ޝިފާއަކަށް އެދެމެވެ. އަދިވެސް ކަމަކަށް ބޭނުންވެއްޖެނަމަ ހޮސްޕިޓަލަށް އަންނާށެވެ!"\nމިވާހަކަ ކިޔާފައި ހަމަ މިއަދުނޫހުގެ ކިޔުންތެރިންނަށް ޙިއްޞާކޮށްލަން ބޭނުންވީއެވެ. އަޅުގނޑުގެ ދަރިފުޅު މިހާރުވެސް އުޅެނީ ހަމަ އެފަދަ ޙާލެއްގައެވެ. ދަރިފުޅުގެ ބައްޕަވަނީ ނިޔާވެފައެވެ. ދެރަކުރަމުންގޮސް އެބަ ބުނެއެވެ. "ކޮރޮޑޯއިން ބޭރަށް ފުންމައިލާށެވެ! އެއިރުން ކަލޭގެ ބައްޕަގެ ގާތަށް ދެވޭނެއެވެ."\nއެހައިވަރު އެކުރަނީ ހަމައެކަނި ބައްޕަ ނިޔާވެފައިވާތީއެވެ. ބައްޕަ ނިޔާވިނަމަވެސް ﷲ ގެ ވާގިފުޅާއިއެކު އަޅުގަނޑުމެން އުޅެމުން މިއަންނަނީ އެއްވެސް މީހެއްގެ ގާތުގައި އެއްވެސް ކަމަކު ނުކިޔައެވެ. އެއްވެސް މީހަކަށް އެއްވެސް ކަމަކު އުނދަގޫކޮށްފައެއް ނުވާނެއެވެ. އަދި ކަމަކު އެދިފައެއްވެސް ނުވާނެއެވެ. ފިރިމީހާ ނިޔާވިއިރު ވަނީ އެހެން މީހަކަށް އުނދަގޫނުކޮށް އުޅޭނެ ފައިސާ ލިބޭނެ މަގު ތަނަވަސްކޮށްދީފައެވެ. އޭނާގެ ފެންވަރުން ގެހުރީ އަޅައިފައެވެ. ދިރިއުޅެނީ ގެއިގެ ބައެއް ބައިތައް ކުއްޔަށްދީގެންނެވެ."\nބުލީކުރުމުގެ ނުބައި އާދަ މިއަދު މިވަނީ ޢާންމުވެފައެވެ. މިއި ވަރަށް ހިތާމަހުރިކަމެކެވެ.\n--މުނީޒާ / މިއަދުނޫހުގެ ކިޔުންތެރިއެއް


MMPRC ge Khiyaanaathuge Massalaiga Youth Minister Mahloof ah Dhauva kuran Fonuvaifi | Atoll News\nއެމްއެމްޕީއާރްސީގެ ޚިޔާނާތުގެ މައްސަލައިގާ ޔޫތް މިނިސްޓަރ މަހްލޫފަށް ދަޢުވާކުރަން ފޮނުވައިފި\nޝާއިޢުކުރީ: މުޙައްމަދު އަފްރާޙް ޖޫން 9, 2021, 16:48\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން ލިމިޓެޑް (އެމްއެމްޕީއާރްސީ) ގެ ޚިޔާނާތުގެ މައްސަލައިގާ ޔޫތް މިނިސްޓަރ މަހްލޫފަށް ދަޢުވާކުރަން ފޮނުވައިފި އެވެ.\nޔޫތު މިނިސްޓަރު އަހްމަދު މަހްލޫފްގެ މައްޗަށް އެމްއެމްޕީއާރުސީގެ ޚިޔާނާތުގެ މައްސަލައިގާ ދައުވާ ކުރަން އޭސީސީން ޕީޖީއަށް ފޮނުވުމާއެކު އޭނާ މިހާރުވަނީ މަސައްކަތުން އެކަހެރިކޮށްފަ އެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ މަހްލޫފްގެ މައްޗަށް ދައުވާ ކުރުމަށް ޕީޖީއަށް ފޮނުވާފައިވާތީ ޕީޖީ އޮފީހުން ގޮތެއް ނިންމެވުމާ ހަމަޔަށް މަހްލޫފް މަސައްކަތުން އެކަހެރި ކުރުމަށް އެންގިފައިވާ ކަމަށެވެ.


އެފް.އެޗް.އެސް އިން އެފް.އީގެ މައްޗަށް ކުރި ހޯދައި މުބާރާތުގެ ފުރަތަމަ މެޗު ކާމިޔާބުކޮށްފި! – MNUSU\nއެފް.އެޗް.އެސް އިން އެފް.އީގެ މައްޗަށް ކުރި ހޯދައި މުބާރާތުގެ ފުރަތަމަ މެޗު ކާމިޔާބުކޮށްފި!\nފެކަލްޓީ އޮފް ހެލްތު ސައިންސަސް އިން ފެކަލްޓީ އޮފް އެޑިއުކޭޝަންގެ މައްޗަށް ކުރި ހޯދައި މުބާރާތުގެ ފުރަތަމަ މެޗު ކާމިޔާބުކޮށްފިއެވެ.\nއެމް.އެން.ޔޫ.އެސް.ޔޫއިން އިންތިޒާމު ކޮށްގެން ކުރިޔަށްގެންދާ އެމް.އެން.ޔޫ.އެސް.ޔޫ އިންޓަރ ފެކަލްޓީ ނެޓްބޯޅަ މުބާރާތް 2019ގެ މެޗުތައް މިއަދު ހެނދުނު 7:00ގައި ވަނީ ފަށައިފައެވެ.\nއެގޮތުން މިއަދު ހެނދުނު ދެމެއްޗެއް ކުޅެފައިވާއިރު މުބާރާތުގެ ފުރަތަމަ މެޗުގައި ބައްދަލުކުރީ ފެކަލްޓީ އޮފް ހެލްތު ސައިންސަސް އަދި ފެކަލްޓީ އޮފް އެޑިއުކޭޝަން އެވެ. ވާދަވެރި ކުޅުމަކަށްފަހު މެޗު ނިމިގެން ދިޔައީ 12-15 ޕޮއިންޓުން ފެކަލްޓީ އޮފް ހެލްތު ސައިންސަސް އިން މެޗު ކާމިޔާބު ކޮށްގެނެވެ. މިމެޗުގެ އެންމެ މޮޅު ކުޅުންތެރިއަކަށް ހޮވިގެންދިޔައީ އެފް.އެޗް.އެސްގެ ޒިޔާދާ މުޙައްމަދެވެ.\nފެކަލްޓީއޮފް ލޯ އެންޑް އިސްލާމިކް ސްޓަޑީޒް އަދި ސްކޫލް އޮފް މެޑިސިން ބައްދަލުކުރި މެޗުގައި ފެކަލްޓީއޮފް ލޯ އެންޑް އިސްލާމިކް ސްޓަޑީޒް އިން 45 ޕޮއިންޓް ކާމިޔާބު ކޮށްފައިވާއިރު ސްކޫލް އޮފް މެޑިސިންއަށްވަނީ އެއްވެސް ޕޮއިންޓެއް ކާމިޔާބުކުރެވޭ ގޮތްނުވެފައެވެ. މިނަތީޖާއާއެކު މެޗު ކާމިޔާބުކުރީ ފެކަލްޓީއޮފް ލޯ އެންޑް އިސްލާމިކް ސްޓަޑީޒްއެވެ. މިމެޗުގެ އެންމެ މޮޅު ކުޅުންތެރިއަކަށް ހޮވުނީ އެފް.އެލް.އައި.އެސް އަށް އެންމެ ގިނަ ޕޮއިންޓް ކާމިޔާބު ކޮށްދިން ކުޅުންތެރިޔާ ފާތިމަތު ސަނާއެވެ.\nމުބާރާތުގެ ފުރަތަމަ ދުވަހުގެ މެޗުތައް ހަވީރު އަދި ރޭގަނޑުވެސް ކުޅުމަށްވަނީ ހަމަޖެހިފައެވެ. ހަވީރުގެ މެޗުތަށް 16:00 ގައި ފަށަން ހަމަޖެހިފައިވާއިރު ރޭގަނޑު ކުޅެން ހަމަޖެހިފައިވާ މެޗުތައް ފަށާނީ 20:00ގައެވެ.


Covid-19: Saudi Arabia Ge Jidda Furabandhu Koffi - Vaguthu\nކޮވިޑް-19: ސައުދީ އަރަބިއްޔާގެ ޖިއްދާ ފުރަބަންދުކޮށްފި\nމިހާރު ހަލުވި ކަމާއި އެކުު ފެތުރެމުން އަންނަ ކޮވިޑް-19 ވައިރެހާއި ގުޅިގެން ސައުދީ އަރަބިއާގެ ޖިއްދާ އަށް ވަނުމާއި އަދި އެތަނުގައި ތިބި މީހުންނަށް ނުނިކުމެވޭނެހެން ފުރަބަންދު (ލޮކްޑައުން) ކޮށްފިއެވެ.\nސައުދީގެ އިންޑީރިއާ މިނިސްޓްރީ އިން ނެރުނު ބަޔާނެއްގައި ވިދާޅުވެފައި ވަނީ އެސަރަހައްދުގައި ކާފިއު އިއުލާން ކުރުމަށް ނިންމާފައި ވަނީ ހަލުވި ކަމާއި އެކު ފެތުރެމުން އަންނަ ކޮވިޑް-19 ފެތުރޭ މިންވަރު ކުޑަކޮށް އެގައުމުން މުޅިންހެން އެ ވައިރަސް ކޮންޓްރޯލް ކުރުމަށް އަޅާ މުހިންމު ފިޔަވަޅެއްގެ ގޮތުގައި ކަމަށެވެ.\nމީގެ ކުރިން މިރޭ ހަތެއް ޖަހާއިރު ކާފިއު އިއުލާން ކުރުމަށް ނިންމާފައި އޮތް ނަމަވެސް މިހާރު ކާފިއު އިއުލާން ކުރުމަށް ނިންމާފައި ވަނީ މިއަދު މެންދުރުފަހު ތިނަކުން ފެށިގެންނެެވެ.\nސައުދީ ސަރުކާރުން ވަނީ މި ވައިރަސް ފެތުރެން ފެށުމާއި އެކު ދެހަރަމްފުޅު ބަންދުކޮށް، އެތަންތަން މީގެ ކުރިން ސާފުކުރަމުން އައި މިންވަރަށްވުރެ އިތުރަށް ސާފުކުރުމަށް ނިންމާފައެވެ. އަދި ސައުދީ ސަރުކާރުން މިހާރު ވަނީ އެގައުމުުގެ 13 ސަރަހައްދަކަށް ދަތުރުކުރުން މަނާކޮށްފައެވެ. މިދިޔަ ބުރާސްފަތި ދުވަހުން ފެށިގެން މައްކާ އާއި މަދީނާވެސް ވަނީ ބަންދުކޮށްފައެވެ.\nމިއަދު ކާފިއު އިއުލާން ކުރި ނަމަވެސް މިމަހުގެ ކުރީ ކޮޅުގައި ވަނީ އެގައުމުގެ ވިޔަފާރި މޯލްތަކާއި ޕާކުތައް ބަންދުކޮށްފައެވެ. އާދި މީގެ ދުވަސްކޮޅެއް ކުރިން ވަނީ އެއްވެސް ކެފޭ ރެސްޓޯރެންޓެއްވެސް ނުހުޅުވޭ ގޮތަށް ނިންމާފައެވެ.\nރާއްޖެއިން އިތުރު 136 މީހަކު ކޮވިޑަށް ފައްސިވެއްޖެ\nމާޗް 29, 2020 16:23\nޥެރިކަމުގައި ތިބި މީހުންގެ ނިމުން ކައިރިވެ ދުނިޔެ އަށް ފާގަތިކަން ލިބުން ކައިރިވެއްޖެ.


Story: Annan dhen hunnaanan loabin thiya inthizaarugai - EP08 - One Online\nއަންނަންދެން ހުންނާނަން ލޯބިން ތިޔަ އިންތިޒާރުގައި - 08\n"ހާދަ ސިއްރުން. އަހަރެންން ވަރަށް ގިނައިރު ވެއްޖެ ޝާނީ އުޅުނުގޮތް ބަލަން ހުންނަތާ" އަދްޔަން ބުނެލިއެވެ.\n"އާނ. އެއީ… މީހަކު ފަހަތުން އަޅުވާލީމަ ވަރަށް ބާރަށް މިއައީ. ވަކި ހިސާބަކުން އެމީހާ ގެއްލިއްޖެ. އެހެންވެ އެމީހާ މިތާ ތެރޭގައި އިންކަމަށް" ޝެނަލް ބުނެލިއެވެ. ފުރަތަމަ ފަހަރަށް އޭނާ އަދްޔަން ކައިރީގައި ދޮގެއް ހަދަން ޖެހިއްޖެއެވެ. އެކަމާއި އޭނާ އިންތިހާއަށް ދެރަވެއްޖެއެވެ. އެހެންވިޔަސް އަދްޔަންއާއި ބައްދަލުކުރުން މަންމަ މަނާކުރި ވާހަކަ އޭނާ ބުނާނީ ކިހިނެއް ހެއްޔެވެ؟\n"ވަރަށް އުފާވެއްޖެ އަހަރެން އެންމެ ފަހަރަކު ބުނުމުން ޝާނީ މިތަނަށް އައިމަ" ކުރިމަތީގައި ހުރި ފެންތަށިން ކޯވަރެއް ބޯލަމުން އަދްޔަން ބުނެލިއެވެ.\n"އަހަރެން އަދޫ ބުނި ކޮންމެ ތަނަކަށް ދާނަން. އަހަރެން ކިހިނެއް ނޫނެކޭ ބުނެ އިންކާރު ކުރާނީ…" ޝެނަލް ބުނެލިއެވެ. އަދްޔަންގެ ދެލޯ ވިދައިގަތެވެ. ޝެނަލް އެބުނި ވާހަކަތަކުގައި ޔަޤީނުންވެސް އެހެން މާނައެއް އެބައޮތެވެ.\n"އެއީ ކީއްވެ…؟ އަހަރެން ހަމަ އެހާ ހާއްސަތަ…؟: އަދްޔަން އަހައިލިއެވެ. ޝެނަލް ވަކި ޖަވާބެއްނުދީ އިސްޖަހައިލިއެވެ. އަދްޔަންއަށް ހެވިއްޖެއެވެ.\n"ދޫ ބަންދުވީތަ…؟ ކީއްވެ ނުބުނެވުނީ…؟" އަދްޔަން އަހައިލިއެވެ. ޝެނަލް އިސްއުފުލާލައިފައި އަދްޔަންއަށް ނަޒަރެއްދިނެވެ. އަދި ހިނިތުންވެލިއެވެ. ރެސްޓޯރަންޓްގެ މަޑު އޮރެންޖް ކުލައިގެ އަލީގެ ތެރޭގައި ޝެނަލްގެ މޫނުން ފާޅުވަމުންދަނީ އަޖައިބެއްކަހަލަ ވިދުމެކެވެ. އަދްޔަންއަށް ޝެނަލްގެ އަތުގައި ހިފައިނުލާ ކެތްވަނީއެއްނޫނެވެ.\n"އަހަ…އަހަރެން ބުނީ… މާދަމާ އެބައާދޭ ޝާމް…." ޝެނަލް ބުނެލިއެވެ.\n"ޝާމް…؟ އެކާކު…؟" ބޯއީފްރެންޑްތަ އަނެއްކާ. އަހަރެންނަށް މީހެއްގެ އަމާނާތެއް ގޮވައިގެންތަ މިއުޅެވެނީ" އަދްޔަން ވާހަކަދެއްކިއެވެ.\n"ނޫން… ބުނީމެއްނު ފިރިހެން އެކުވެރިއެއް ހުންނަ ވާހަކަ. އަދޫ ވާނެ އިނގޭ ބައްދަލުކޮށްލަން" ޝެނަލް ބުނެލިއެވެ.\n"އޯވް… ހަނދާންނެތުނީ.. އޭނަ ދޯ… ޝާނީ ގަޑިއެއް ހަމަޖައްސާފައި ބުނޭ އިނގޭ. އަހަރެން ބަލާނަން… އެކަމަކު ހަވީރު ގަޑިއަށް ހަމަނުޖައްސައިފިއްޔާ ރަނގަޅީ.. މެޗު އޮންނާނެ އެގަޑީގަ" އަދްޔަން ވާހަކަދެއްކިއެވެ.\n"އަހަރެން ކަމަކު އެދެންތަ"؟ ދެކުދިން އޯޑަރ ދިން ކާއެއްޗެހި ވެއިޓަރ ގެނެސް ބަހައްޓާފައި ދިޔުމާއެކު ޝެނަލް ބުނެލިއެވެ.\n"އަވަހަށް އެދެންވީ. ޝާނީ ބުނި ކޮންމެކަމެއް ކުރެވޭތޯ އަހަރެން ބަލާނަން" އަދްޔަން ބުނެލިއެވެ.\n"އަހަރެން ގޭގަ ހުންނަ ގަޑިތަކުގަ އަދޫ ގުޅާއިރު ގިނަފަހަރު ފޯނަށް ޖަވާބުނުދެވޭތީ އަސްލު ވަރަށް ދެރަވޭ. މަންމަ އަބަދުވެސް ހުންނާނެ ކައިރީގަ ވިއްދާފަ" ޝެނަލް ވާހަކަދެއްކިއެވެ.\n"ދެން…؟ ތިބުނީ އަހަރެން ނުގުޅާށޭތަ؟ އެހެންވިއްޔާ ވަރަށް ދެރަވާނެ" އަދްޔަން ބުނެލިއެވެ.\n"ނޫން. ރަނގަޅީ ރޭގަނޑު އެގާރައިގެ ފަހުން ގުޅިއްޔާ" ޝެނަލް ބުނެލިއެވެ. އަދްޔަން ޝެނަލްގެ މޫނަށް ބަލައިލިއިރު އެމޫނުމަތީގައި ވަނީ ލަދުރަކި ހިނިތުންވުމެކެވެ.\n"އެހެންވިއްޔާ އެގަޑީގަ ގުޅާނީ. އަހަރެންނަށް ހީވަނީ އަހަރެން ޝާނީއަށް އާދަވަނީހެން. އަހަރެން ވާހަކައެއް އަހާލަންތަ؟" އަދްޔަން ވާހަކަދެއްކިއެވެ. ޝެނަލް ބޯޖަހައިލުމާއެކު އަދްޔަން ހީލިއެވެ.\n"ނިންމާފަ ނިކުމެފަ ދޯ…." އަދްޔަން ބުނެލިއެވެ. އަނެއްކާވެސް ޝެނަލް ބޯޖަހައިލިއެވެ.\nއެކި ވާހަކައިގައި ތިބެ ދެކުދިން ކައި ނިމިގެން ރެސްޓޯރެންޓުން ބޭރަށް ނިކުތެވެ. އެއްފަރާތު ފާރު ކައިރިއަށް ޖެހިލާފައި އަދްޔަން މަޑުކޮށްލިއެވެ.\n"އަހަރެން ބުނަން އުޅުނީ…"\n"މަންމަ އެގުޅަނީ. އަދޫ އަހަރެން ދަނީ. ވަރަށް ލަސްވެއްޖެ" އަތުގައި އޮތް ފޯނަށް ބަލައިލަމުން ޝެނަލް ބުނެލިއެވެ.\n"މަޑުކޮށްބަލަ. އަރަންވީނުން ސައިކަލަށް. ޝާނީ ބުނި ހިސާބަކަށް އަހަރެން ގެންގޮސްދޭނަން" އަދްޔަން ބުނެލިއެވެ.\n"އޯކޭ… އަހަރެން ޒީކްމެންގެއަށް ގެންގޮސްދީ. އެގެ ހުންނާނީ ސްކޫލް ދޮރުމަތީގަ" ޝެނަލް ވާހަކަދެއްކިއެވެ. އަދްޔަން ސައިކަލަށް އެރުމާއެކު ކަންބޮޑުވެފައި ހުރި ޝެނަލް ފަހަތަށް އަރާ އިށީނެވެ.\n"ވީހާވެސް މީހުން މަދު މަގުތަކުން ދާނީ އިނގޭ" ހާސްވެފައި އިން ޝެނަލް ބުނެލިއެވެ.\nކޮޓަރީގައި އޮވެއޮވެ ފޫހިވެގެން އިރާނިޔާ ނިކުތީ ބަދިގެއަށް ދިޔުމަށެވެ. ކަމްލާ ހުމާ އޮތުމުން ބަދިގޭގައި މަސައްކަތުގައި ގިނަވަގުތު ހޭދަކުރީ އޭނާއާއި ޙާއިޝާއެވެ. ދިޔަ މަގުމަތީގައި ކަމްލާގެ ކޮޓަރިއަށް އޭނާ ވަނީ ކަމްލާގެ ހާލު ބަލައިލުމަށެވެ. ކަމްލާގެ ހުން މަޑުކަން އިނގުމުން ހިތްހަމަޖެހިފައި ބޭރަށް ނިކުތެވެ. ވަގުތަކީ މެންދުރުފަހުގެ ވަގުތެކެވެ. ގޭތެރެއިން އެއްވެސް މީހަކު ފެންނާކަށް ނެތެވެ.\nބަދިގޭ ދޮރަށް އެރުމާއެކު އޭނާ ހުއްޓުން އެރިއެވެ. ފެންތައްޓެއް ކުރިމަތީގައި ބަހައްޓައިގެން އިން އުނޭޝް އިނީ ގޮނޑިއަށް ވެއްޓިގަނެގެންނެވެ. އޭނާގެ ދެލޯ ވަނީ މެރިފައެވެ. އޮފީސް ހެދުމުގައި އިންއިރު އެއައީ އޮފީހުގައި ހުރެފައިކަން އިނގުނެވެ. އެއްއަތުގެ އިނގިލިތަކުގެ ކުރިން ނިތުގައި ފިރުމަމުން ދިޔައެވެ. އުނޭޝްގެ ބޮލުގައި ރިހުމެއް ހުރިކަން އިރާނިޔާއަށް އިނގިއްޖެއެވެ. އަލުން ކޮޓަރިއަށް ވަދެފައި ދެން އައިރު ބޮލުގެ ރިހުން ކަނޑުވާ ބާމްފުޅިއެއް އޭނާގެ އަތުގައި އޮތެވެ. މަސައްކަތްތައް ބުރަވެ އުނޭޝްގެ ބޮލުގައި ރިއްސާތީ އުޅޭއިރު އިރާނިޔާ އަބަދުވެސް ބޭނުންކުރަނީ އެ ބާމެވެ.\nލަސްލަހުން ކުރިއަށް ދިޔަ އިރާނިޔާ ހުއްޓުނީ އުނޭޝްގެ ފަހަތުގައެވެ. ބާމްކޮޅެއް އިނގިލި ކުރީޖައި ޖައްސައިލުމަށްފަހު އުނޭޝްގެ ނިތްކުރީގައި ޖައްސައިލިއެވެ. އަރައިގެންދިޔަ އާވިގަނޑާއެކު އުނޭޝްގެ ނިތަށް ރޫއަރައިގެން ދިޔައެވެ. ހިނދުކޮޅަކަށް ދެލޯ ހުޅުވައިލުމަށްފަހު އަނެއްކާވެސް ދެލޯ މަރައިލިއެވެ.\n"ރާނީ…!!" އުނޭޝްގެ ދެތުންފަތް ދޭތެރެއިން އެ ނަން ބޭރުވުމާއެކު އިރާނިޔާގެ ހަރަކާތްތަކަށް ހުއްޓުމެއް އައެވެ. އޭނާގެ ހިތުގެ ހިނގުންވެސް ހިދުކޮޅަކަށް ހުއްޓުނުހެން ހީވިއެވެ. އޭނާ ޖަވާބެއްދޭން ނުވިސްނިއެވެ. އުނޭޝްގެ ނިތްމަތި މަސާޖްކުރަމުން ދިޔައިރު އޭނާގެ ދެލޯ ވަނީ ކަރުނަތަކުން ބަރާވެފައެވެ. އޭނާގެ އެންމެ ފިރުމަމަކުންވެސް އުނޭޝް އޭނާ ފާހަގަކޮށްފިއެވެ. ވީއިރު ދުރުކުރަނީ ކީއްވެގެން ހެއްޔެވެ؟\n"ރާނީ…!! އަހަރެންނަށް އިނގޭ އަހަރެންގެ ވަށައިގެން އުޅޭ ހުރިހާ ބަލިތަކެއްގެ ފަރުވާ ވަނީ ރާނީ އަތުގަކަން" އަނެއްކާވެސް އުނޭޝް ވާހަކަދެއްކިއެވެ. ދެލޯ މަރައިގެން އޮތްއިރު އިރާނިޔާގެ އަތުގެ ފިރުމުންތަކުން އޭނާއަށް އަރާމުވަމުން ދިޔައެވެ.\nކުއްލިއަކަށް އިރާނިޔާގެ އަތުގައި ހިފާ ކައިރިއަށް ދަމާލައިފިއެވެ. އިރާނިޔާ ދިޔައީ ސިހިގެންނެވެ. ދެމަފިރިންގެ ދެލޯ އެކަކު އަނެކަކާ އަމާޒުވުމާއެކު މުޅި ސަރަހައްދުވެސް ހިމޭންވެލި ކަހަލައެވެ. އިރާނިޔާގެ ދެލޮލުން އުނޭޝްއަށް ފެނުނީ އިންތިހާދަރަޖައިގެ ޝަކުވާއެވެ.\n"މިހާރު ރަނގަޅުތަ؟" އުނޭޝްއާއި ނަޒަރު ބަދަލުކޮށްލަމުން އިރާނިޔާ އަހައިލިއެވެ. އަދި އުނޭޝް އެނާގެ އަތުގައި ހިފައިގެން ހުރި އަތް ނައްޓުވައިލިއެވެ.\n"ހޫމް… ތެންކްސް…" އުނޭޝް ބުނެލިއެވެ.\n"ބޭސްކާންވީނުން. އެހެންނޫނީ ތި ރިހުން އެއްކޮށް ފިލައިގެން ނުދާނެއްނުން" އިރާނިޔާ ބުނެލިއެވެ.\n"ހޫމް…." އުނޭޝް ބުނެލިއެވެ.\n"މިއަންނަނީ.." އިރާނިޔާ ދުރަށް ޖެހިލިއެވެ. އުނޭޝްއަށް ބަލައިނުލާ ހުރެގެން ލުނބޯހުތު ފަނިތައްޓެއް ތައްޔާރުކޮށްލިއެވެ. ޕެނަޑޯލް ގުޅައަކާއެކު އުނޭޝްއަތަށް ދިނެވެ.\n"ވަރަށް ދެރަވޭ ރާނީއަށް އުނދަގުކުރެވޭތީ. ތަމަން ނިދާގަޑި މިގަޑިމީ. އެހެންވެ ނުގޮވާ މިތަނަށް އައީ" އުނޭޝް ވާހަކަދެއްކިއެވެ.\n"އަހަރެން ކައިރީގައި ކީއްކުރަން ތިބުނަނީ.؟ތިކަހަލަ ވާހަކަދެއްކީމަ އަހަރެން ލަދުގަންނަނީ" އިރާނިޔާ ބުނެލިއެވެ.\n"އެއީ؟ ކީއްވެ ލަދުގަންނަންވީ؟" އުނޭޝް ބުނެލިއެވެ.\n"އެއީ ފިރިއެއްގެ ހައްގުތަކަކީ ކޮބާކަން އަހަރެންނަށް އިނގޭ. އަހަރެންގެ ބަނޑުގައި ދަރިއެއް އުފުލަމުން ދާއިރުވެސް މިވަގުތަކީ އަހަރެންނަށް އަރާމުކުރެވޭނެ ވަގުތެއް ނޫން. އެއީ އަހަރެންގެ ފިރިމީހާގެ ނިޔަފައްޗެއްގައި ރިއްސިޔަސް އަހަރެންނަށް ތަނެއްގައި ހިމޭނުން ނޯވެވޭނެ" އިރާނިޔާ ވާހަކަދެއްކިއެވެ. އޭނާގެ ވާހަކަތައް ނުސީދާކޮށް އަމާޒުވަނީ ތަމަންނީއަށް ކަން އުނޭޝްއަށް އިނގުނެވެ. އިތުރަށް އެއްވެސް ވާހަކައެއް ދައްކަން އޭނާ ބޭނުމެއްނުވިއެވެ. އިންތަނުން ތެދުވެގެން ދާން ހިނގައިގަތް އިންއިރު އިރާނިޔާއަށް ހުރެވުނީ ބަލަހައްޓައިގެންނެވެ.\nބޭރުން އައިސް ޙާއިޝާ ވަންއިރު ސޯފާގައި ތަމަންނީ އިނެވެ. ޙާއިޝާއަށް ތަމަންނީ ބަލައިލީ ހިނިތުންވުމަކާއި އެކުގައެވެ. ޙާއިޝާ ހީލަން މަސައްކަތްކުރި ނަމަވެސް އެކަން އޭނާއަށް ކާމިޔާބު ނުވިއެވެ. ވަދެގެން ދިޔައީ ކޮޓަރިއަށެވެ. މާގިނަ އިރެއް ނުވަނީސް ކޮޓަރިން ނިކުތީ އިރާނިޔާއަށް ގޮވަމުންނެވެ. ތަމަންނީ ބަލައިލާފައި ތުން އަނބުރައިލިއެވެ. އިރާނިޔާގެ ނަން އިވުނަސް އޭނާއަށް އިހުސާސްވަނީ ފޫހިކަމެވެ. އޭނާ އެތަނުގައި އިންނަންވެސް ބޭނުމެއްނުވިއެވެ.\n"ދަރިފުޅާ!! އާދެބަލަ ތިބަހައްޓާފަ" އުނދުން ކައިރީގައި ކައްކަން ހުރި އިރާނިޔާއަށް ގޮވައިލަމުން ޙާއިޝާ ބުންޏެވެ. ވަގުތުން ދެއަތް ދޮވެލައިގެން އިރާނިޔާ އައިސް ޙާއިޝާ ކައިރީގައި އިށީނދެއްޖެއެވެ. އެވަގުތު އެއީ ކޮޓަރީގައި އޮވެފައި އުނޭޝް އެދިމާލަށް އައި ވަގުތެވެ.\n"މަންމަ ބުނީމެއްނު އެކޮޅު ތަންގަނޑުގަ ހުރި ރަން ހަދާތަނަށް މީހަކު އައޭ. އެމީހާ ލައްވާ މަންމަ ހެއްދި ރަން ތަނޑިގަނޑެއް މިއީ. ހެޔޮވަރު ކޮށްލަބަލަ" ފޮށިން ތަނޑިގަނޑު ނަގަމުން ޙާއިޝާ ބުނެލިއެވެ.\n"ވަރަށް ލޯބި. އެކަތިތަ މަންމަ ހެއްދީ" ހީލުމަކާއެކު އިރާނިޔާ އަހައިލިއެވެ.\n"ނޫން. ދެ ތަނޑިގަނޑު. ޔަޝްފީއަށް ހެޔޮވަރުވާނެ ކަމެއްވެސް މިހާރު ނޭނގޭ. އެހެންނުވާނީ ނުފެންނަތާ ދެ އަހަރަށް ވުރެ ގިނަ ދުވަސްވެއްޖެ ވިއްޔާ" ޙާއިޝާ ވާހަކަދެއްކިއެވެ.\n"މަންމާ މިވަގުތު ތި ތަނޑި އަޅުގަނޑަށް އެކަނި ހައްޤެއްނޫން. ކޮންމެގޮތެއް ވިޔަސް ތަމަންނީ އަކީވެސް މަންމަގެ ދަރިއެއްނު. އަޅުގަނޑު ތިބޭނުންކުރާނީ އަދި ތީގެ އެކަތި ލިބުނީމަ. އެހެންނޫނީ އުނޭ ވަރަށް ދެރަވާނެ. އުނޭ ތަމަންނީ ދެކެ ވަރަށް ލޯބިވޭ" އިރާނިޔާ ވާހަކަދެއްކިއެވެ. ޙާއިޝާ ދެއަތަކަށް ބޯހޫރާލާފައި ތަނޑިގަނޑު އަލުން ފޮށްޓަށް ލިއެވެ.\n"މަންމަ ހިތަށްއަރާ ރާނީ ތިއީ ކޮންކަހަލަ ދަރިއެއް ބާއޭ. މީހަކު ކައިފަ ރާނީ ހޮޑަށް ވައްޓައިލިޔަސް އެމީހަކާމެދު ހަމްދަރުދީވާނެ" ޙާއިޝާ ބުނެލިއެވެ. އިރާނިޔާ ހީލިއެވެ. އޭނާ އިސްޖަހައިލިއިރު ހިތުގައި ޖެހިއްޖެއެވެ.\nއުނޭޝްއަށް ބުނާނެ އެއްޗެއްވެސް ނޭނގުނެވެ. ތަމަންނީގެ ހިތުގައި އިރާނިޔާއަށްޓަކައި ވަނީ ހަސަދައާއި ނަފްރަތެވެ. އިރާނިޔާގެ ހިތުގައި އެފަދަ އެއްވެސް ކަމެއް ނެތެވެ. އޭނާއަށް ކަންތައްތައް ކުރެވޭ ގޮތާއިމެދު ފުރަތަމަ ފަހަރަށް ވިސްނާލަން މަޖްބޫރުވެއްޖެއެވެ. ދެވަނަ ސިކުންތުގައި އޭނާ ދެއަތަކަށް ބޯހޫރާލައިފިއެވެ. ތަމަންނީއަށް ވިސްނައިދޭން އޭނާ ނިންމިއެވެ.\nއޮފީސް ތިރީގައި ހުންނަ ރެސްޓޯރެންޓަށް މެންދުރު ކެއުމަށް އުނޭޝް ދިޔައީ މާލިކުއާއި އެކުގައެވެ. އޮފީހުގެ ސީނިއަރ މުވައްޒަފުންނަށް ހަމަޖައްސާފައި އޮންނަ ބަޔަށް ވަދެގެން ގޮސް ދެމީހުން ޖައްސައިލިއެވެ. ކާއެއްޗިއްސަށް އޯޑަރުދީފައި މާލިކުގެ ނަޒަރު އުނޭޝްއަށް ހުއްޓައިލިއެވެ.\n"އުނޭ ކޮންއިރަކު ސިގިރެޓް ބޯން ފެށީ" މޭޒުމަތީގައި ބޭއްވި ސިގިރެޓް ފޮށްޓާއި ލައިޓަރ ފެނިފައި މާލިކް އަހައިލިއެވެ.\n"އަނެއްހެން ނުބޮން. އެކަމަކު މިހާރަކަށް އައިސް ބައެއްފަހަރު ބޯގޮވާތީ ބޮވެނީ" އުނޭޝް ބުނެލިއެވެ.\n"މާލިކުބެއަށް ހީވަނީ ތިއީ ރަނގަޅު ކަމެއްނޫންހެން" މާލިކް ބުނެލިއެވެ. އުނޭޝް ބަހެއްނުކިޔާ ދެއަތުގެ އުޅަނބޮށިކޮޅު މޭޒުމަތީގައި ޖައްސާލައިގެން ދެއަތްތިލަ އިން އަނގަމަތި ފޮރުވާލައިގެން އިނެވެ.\n"މިހާރުވެސް އުނޭގެ ދެލޮލުން މާލިކްބެއަށް ހާސްކަމާއި ނުތަނަވަސްކަން އެބަފެނޭ. މާލިކްބެ އެކަންޏެއްނޫން. އުނޭ ރަނގަޅަށް ދަންނަ ކޮންމެ މީހަކަށްވެސް ފާހަގަވާނެ. ކިހިނެއްވީ؟؟ އެއްވެސް މައްސަލައެއް އުޅެނީތަ؟" މާލިކް ވާހަކަދެއްކިއެވެ.\n"ހިތަށް އަރަނީ ދެވަނަ ކައިވެންޏެއް މިކުރެވުނީ އެކަހަލަ ކަމެއްކުރަން އެންމެ ރަނގަޅު ދަނޑިވަޅެއްގަބާއޭ. ދެން ނޭނގެ. އަޅުގަނޑަށް ތަމަން ވަރަށް ކަމުދޭ" އުނޭޝް ވާހަކަދެއްކިއެވެ.\n"ދެއަންބަށް ކައިވެންޏެއް ކުރުން މައްސަލައެއްނޫން. އެކަމަކު ދެއަނބިން ހަމަހަމަ ކުރެވެންޖެހޭނެ. އެހެންނޫނީ ﷲ ގެ ހަޟްރަތުގައި ތިމާ ޖަވާބުދާރީވާނީ ކިހިނެއް؟" މާލިކް ވާހަކަދެއްކިއެވެ.\n"އުނޭގެ ދިރިއުޅުން. ތިއިން އެއްވެސް ކުއްޖަކަށް ދެރައެއްލިބޭކަށް، ހާލެއްގަ ޖެހޭކަށް މާލިކްބެ ނޭދެން. މާލިކްބެ ދެކެނީ ތިއީ އަމިއްލަ ދަރިންގެ ގޮތުގައި. އެހެންވީމަ ކޮންމެކަހަލަ ފިޔަވަޅެއް އެޅިޔަސް ވަރަށް ވިސްނާފައި އެ ފިޔަވަޅެއް އަޅާތި" މާލިކް ވާހަކަދެއްކިއެވެ.\nއޯޑަރުކުރި ކާއެއްޗެހި އައުމުން އުނޭޝް ލައިގެން ހުރި ހުދުކުލައިގެ ގަމީހުގެ އަތުކުރި އުޅަނބޮށްޓާއި ހަމައަށް އޮޅައިލިއެވެ.\n"އަސްލު އުނޭ ގޮވައިގެން މިއައީ ވާހަކައެއް ދައްކަންވެގެން" މާލިކް ބުނެލިއެވެ. އުނޭޝްގެ ނަޒަރު މާލިކަށް އަމާޒުވިއެވެ.\n"އަލަށް ހުޅުވި ގެސްޓްހައުސްއަށް މެނޭޖަރަކު ހަމަޖައްސައިފިން. އޭނަ މިރޭ ކޮންމެސް ވަގުތެއްގައި މިރަށަށް އަންނާނެ. ހުރުން ހަމަޖައްސާނީ މާލިކްބެ ގޭގަ. އެކަމަކު އެއް ހަފްތާވަރު ވަންދެން ތިގޭގަ ބަހައްޓަން މިއުޅެނީ. އެއީ އޭނައަށް ހަމަޖެއްސި ކޮޓަރީގެ އޭސީ ހަރުކުރެވެނީ އަދި ހަފްތާއެއްހާ ފަހުން" މާލިކް ވާހަކަދެއްކިއެވެ.\n"އަޅުގަނޑަށް އެންމެ ރަނގަޅު. އެކަމަކު މަންމަ ކައިރީގައި ތިވާހަކަ ދައްކަންޖެހޭނެ" އުނޭޝް ބުނެލިއެވެ.\n"ތިކަންތައް މާލިކްބެ ހަމަޖައްސާނަން" މާލިކް ބުންޏެވެ.\n"އެއީ ވަރަށް ރަނގަޅު ކުއްޖެއް. މަތީ ތަޢުލީމް ހާސިލްކޮށްގެން ވަރަށް ފަހުން އައީ. ވަރަށް ވިސްނުންތޫނުވާނެ. އާޝިދް ކިޔަނީ" މާލިކް އިތުރަށް އޮޅުންފިލުވައިދިނެވެ.\nގެއަށް ވަންނަން އައި ސަބްރީންގެ ތުންފަތަށް ހިނިތުންވުމެއް ވެރިވީ މަގުގެ އަނެއް ދިމާލުން ހަމަ އެގެއަށް ވަންނަން އައި ޒުވާން ފިރިހެންކުއްޖާ ފެނިފައެވެ. ސަބްރީން ދޮރާށި ކައިރީގައި މަޑުކޮށްލީ އެކުއްޖާ އެހިސާބާ އަރާ ހަމަވަންދެނެވެ.\n"ރީންދައްތަ މިހުންނަނީ ހަމަ ޙައިރާންވެގެން ކިޔާނެ ބަހެއް ނޭނގިފަ. ހީވީ ހަމަ އަލިފުޅު ފެނުނުހެން. ތިދެބަފައިން ހާދަ ވައްތަރޭ" ހުޝާމް އަރާ ހަމަވުމާއެކު ސަބްރީން ވާހަކަދެއްކިއެވެ.\n"އަހަރެން ފެންނައިރަށް ރީންދައްތަ އަބަދުވެސް ކިޔާނީ ތިހެން" ހީލުމަކާއެކު ސަބްރީނާ ސަލާމް ކޮށްލަމުން ހުޝާމް ބުނެލިއެވެ.\n"ކޮން ދަތުރެއް؟ ހިނގާ ކޮފީބޯން. މިގޭގަ ދޯ މަޑުކުރާނީ މިރޭ" ސަބްރީން ބުނެލިއެވެ.\n"މިނޫނީ އަހަރެން ދާނެ ތަނެއްނެތް. ރިސޯޓުން އައި ގޮތަށް ހަމަ މިގެއަށް މިއައީ. ކޮބާ ޝާނީ؟" ދޮރާށިން އެތެރެއަށް ވަންނަމުން ހުޝާމް ވާހަކަދެއްކިއެވެ.\n"އެބައުޅޭ. ހިއެއްނުވޭ އެހާ މޫޑް ރަނގަޅުހެނެއް. ވަރަށް ރަނގަޅު ދުވަސްކޮޅަކު ތިއައީ. ގިނަވަގުތު ދެކުދިން އެކީގަ ހޭދަކުރެވޭނެއްނު" ސަބްރީން ވާހަކަދެއްކިއެވެ.\n"ވެއްޖެ ކޮޓަރީގަ. ދޭބަލަ. ކޮފީ ތައްޔާރުކޮށްފައި ގޮވާލާނަން" ހުޝާމްގެ ބުރަކަށީގައި ފިރުމާލަމުން ސަބްރީން ބުނެލިއެވެ.\n"މިގޭތެރޭގަ އަދިވެސް އެފަޅުކަން. ކޮބާތަ ބައްސާމްބެ؟" ހިނގައިގަންނަމުން ހުޝާމް އަހައިލިއެވެ.\n"ހަމަ ދެންމެ އެދިޔައީ. އެދިޔައީ ފިހާރަ ބަންދުކުރާ ވަގުތުވީމަ" ސަބްރީން ވާހަކަދެއްކިއެވެ.\nކޮޓަރީގައި އެއްފަހަރު ޓަކި ޖަހައިލުމާއެކު ޝެނަލް ދޮރު ހުޅުވާލައިފިއެވެ. ކުރިމަތީގައި ހުރި ހުޝާމް ފެނުމާއެކު ސިހިފައި ދޮރު ލައްޕައިލިއެވެ. ހުޝާމްއަށް ހެވުނީ ޝެނަލްއަށް ވީގޮތުންނެވެ. އިރުކޮޅެއްނުވަނީސް ޝެނަލް ދޮރު ހުޅުވާލިއެވެ. އޭރު ހުރީ ލައިގެން ހުރި އަތްކުރު ޓީޝާޓް މަތިން ޖެކެޓެއް ލައިފައެވެ.\n"ނޭނގޭނެއްނު ޝާމް ކަމެއް. ކޮންއިރަކު އައީ. ކީއްވެ ނުގުޅާ ތިއައީ؟" ޝެނަލް ވާހަކަދެއްކިއެވެ. އޭރު ހުޝާމް ވަދެ ޑްރެސިންޓޭބަލް ކައިރީގައި ހުރި ގޮނޑީގައި އިށީނދެއްޖެއެވެ. އެނދުމަތީގައި އޮތް ރިމޯޓްނަގާ އޭސީ އޮފްކޮށްލުމަށްފަހު ކޮޓަރި ދޮރުހުޅުވާލާފައި އެނދުގައި އިށީނެވެ. ހުޝާމް އިނީ ޝެނަލްގެ ހަރަކާތްތަކަށް ބަލަހައްޓައިގެންނެވެ.\n"ޝާނީ ދުވަހަކުވެސް ޗޭންޖެއް ނުވާނެ" ހުޝާމް ހީލާފައި ބުނެލިއެވެ.\n"ކިތައް ދުވަހަށް ތިއައީ؟ މަންމައަށް ފެނިއްޖެތަ؟" ޝެނަލް އަހައިލިއެވެ.\n"އާނ. އެންމެފުރަތަމަވެސް ރީންދައްތަ ދިމާވީ. ޝާނީ ވަރަށް މޫޑު ގޯސްވެފައޭ ބުނި. އެކަމަކު ބަލާލައިފަ އެހެން ހިއެއްނުވޭ" ހުޝާމް ބުނެލިއެވެ.\n"މަންމަ މިހާރު ވަރަށް ފާޑަކަށް އުޅެނީ. ނޭނގެ ދެން" އަނގައަށް ގޮތެއް ހަދައިލަމުން ޝެނަލް ބުނެލިއެވެ.\n"އަޅާނުލާ. ދުވަސްވާވަރަކަށް އެކަހަލަ ބަދަލުތައް މަންމަމެނަށް އަންނާނެ" އެއްފައި މަތީގައި އަނެއް ފައިގެ ފައިތިލަ އަޅުވާލަމުން ހުޝާމް ބުނެލިއެވެ.\n"ތިން ދުވަސްދޯ. ޝާމް އެބަޖެހޭ ކުއްޖަކާ ބައްދަލުކުރަން ފުރަންވާއިރަށް" ޝެނަލް ބުނެލިއެވެ.\n"އަންހެން ކުއްޖެއްތަ؟ އެހެންވިއްޔާ ބުނާނީ ނޯ އޭ. އެހެންކުއްޖަކާ މީޓްކުރާހިތެއް ނެތް" ހުޝާމް ބުނެލިއެވެ.\n"ނޫން. އެއީ އަހަރެންގެ ވަރަށް ހާއްސަ ފްރެންޑެއް. އަހަރެން ވަގުތެއް ހަމަޖައްސާފައި ބުނާނަން. މިކަން ކުރަންޖެހޭނީ ވަރަށް ސިއްރުން" ވައި އަޑުން ޝެނަލް ބުނެލިއެވެ.\nސަބްރީން ތަބަކެއްގައި ދެތަށި ކޮފީ ހިފައިގެން އައުމުން ދެކުދިންނަށް ޖެހުނީ ދައްކަމުންދިޔަ ވާހަކަތައް މެދުކަނޑާލާށެވެ.\n"މަންމަ ޝާނީއާ އެއްކޮށް ކޮފީ މިގެނައީ" ޝާނީ އަތަށް ކޮފީމަގު ދެމުން ސަބްރީން ބުނެލިއެވެ.\n"މިބޮއެފިއްޔާ މިރޭ އަޅުގަނޑު ނުނިދާ އޮންނަންޖެހޭނީ" ހީލާފައި ޝެނަލް ބުނެލިއެވެ.\nހުސް ތަބަށް ހިފައިގެން ސަބްރީން އިށީނީ ޝެނަލްއާއި ޖެހިގެންނެވެ. ހުޝާމްއަށް ބަލައިލި ގޮތުންވެސް ބޮޑު ވާހަކައެއް ހިފައިގެން އިންކަން ހުޝާމްއަށް އިނގުނެވެ.\n"ޝިރޫއާއި އަލިފުޅުގެ ހާލު ރަނގަޅުތަ؟ އެއީ ދެން ރާއްޖެއިން ފެންނާނެ ބައެއް ނޫންވިއްޔާ. ގުޅާ އިރަކުން ރީންދައްތަގެ ސަލާމް ބުނެދޭތި އިނގޭ" ސަބްރީން އޭނާގެ ވާހަކަތައް ފެށިއެވެ.\n"މަންމަމެން ރަނގަޅު. ނުގުޅަން މިހުންނަނީ. ގުޅައިފިއްޔާ އަބަދު ދައްކަނީ ކުޑަމީހާގެ ވާހަކަ. ބުނާނެ ކޯޓަށް މައްސަލަ ވައްދާށޭ" ހުޝާމް ވާހަކަދެއްކިއެވެ.\n"ރަނގަޅަށް އެބުނީ. ދަރިއެއް ވިއްޔާ ބައްޕައަށްވެސް ބައްދަލުކުރެވެން ޖެހޭނެ" ސަބްރީން ބުނެލިއެވެ.\n"އަސްލު މައްސަލައަކީ އޭނައެއްނޫން. ދަރިފުޅުގެ މާމަ. އަހަރެމެން ދެމީހުންގެ މެދުގައި ހުރަހަކަށްހުރީ އޭނަގެ މަންމަ" ހުޝާމް ވާހަކަދެއްކިއެވެ. ޝެނަލް ވާހަކަތައް އަޑުއަހަން އިނެވެ.\n"އެކަމަކު އެމީހުން ކަންތައް އެކުރަނީ ރަނގަޅަކަށް ނޫނެއްނު. ހުޝާމަށް ހުރެވޭތަ އެކުއްޖާއާއި ބައްދަލުނުކޮށް" ސަބްރީން ބުނެލިއެވެ. ވަގުތުން ހުޝާމްގެ ދެލޮލުން ހިތާމައާއި ހިތްދަތިކަން ފާޅުވެއްޖެއެވެ. މޫނުމަތި މިލައިގެން ގޮސް މުޅި މީހާގެ ހަފަރާތުން މާޔޫސްކަން ވަށާލައިފިއެވެ.\n"ވަރަށް ބޭނުން. އެކަމަކު އަހަރުނުވާ ކުޑަކުޑަ ދަރިއެއް ކިހިނެއް އެކުއްޖާގެ މަންމަ އާ ވަކިކޮށްލާނީ. ބައްދަލުކޮށްނުދޭތީ ދެރަވޭ. މިފަހަރު ރިސޯޓަށްދާނީ މާލެ ގޮސްލާފައި. ދާނަން އެގޭދޮށަށް" ހުޝާމް ބުނެލިއެވެ.\n"އަދިވެސް ހުޝާމް ބޭނުންތަ ދަރީގެ މަންމައާއި އިންނަން. ލޯބިވޭތަ އޭނަދެކެ؟" ސަބްރީން އަހައިލިއެވެ. ޝެނަލް ދެލޯ ބޮޑުކޮށްފައި ސަބްރީންއަށް ބަލައިލިއެވެ. މީހުންގެ އަމިއްލަ ކަންތައްތަކާއި ބެހޭގޮތުން އެގޮތަށް ސުވާލުކުރަން ވެދާނެ ހެއްޔެވެ؟\n"އަލުން ކައިވެނި ކުރުމާއި ގުޅިގެން އެއްޗެއް ބުނަންޏާ ބުނެވޭނީ ވަގުތު ޖެހުނީމައޭ ގޮތެއް ނިންމޭނީ. ދެން އޭނައަކީ ދަރީގެ މަންމަވީމަ ހުންނާނެތާ އިހުސާސްތަކެއް. ކައިވެނިކުރީ ލޯބިން. އެކުގަ އުޅެން" ހުޝާމް ވާހަކަދެއްކިއެވެ.\nވަގުތުން ސަބްރީންގެ ތުންފަތްމަތީގައިވި ހިނިތުންވުން ފިލައިގެން ދިޔައެވެ. ހުޝާމްގެ ފަރާތުން ލިބުނީ އޭނާ އުންމީދުކުރި ޖަވާބު ނޫންކަހަލައެވެ.\nހިޔާ - 32\nޙިޖާޒުގެ ޤާފިލާ 122\nހީނުކުރާހާ ލޯބިވަމޭ - 06\nޙިޖާޒުގެ ޤާފިލާ 121\nހިޔާ - 31


ބ. ތުޅާދޫ ޞިއްޙީ މަރުކަޒު\nބ.ތުޅާދޫ ޞިއްޙީމަރުކަޒުގެ ނަންބަރ (IUL)F12-HC/2019/04 ވަނަ އިއުލާން ބާތިލް ކޮށް އަލުން ސީނިއަރ އެޑްމިނިސްޓްރޭޓިވް އޮފިސަރ މަޤާމަށް ކުރިމަތިލުމުގެ ފުރުޞަތު ހުޅުވާލަމެވެ.\nބ. ތުޅާދޫ ޞިއްޙީމަރުކަޒު\n-/5610ރ (ފަސްހާސް ހަސަތޭކަ ދިހަ ރުފިޔާ)\n- ސަޕޯޓިންގް ކޯ އެލަވަންސް (މަހަކު -/700 ރުފިޔާ)\n- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުންއިތުރުގަޑީގެ ފައިސާ އާއި އެހެނިހެން އެލަވަންސްތައް.\nރަސްމީގަޑީގައިއޮފީސް ހުޅުވަންޖެހޭ ގަޑިއަށް އޮފީސް ހުޅުވުމާއި ލެއްޕުން. އަދިނުރަސްމީގަޑީގައި އޮފީސް ހުޅުވަން ޖެޙޭ ހާލަތް ތަކުގައި އިސްވެރިއެއްގެހުއްދައާއެކު އޮފީސްހުޅުވާ ލެއްޕުން.\nމުވައްޒަފުންގެ ހާޟިރީ ބެލެއްޓުން\nއެކި ތަންތަނަށް ފޮނުވަންޖެހޭ ލިޔެކިއުންތައް ތައްޔާރު ކުރުމާއި، އެތަންތަނަށް ފޮނުވުން.\nމުވައްޒަފުންނަށްއަންގަންޖެހޭ އެންގުންތައް އެފަރާތްތަކަށް އެންގުމާއި ، އަޅަންޖެހޭފިޔަވަޅުތައް އިސްވެރިޔާގެ ލަފާގެމަތިން އެޅުން\nއިދާރީ ގޮތުން ކުރަންޖެހޭ އެންމެހާ މަސައްކަތްތައް ކުރުން\nސްޕަވައިޒް ކުރަންޖެހޭ މުވައްޒަފުންގެ މަސައްކަތް ސްޕަވައިޒްކުރުމާޢި ދުވަހުން ދުވަހަށް ނިންމަންޖެހޭ ކަންތައްތައްނިންމުމަށް ބާރުއަޅާ އެހީތެރިވުން\nމުވައްޒަފުންގެ ރަޖިސްޓްރީތައް ބެލެހެއްޓުން. އަދި ޤަވަޢިދުން އަޕްޑޭޓްކުރުން\nޞިއްޙީ މަރުކަޒަށް އިތުރުކޮށްދެއްވާ މަޤާމްތަކަށް މީހުން ހޯދުމަށް ކުރަންޖެހޭ އެންމެހާ ކަންތައްތައް ޤަވާޢިދާ އެއްގޮތަށް ކުރުމާއި މަގާމް ހަމަޖެއްސުމަށް ކުރަންޖެހޭ އެންމެހާމަސައްކަތްތައް ކުރުން\nޞިއްޙީމަރުކަޒުން މަރާމާތުކުރަންޖެހޭތަކެތިމަރާމާތުކުރުވުމާއި، މަރާމާތަށް އެކިތަންތަނަށް ފޮނުވަންޖެހޭ ތަކެތިފޮނުވުމަށް މަސައްކަތް ކުރުން\nޢާއްމުފަރާތްތަކާއިމުވައްޒަފުންނާޢި އެހެނިހެން މުވައްސަސާތަކުގެ ވެރިންނަށްމުއާމަލާތްކުރުމުގައި ގެންގުޅެންޖެހޭ ރީތިއުސޫލުތައް ގެންގުޅުމަށްމުވައްޒަފުންނަށް ބާރުއެޅުން.\nމަޤާމުގެ ހައިސިއްޔަތުންކުރަންޖެހޭ މަސައްކަތްތައް ކުރުމާއި ހުރިހާ މުވައްޒަފުން ގުޅިގެން ކުރާމަސައްކަތްތަކުގައި ބައިވެރިވެ އެމަސައްކަތްތައް ކުރުން\nމަގާމުގެ މަސައްކަތާގުޅޭ ތައުލީމީ ރޮގަކުން ދިވެހިރާއްޖެގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުންނާއި، ބ. ތުޅާދޫ ޞިއްޙީމަރުކަޒު ރިސެޕްޝަނުން ލިބެން ހުންނާނެއެވެ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި،ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n1- ތަޢުލީމާއި ތަމްރީން (ލިބިފައިވާ ތަޢުލީމް، މަސައްކަތުގެ ދާއިރާއާގުޅޭ ކުރުމުއްދަތުގެތަމްރީނަށްބަލައިގެން.\n2- މަސައްކަތުގެ ތަޖުރިބާ ( މަގާމުގެ މަސައްކަތުގެ ދާއިރާއާގުޅޭ ތަޖުރިބާ ބަލައިގެން.)\n3- ލިބިފައިވާ ހުނަރު ( އިންޓަރވިއު / ޕްރެކްޓިކަލްސް )\n* ނޯޓް: މަގާމަށް އައްޔަން ކުރުމަށް ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުންލިބުނު ޕްއިންޓްގެ ޖުމްލަ %45 (ސާޅީސް ފަހެއް) އިންސައްތައަށްވުރެ މަތިވާން ޖެހޭނެއެވެ.\n* ކަނޑައަޅާފައިވާ ޤަވާއިދުތަކާއިއުޞޫލުތަކާއި އެއްގޮތަށް މީހަކު ހޮވުމަށް ބަލާނެ ކަންތައްތައް މިނިސްޓްރީ އޮފް ހެލްތްގެވެބްސައިޓުން(www.health.gov.mv) ލިބެން ހުންނާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 ޖަނަވަރީ 2020ވާ ބުރާސްފަތި ދުވަހު13.00 ގެ ކުރިން، ބ. ތުޅާދޫ ޞިއްޙީމަރުކަޒު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،02 ފެބްރުއަރީ 2020 އާއި 10 ފެބްރުއަރީ 2020 އާ ދެމެދު، ބ. ތުޅާދޫ ޞިއްޙީމަރުކަޒުގައެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސްލިބޭ 10 ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ބ. ތުޅާދޫ ޞިއްޙީމަރުކަޒުގެ 6600117 ނަންބަރު ފޯނާއެވެ. އީ-މެއިލް އެޑްރެހަކީ [email protected]އަށެވެ.\nސުންގަޑި: 30 ޖަނަވަރީ 2020 1300


14 މާރޗް 2021 | އާދީއްތަ 11:11\nހެލްތް ޕްރޮޓެކްޝަން އެޖެންސީ (އެޗްޕީއޭ)އިން ބުނެފައިވަނީ މާރޗް މަހުގެ 15ގެ ފަހުން، މާލެ ސަރަހައްދުގައި ކޮވިޑް-19 ވެކްސިންގެ ފުރަތަމަ ޑޯޒް ޖެހޭނީ އުމުރުން ދުވަސްވުމުގެ ސަބަބުން ނުވަތަ ބަލި ޖެހިއްޖެނަމަ ސިއްހީ ހާލަތު ގޯސްވެދާނެ ހައި ރިސްކު މީހުންނާއި، މިހާރު ޕޮސިޓިވްވެ އެކަހެރިވެފައިވާ މީހުންނާއި ބަލި ޖެހުނުކަން ކަށަވަރުވެ 28 ދުވަސް ހަމަނުވާ މީހުންނަށް ކަމަށެވެ. އަދި ކޮންޓެކްޓަކަށްވެ ކަރަންޓީނުގައި ތިބި މީހުންނާއި ދަތުރުކުރުމާއި ގުޅިގެން ކަރަންޓީނުގައި ތިބި މީހުންގެ އިތުރުން ބައްޔެއްގެ ސަބަބުން ނުވަތަ ޞިއްޚީ ޚާލަތެއްގެ ސަބަބުން ވެކްސިން ޖެހުން ލަސްކުރަންޖެހިފައިވާ މީހުންނަށް ކަމަށް އެޗްޕީއޭއިން ވަނީ ބުނެފައެވެ.\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - ކޮންމެ ސެންޓަރެއްގެ ކިޔު މިވަނީ އެތައް ހިސާބަކަށް ދަމާލާފައި، ވެކްސިން ޖަހާ މީހުންގެ އަދަދު ވަނީ އިތުރުވާން ފަށާއިފައި - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - ކޮވިޝީލްޑް ވެކްސިންގެ ފުރަތަމަ ޑޯޒް ޖަހައިދެނީ މި މަހުގެ 15 ވަނަ ދުވަހާ ހަމައަށްކަމަށް ބުނުމާއެކު މާލެ ސަރަހައްދުގެ، ވެކްސިން ޖަހާ ސެންޓަރުތަކަށް މިވަނީ ބާރުބޮޑުވެގެން ގޮސްފައި - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - މާލޭގެ 8 ތަނަކުން ވެކްސިން ޖަހަމުން އަންނައިރު މޯބައިލް ދެ ޓީމެއް ހަރަކާތްތެރިވަމުންދާކަމަށް އެޗްޕީއޭއިން ވަނީ ބުނެފައި - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - މާލެ ސިޓީގައި ވެކްސިން ޖަހަމުންދާ މަރުކަޒުތަކުގައި ވެކްސިން ޖަހަމުންދަނީ ހެނދުނު 9ން ފެށިގެން ހަވީރު 4:30އާ ހަމައަށް - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - ރާއްޖޭގައި ވެކްސިންގެ ދެވަނަ ޑޯޒު ޖަހަން ނިންމާފައި ވަނީ ފުރަތަމަ ޑޯޒު ޖަހާތާ އަށް ހަފްތާ ފަހުން - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - ރާއްޖޭގައި ދިފާއުގެ ނަމުގައި ވެކްސިނޭޝަން ޕްރޮގްރާމް ފަށާފައިވަނީ ފެބްރުއަރީ މަހުގެ އެއްވަނަ ދުވަހު - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - އެޗްޕީއޭއިން ބުނެފައިވަނީ މާރޗް މަހުގެ 15ގެ ފަހުން، މާލެ ސަރަހައްދުގައި ކޮވިޑް-19 ވެކްސިންގެ ފުރަތަމަ ޑޯޒް ޖެހޭނީ އުމުރުން ދުވަސްވުމުގެ ސަބަބުން ނުވަތަ ބަލި ޖެހިއްޖެނަމަ ސިއްހީ ހާލަތު ގޯސްވެދާނެ ހައި ރިސްކު މީހުންނާއި، މިހާރު ޕޮސިޓިވްވެ އެކަހެރިވެފައިވާ މީހުންނާއި ބަލި ޖެހުނުކަން ކަށަވަރުވެ 28 ދުވަސް ހަމަނުވާ މީހުންނަށް ކަމަށް - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް މަޖިލިސް ބޭރުގައި ހަދާފައިވާ ކިއު - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް އިސްލާމީ މަރުކަޒު ބޭރުގައި ހަދާފައިވާ ކިއު - ފޮޓޯ: ރާއްޖެއެމްވީ\nވެކްސިންގެ ފުރަތަމަ ޑޯޒް ޖެހުމަށް ސެނަހިޔާ ބޭރުގައި ހަދާފައިވާ ކިއު - ފޮޓޯ: ރާއްޖެއެމްވީ


ބ. އެޓޯލް ފުޓްބޯލް ޗެލެންޖް – ދޮންފަން\n23 ނޮވެމްބަރ 2014\nބ. އެޓޯލް ފުޓްބޯލް ޗެލެންޖުގައި ބައިވެރިވާ ދޮންފަނަކީ އަތޮޅުގެ ނިސްބަތުން އާބާދީ ކުޑަރަށެކެވެ. ރަށުގައިތިބި މަދުކުޅުންތެރިންނާއި އެކު ޓީމު ހަމަކޮށް ފުޓްބޯލް ޗެލެންޖުގައި ހައިރާންކުރުވަނިވި ނަތީޖާއެއް ނެރުމަށް މިފަހަރު އެރަށުން ވަނީ ތައްޔާރުވެފައެވެ. ފުޓްބޯޅައިގެ ކާމިޔާބު މާޒީއެއް ނެތް ދޮންފަނު ޓީމުން ބައިވެރިވެފައިވާ ހަމައެކަނި ވާދަވެރި މުބާރާތަކީ މިދިޔަ އަހަރުގެ ފުޓްބޯލް ޗެލެންޖެވެ. އެއްވަނަ ޑިވިޝަން ފެންވަރުގެ ކުޅުންތެރިއަކު ރަށުގައި ނެތްނަމަވެސް ރަށު ފެންވަރުގައި ކުޅޭ ގިނަ ކުޅުންތެރިންތަކެއް މިފަހަރު ދަނޑުމަތީން ފެންނާނެކަމަށް އެރަށުން ބުނެއެވެ. ފުރަތަމަ ޑިވިޝަން އަދި ދެވަނަ ޑިވިޝަންގައި އެރަށު ކުޅުންތެރިއަކު ނެތަސް ފުޓްބޯޅައިގައި އެރަށަށް ހިނިތުންވުން ގެނެސްދޭ އެހެންކަމެއް އެބައޮތެވެ. އެއީ ރާއްޖޭގެ އަންހެން ފުޓްބޯޅަ ޓީމުގައި ދޮންފަނަށް ނިސްބަތްވާ ދެކުޅުންތެރިން ތިބުމެވެ. މިއީ އަތޮޅުގެ އެހެން ރަށްރަށާއި ދޮންފަނާއި ތަފާތެއް ގެނެސްދޭކަމެކެވެ.\nމިއަހަރުގެ މުބާރާތަށް އެ ޓީމުން ތައްޔާރުވަމުން އަންނަނީ މިދިޔަ އަހަރުގެ ނަތީޖާތަކުން ރަނގަޅު ފިލާވަޅެއް ލިބިގެންނެވެ. މިފަހަރުގެ މުބާރާތުގައި ބައިވެރިވެފައިވާ ޓީމުތަކުގެ ތެރެއިން މިހާތަނަށް ޕޮއިންޓެއް ލިބިފައިނުވާ ހަމައެކަނި ޓީމަކީ ދޮންފަނެވެ. 2013 ވަނަ އަހަރުގެ މުބާރާތުގައި ދޮންފަނު ޓީމުން ހަތަރު ގޯލް ޖަހާފައިވާއިރު ބައިކޮޅަށް ވަނީ ނުވަ ގޯލް ވަދެފަ އެވެ.\nދޮންފަނު ޓީމު 2013 ވަނަ އަހަރު\n90 އިންސައްތަ ރަށު ކުޅުންތެރިންނާއިއެކު މިފަހަރުގެ ޗެލެންޖަށް އެރަށުން ކުރިމަތިލަނީ މިދިޔަ އަހަރަށްވުރެ ވަރުގަދަކޮށެވެ. އެއްވަނަ ޑިވިޝަންގެ ތަޖުރިބާ މިފަހަރުވެސް އެރަށު ޓީމުން ފެނިގެންދާނެއެވެ. މިގޮތުން މިހާރު ބީޖީ ސްޕޯޓްސް އަށް ކުޅޭ އިބްރާހިމް ހަމްދާން އަކީ މިފަހަރުގެ މުބާރާތުގައި ދޮންފަނު ޓީމުން ފެންނާނެ އެންމެ ހުނަރުވެރި އެއް ކުޅުންތެރިޔާއެވެ. އުމުރުން 23 އަހަރުގެ ހަމްދާން މިދިޔަ އަހަރު ފެނިގެން ދިޔައީ ކްލަބް ވެލެންސިޔާއިންނެވެ. ހަމްދާންގެ އިތުރުން ތަޖުރިބާކާރު ކުޅުންތެރިޔާ އަޙްމަދު ގިތުރީޒްވެސް ޓީމުގައި މިފަހަރު މުހިއްމު ކުޅުމެއް ދައްކާނެކަމަށް ބެލެވެއެވެ. މިދިޔަ އަހަރުވެސް ދޮންފަނަށް ކުޅުނު ގިތުރީޒް އަކީ މީގެ ކުރިން އޭވައި.އެލް، އީގަލްސް އަދި ވިޔަންސާއަށް ނުވަ އަހަރު ކުޅެފައިވާ ކުޅުންތެރިއެކެވެ. ދޮންފަނު ޓީމުގެ ޑިފެންސް ބެލެހެއްޓުމުގެ އުނދަގޫ ޒިންމާ މިފަހަރުވެސް ނަގާނީ މިކުޅުންތެރިޔާއެވެ. ޓީމުގެ ކީޕަރަށް އަނިޔާވުމާއި ގުޅިގެން ގޯލް ބަލަހައްޓާނީ ރަށުން ބޭރަށް ނިސްބަތްވާ އަޙްމަދު ސިނާން އެވެ. ތ. ވޭމަންޑޫ އަށް އުފަން މި ކުޅުންތެރިޔާ ވަނީ މީގެ ކުރިން ބީޖީ، ޕޮލިސް ކްލަބް އަދި ތިންވަނަ ޑިވިޝަންގެ ބައެއް ކްލަބްތަކަށްވެސް ކުޅެފައިވެއެވެ.\nގްރޫޕް ސްޓޭޖްގައި އޭދަފުއްޓާއި، ދަރަވަންދޫ އަދި ފެހެންދޫއާއި ކުޅެންޖެހޭއިރު ޓީމުގެ މިފަހަރުގެ އަމާޒަކީ ސެމީފައިނަލަށް ދިއުމެވެ. ޓީމުގެ މެނޭޖަރު ހަނީފް އިބްރާހިމް ބުނިގޮތުގައި ޓީމު އޮތީ އެފަދަ ރޫހެއްގައިކަމަށާއި، ގްރޫޕްގައި ބަލިކުރެވިދާނެ ޓީމުތަކެއް އެބަހުރިކަމަށެވެ.\n“ގްރޫޕްގަ އޮތް ފެހެންދޫ ގޮތެއް ނޭނގޭ. އެމީހުން ކުޅުމެއް ނުދެކެން. ލިބޭ މަޢުލޫމާތަށް ބަލާފަ އެ ޓީމު ބަލިކުރެވިދާނެހެން ހީވެ. އެކުވެރިކަމުގެ މެޗްތަކުގައި ދަރަވަންދޫ ވަރަށް ގިނައިން ބަލިކުރަން. ދަރަވަންދޫ އަތުން އެންމެ ފަހުން ބަލިވި ހަނދާނަކަށް ވަނީ މިދިޔަ އަހަރުގެ މުބާރާތުގަ. އޭދަފުއްޓާ ކުޅެން ވަރަށް އުނދަގޫވާނެ. އެރަށާއި ކުޅުމަކީ ގައުމީ ޓީމާއި ކުޅުންކަހަލަ ކަމެއް.” ގްރޫޕްގެ ޓީމުތަކާއިމެދު ދެކޭގޮތް ހިއްސާކުރަމުން ހަނީފް ބުންޏެވެ.\nހަނީފް ބުނީ އޭދަފުއްޓާ ކުޅޭ މެޗް ބޮޑަށް ބަލާނީ އެއްވަރުކޮށްލެވޭތޯ ކަމަށެވެ. އެއީ ޓީމުން މިހާރު ވިސްނާގޮތްކަމަށާއި، އެ މެޗުން ޕޮއިންޓެއް ލިބިއްޖެނަމަ ސެމީގެ އުއްމީދު އާވެގެންދާނެކަމަށް އޭނާ ބުންޏެވެ.\nމުބާރާތަށް ރަނގަޅަށް ތައްޔާރުވާން ފެށުނީ ވަރަށް ފަހުންކަމަށް ހަނީފްގެ ވާހަކައިގައި ފާހަގަކުރި އެވެ. އަދި އެކަމުގެ ސަބަބުން ޓީމު އެކުލަވާލުމުގައި މައްސަލަތަކެއް އުޅޭކަމަށް ބުންޏެވެ.\n“މުބާރާތަށް ރަނގަޅަށް ތައްޔާރުވާތާ މިވީ އަދި ދެހަފްތާ. އެންމެ ބޮޑު މައްސަލަ އަކީ ރިސޯޓްތަކުގައި އުޅޭ ކުޅުންތެރިންނަށް ޕްރެކްޓިހުގައި ބައިވެރި ނުވެވުން. އެކުޅުންތެރިންނަށް ރިލީޒް ނުލިބޭތީ އެމީހުން ނުލާ ޕްރެކްޓިސް ކުރަން ޖެހޭތީ ޓީމު ރަނގަޅަށް އެކުލަވާލަން އުނދަގޫވަނީ”\nޓީމަށް އިރުޝާދު ދިނުމަށް ކޯޗެއްގެ ގޮތުގައި ހުންނާނީ ކޯޗިންގ ދާއިރާގެ ތަޖުރިބާ ހުރި އަޙްމަދު ރަޝީދެވެ. ގިނައިން ދެވަނަ ޑިވިޝަންގެ ޓީމްތަކަށް ކޯޗުކަން ކޮށްދޭ ރަޝީދުވަނީ މީގެ ކުރިން ތިންވަނަ ޑިވިޝަން އާއި ޕޮލިސް ކްލަބަށްވެސް ކޯޗުކަން ކޮށްދީފައެވެ. މީގެ އިތުރުން އިންޓަރ ސްކޫލް ފުޓްބޯޅަ މުބާރާތްތަކުގެ ބައެއް ޓީމުތަކަށްވެސް ރަޝީދު ވަނީ އިރުޝާދުދީފަ އެވެ.\nމިފަހަރުގެ ޓާގެޓަށް ވާސިލްވެވިއްޖެނަމަ އެއީ ރަށުގެ ފުޓްބޯޅައަށް ދިރުމެއް ގެނެސްދޭނެކަމެއް ކަމަށް ބެލެވެ އެވެ. ސެމީ ފައިނަލާއި ހަމައަށް ޓީމަށް ދެވިއްޖެނަމަ އަންނަ އަހަރުގެ ޓީމު ތަށި ހޯދޭ ފެންވަރުގެ ޓީމަކަށް ހެދުމަށް މަސައްކަތް ކުރާނެކަމަށް ހަނީފް ބުންޏެވެ.\n“މިފަހަރުވެސް ފުރުޞަތު ލިބުނު ރާއްޖޭގައި އެންމެ މޮޅު އެއްކުޅުންތެރިޔާ ގެންނަން. އެކަމު ބޮޑު ޚަރަދެއް ކުރަންޖެހޭތީ ނުވީ، މިފަހަރު ސެމީއަށް ދަތުރުކުރެވިއްޖެނަމަ އަންނަ އަހަރުގެ ޓީމުގައި ފުރަތަމަ ޑިވިޝަންގެ ރަނގަޅު ކުޅުންތެރިން ހިމެނޭތޯ ބަލާނަން”\nދޮންފަނު ޓީމުގެ ފުރަތަމަ މެޗްގައި ބައްދަލުކުރާނީ މިދިޔަ އަހަރުގެ ޗެމްޕިއަން އޭދަފުއްޓާ އެވެ. މި މެޗް ކުޅޭނީ ނޮވެމްބަރ 30 ވަނަ ދުވަހު 15:50 ގައެވެ.\nމިދިޔަ އަހަރުގެ މުބާރާތުގައި އާދައިގެ ނަތީޖާތަކެއް ނެރުނަސް މިފަހަރު އެރަށުން ކުރާ އުއްމީދަށް ފަނޑުކަމެއް ނާދެއެވެ.\nނޮވެމްބަރ 23, 2014 at 2:36 pm\nސަޕޯޓަރުންވެސް ބޭނުންވާނެދޯ ޓީމްގައި ހިމެނެނީ ކޮންކޮން ކުޅުންތެރިން ނެއްކަން އެނގެން… މަޖިއްޓޭމެން ސައްޓުމެން ތިހެން ދިޔަޔަސް އަދި އޭދަފުށި ހާހެއް ނުވާނެ… އެކަހަލަ ކިތަންމެ މަޖިއްޓޭމެނެއް އޭދަފުށީގައި ތިބިކަން މިފަހަރު ދަައްކާ ލާނަން..\nނޮވެމްބަރ 23, 2014 at 9:48 am\nKihaadhoo ބަތްޕޮޅި ހާދަ އޭދަފުށީ ޓީމާ އަޅައިގަނެގެން؟ އޭދަފުށީ ޓީމު ސަޕޯޓަރެއް ދޯ! ހެހެހެ\nނޮވެމްބަރ 23, 2014 at 9:05 am\nއީ. ޓީ. އިން އޭދަފުށީ ޓީމްގެ ޕްރޮފއިލެއް ގެނަސް ނުދެވިގެނ މިއުޅެނީ ކީއްވެކަމާމެދު ގިނަ ސުވާލުތަކެއް އެބަ އުފެދޭ؟؟؟؟ މީގެ ޖަވާބެއް މި ނޫހަށް ދެވެންނެތީތޯ؟؟؟؟ ނުވަތަ..\nއޭދަފުށި ޓީމް ބޮޑު ސިއްރެއްގެ ގޮތުގައި ބާއްވަނީތޯ؟؟؟؟\nއޭދަފުށި ޓީމް އެކުލަވާ ނުލެވެނީތޯ؟؟؟\nއޭދަފުށި ޓީމްގައި މަޝްހޫރު ކުޅުންތެރިން ގިނަކަމުން ޕްރޮފައިލް ބޮޑުކަމުން ޢީ. ޓީ. އަށް ނުފެތެނީތޯ؟؟؟\nއޭދަފުށީ ޓީމް އެކުލަވާލުމުގައި ހުރި މައްސަލަތަށް ބޮޑީތޯ؟؟؟\nއޭދަފުށި ޓީމްގެ މެނޭޖްމަންޓް ހަމަ އެހާ ނާޤާބިލީތޯ؟؟؟\nހައްތާވެސް ސުވާލު….!!…؟؟؟؟… ޖަވާބެއް ބޭނުން.


Raajje naadhevifai thibi dhivehinnah eheetherivedheynan: Minister Shahid\nރާއްޖެ ނާދެވިފައިތިބި ދިވެހިންނަށް އެހީތެރިވެދޭނެ: ޝާހިދު\nފޮރިން މިނިސްޓަރު އަބްދުﷲ ޝާހިދު --\nފްލައިޓްތައް ކެންސަލްވުމުގެ ސަބަބުން ރާއްޖެ ނާދެވިފައިތިބި ދިވެހިންނަށް އެހީތެރިކަން ފޯރުކޮށްދިނުމަށް ހާއްސަ މަސައްކަތްތަކެއް ކުރަމުން ގެންދާ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nމިނިސްޓަރު ޝާހިދު ކުރެއްވި ޓްވީޓެއްގައި ވިދާޅުވީ ފްލައިޓްތައް ކެންސަލްވުމުގެ ސަބަބުން އިންޑިއާ، ސްރީލަންކާ އަދި ނޭޕާލްގައި ތާށިވެފައި ތިބި ދިވެހިންނަށް އެހީތެރިކަން ފޯރުކޮށްދިނުމަށް ހާއްސަ މަސައްކަތްތަކެއް ކުރަމުން އަންނަ ކަމަށެވެ.\nއަދި ރާއްޖެއިން ބޭރުގައި ހުރި ދިވެހިރާއްޖޭގެ ޑިޕްލޮމެޓިކް މިޝަންތައް މެދުވެރިކޮށް ބޭރުގައި ތިބި ދިވެހި ރައްޔިތުންނަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް ކުރައްވަމުން ގެންދަވާނެ ކަމަށް މިނިސްޓަރު ވިދާޅުވިއެވެ.\nރާއްޖެއިން ބޭރު 16 ގައުމެއްގައި ރާއްޖޭގެ 17 ޑިޕްލޮމެޓިކް މިޝަން ވަނީ ގާއިމްކޮށްފައެވެ. އަދި ފޮރިން މިނިސްޓްރީއިން ވަނީ ބޭރުގައި ދިރިއުޅޭ ދިވެހިން އެބަޔަކު ތިބި ގައުމެއްގައި ހުންނަ ނުވަތަ އެ ގައުމަކާ އެންމެ ކައިރީގައި ހުންނަ ދިވެހިރާއްޖޭގެ ޑިޕްލޮމެޓިކް މިޝަންގައި ރަޖިސްޓްރީވުމަށް ތަކުރާރުކޮށް އިލްތިމާސްކޮށްފައެވެ.\nއިންޑިއާ، ސްރީލަންކާ އަދި ނޭޕާލްއިން ބައިނަލްއަގްވާމީ ދަތުރުތައް ހުއްޓާލުމުން އެ ގައުމުތަކުގައި ތިބި ބައެއް ދިވެހިންނަށް ރާއްޖެ އާދެވޭނެ ގޮތެއް ނެތި، އެއާޕޯޓްތަކުގައި ގިނަ ވަގުތުތަކެއް ވަންދެން ތިބެން ވަނީ ޖެހިފައެވެ.\nއާސަންދައިން މިރޭ ބުނީ އެ ކުންފުނީގެ ބެލުމުގެ ދަށުން ބޭސްފަރުވާއަށް، އަވަށްޓެރި އިންޑިއާއަށް މިހާރު ގޮސްތިބި ދިވެހިންނަށް އަނބުރާ ރާއްޖެ އާދެވެންދެން އެމީހުންގެ ތިބުމާއި ކެއުމުގެ ހަރަދު އިންޑިއާގައި ހުންނަ ދިވެހި ކޮންސިއުލޭޓްގެ ބެލުމުގެ ދަށުން އާސަންދައާއި އެންސްޕާ ގުޅިގެން ބަލަހައްޓާގޮތަށް ހަމަޖައްސާފައިވާ ކަމަށެވެ.\nއިންޑިއާގައި ތިބި ބައެއް ދިވެހިން ބުނީ މިއަދު އެއާޕޯޓަށް ފުރަން ދިޔައީ މޯލްޑިވިއަންއިން ރާއްޖެ އާދެވޭނެ ކަމުގެ ޔަގީންކަން ދިނުމުން ކަމަށެވެ. ނަމަވެސް ފްލައިޓް ކެންސަލް ކުރުމުން އެއާޕޯޓްގައި ތާށިވެފައި ތިބެން ޖެހުނު ކަމަށެވެ.\nމީގެ އިތުރުން ހިފާފައިވާ ކޮޓަރިތައް ދޫކޮށްލުމުން ގޮތެއްނެތި އެއާޕޯޓްގައި ގިނައިރުތަކެއް ވަންދެން ތިބެން ޖެހުނު ކަމަށްވެސް ވަނީ ބުނެފައެވެ.\nއިންޑިއާ ސްރީލަންކާ ނޭޕާލް + އަބްދުﷲ ޝާހިދު ކޮވިޑް-19\nބޭހަށް ދާން އިތުރު ބަޔަކަށް ހުއްދަ ދީފި


Lead ehgai othas dhevana buru varah undhagoo vaane: Nizambe | Mihaaru\nލީޑެއްގައި އޮތަސް ދެ ވަނަ ބުރު ވަރަށް އުނދަގޫވާނެ: ނިޒާމްބެ\n21 އޮކްޓޯބަރ 2018 - 09:183comments\nފުރަތަމަ ބުރުގެ ކުޅުން ނިމުނުއިރު ޓީސީ އެއް ވަނައިގައި އޮތީ 24 ޕޮއިންޓް ހޯދައިގެންނެވެ. ދެ ވަނައިގައި އޮތް އީގަލްސް އަށް 20 ޕޮއިންޓް ލިބިފައިވާއިރު، ތިން ވަނައިގައި އޮތް މާޒިޔާގެ އޮތީ 19 ޕޮއިންޓެވެ. ހަތަރު ވަނައިގައި އޮތް ނިއު ރޭޑިއަންޓަށް 18 ޕޮއިންޓް ލިބުނުއިރު ފަސް ވަނައިގައި އޮތް ގްރީން ސްޓްރީޓްސް އަށް ވަނީ 17 ޕޮއިންޓް ލިބިފަ އެވެ\nމިދިޔަ އަހަރުތަކުގައި ސީޒަންގެ ފަހު ކޮޅުގައި ގާތްގާތުގައި މެޗުތައް ކުޅެގެން ގިނަ ޓީމުތަކަށް އޭގެ ގޯސް އަސަރުތަކެއް ވަނީ ކޮށްފަ އެވެ. މުހިއްމު ކުޅުންތެރިންނަށް އަނިޔާވެ ފަހު ކޮޅުގައި ފޯމު ގެއްލުމުގެ މައްސަަލަތައްވަނީ ކުރިމަތިވެފަ އެވެ. އޭރު ވެސް ގިނަ ޓީމުތަކެއްގެ ކޯޗުން ވަނީ އެކަމާ ޝަކުވާކޮށްފަ އެވެ.\n"ތެދުތެދަށް ބުނާކަމަށްވާނަމަ ދެ ވަނަ ބުރުގެ ޝެޑިއުލަކީ މިއީ ހަަމަ އަންއެކްސްޕެކްޓެޑް އެއްޗެއް. އެއްގޮތަކަށް ވެސް ހިއެއް ނުކުރަން އެހެން އަންނާނެ ކަމަކަށް. މިިދިޔަ ތިން ވަރަކަށް އަހަރު މި ވާހަކަ އެންމެ ވަރުގަދަ އަށް ދެއްކިއިރު ތިބި މީސްމީހުން މީތި މި ރޭވީ. ރޭވިއިރު ވިސްނާލަންޖެހޭނެ މި ދަނީ ސީޒަނެއްގެ ފަހުކޮޅަށް،" ލީގުގެ ފުރަތަމަ ބުރުގެ ފަހު މެޗުގައި ށ. ފޯކައިދޫ އަތުން ބަލިވި މެޗަށް ފަހު ނިޒާމްބެ ބުންޏެވެ.\nދެ ވަަނަ ބުރުގެ ކުޅުން މިއަދު ފަށާއިރު ތިން ދުވަހުން މެޗެއް ކުޅެން ޓީމުތަކަށް ޖެހެ އެވެ. ގައުމީ ޓީމު މެލޭޝިއާއާ ދެކޮޅަށް އަންނަ މަހު ތިން ވަނަ ދުވަހު ކުޅޭ މެޗަށް ވަނީ މި މަހު 31 އިން ފެށިގެން އަންނަ މަހު ހަ ވަނަ ދުވަހަށް ބްރޭކް ދީފަ އެވެ.\nމި ފަހަރުގެ ސާފް ސުޒުކީ ކަޕަށް ތައްޔާރުވާން ލީގު ވަނީ 70 ދުވަހަށް މެދުކަނޑާލައިފަ އެވެ. އޭގެ އިތުރުން ވެސް ކުޑަ ބަދަލުތަކެއް ޝެޑިއުލަށް އަ އެވެ. މި ހުރިހާ ބްރޭކްތަކުގެ ސަބަބުން ގައުމީ ޓީމުގެ ކުޅުންތެރިންނަށް އަސްލު ކުޅުން ދައްކަން އުނދަގޫވެފައިވާ ކަމަށް ނިޒާމްބެ ވަނީ ފާހަގަކޮށްފަ އެވެ.\n"ދެން އަނެއްކާ ވެސް މި ޖެހެނީ ގާތްގާތުގައި މެޗުތައް ކުޅެން. ހަތަރު ދުވަހުން ތިން ދުވަހުން މެޗެއް އެބަ ކުޅެންޖެހޭ. އަސްލު ކުޅުންތެރިންނަށް ވަރަށް ބޮޑު ލޯޑެއް ދޭން މި ޖެހެނީ. ވަރަށް ބޮޑަށް ވިސްނައިގެން ކުޅުންތެރިން ރަނގަޅު ވަރެއްގައި ހިފެހެއްޓޭނީ،" ނިޒާމްބެ ބުންޏެވެ.\nމިހާލަތުގައި ކުޅެން ޖެހޭއިރު ވެސް ކްލަބްތަކުގެ ހާލަތު އޮތްގޮތުން އިތުރަށް ކަންތައްތައް ރާވަން ދަތިތަކެއް ހުރިކަން ވެސް ނިޒާމްބެ ވަނީ ފާހަގަކޮށްފަ އެވެ.\n"ދެން މިހާލަތުގައި މެޗުތައް ކުޅެން ޖެހޭއިރު ކުޅުންތެރިންގެ ވެއިޓް ޓްރޭނިން ހަދާލާނެ ޖިމެއްހާ ހިސާބު ވެސް ނެތް. މިއީ ކްލަބްތަކުގެ ޒިންމާއެއް. އެކަމަކު އެ ފެންވަރު ނެތީމަ ކުރެވޭނެ ކަމެއް ނެތް. އެ ހުރިހާ ކަމެއް އެހެން އޮތަސް ވީ އެންމެ ރަނގަޅަށް ހިފެހެއްޓޭތޯ ބަލާނަން،" އޭނާ ބުންޏެވެ.\nގަދަ އަށް ޓީމުގެ މެދުގައި ކުޅޭ ދެ ވަނަ ބުރުގެ ކުޅުން ފަށާނީ މިއަދު ހަވީރު މާޒިޔާ އާއި ގްރީން ސްޓްރީޓްސް ބައްދަލުކުރާ މެޗުންނެވެ. މުބާރާތުގައި މިރޭ އީގަލްސް ނުކުންނާނީ ފ. ނިލަންދޫއާ ދެކޮޅަށެވެ. ލީގުގައި މާދަމާ ހަވީރު ޓީސީ ބައްދަލުކުރާނީ ވިކްޓަރީއާ އެވެ. ލީގުގެ ފުރަތަމަ ބުރުގައި މި ދެ ޓީމު ކުޅެން އޮތް މެޗަށް މާލީ މައްސަލަތަކެއްގެ ސަބަބުން ވިކްޓަރީ ހާޒިރުނުވުމުން އެ މެޗު ވަނީ ޓީސީ އަށް ލިބިފަ އެވެ. ލީގުގައި މާދަމާރޭ ކުޅޭ މެޗުގައި ނިއު ރޭޑިއަންޓް ބައްދަލުކުރާނީ ފޯކައިދޫއާ އެވެ.\nއިތުރު ލިޔުންތައް ޓީސީ ސްޕޯޓްސް މުހައްމަދު ނިޒާމް (ނިޒާމްބެ) ދިރާގު ދިވެހި ޕްރިމިއާ ލީގު 2018


އެމްޑީޕީއަށް ލޯކަކް ކައުންސިލްގެ މެޖޯރިޓީ ލިބިއްޖެނަމަ ދިވެހިރާއްޖޭގެ ޤާނޫނުއަސާސީ ބަދަލުކޮއް ދިވެހިރާއްޖެ ސެކިޔުލާރ ގައުމަކަށް ހަދާން"ސިއްރުން"ތައްޔާރުކުރެވިފައިވާ ޤާނޫނުއަސާސީގެ ދެލިކޮޕީއެއް ތައްޔާރުކޮއްފި - Suvaadheeb\nއާޓިކަލް ޕޯސްޓްކުރީ ސުވާދީބު 1 މަސް ކުރިން مارس 4, 2020 125117\nދިވެހި ޤައުމިއްޔަތު ބިނާވެފައިވަނީ މާތްވެގެންވާ އިސްލާމް ދީނާއި ދިވެހިބަހާއި ދިވެހިން ގަބޫލުކުރާ އިޖުތިމާއީ އަގުތަކުގެ މައްޗަށެވެ. ދިވެހީންގެ ބަހާއި ތާރީޚާއި ސަގާފަތާއި އާދަކާދައިގެ މައްޗަށެވެ. ކުރުކޮށް އެއް ލަފުޒަކުން ދަންނަވާނަމަ، އެއީ ދިވެހިއްޔަތެވެ. ދިވެހިއްޔަތުގެ ތެރޭގައި މި ދެންނެވި ހުރިހާ ބަހާތަކެއް ހިމެނެއެވެ.\nމިއަދު ރާއްޖޭގެ ކަންކޮޅުތަކުން އިވޭ ވާހަކަތައް އަޅުގަނޑުގެ ކަންފަތަށް އިވެނީ ނުރައްކާތެރި ރަނގަބީލެއްގެ ސިފައިގައެވެ. ފެންނަ މަންޒަރުތަކުން ސިފަވަނީ ދިވެހިވަންތަކަމާ ބީރައްޓެހި އާދަކާދަތައް ދިވެހީންގެ ތެރޭގައި އަށަގަންނަމުން ދާ ތަނެވެ. މީހުން ދިރިއުޅޭ ރަށްރަށުގައި މިނިވަންކަމާއެކު ލާދީނީ ކަންކަން ތަޢާރުފުވެގެން ދާ ހިތާމަވެރި މަންޒަރުތަކެވެ. ދިވެހި މުޖުތަމަޢުގައި ޤާނޫނާ ޚިލާފަށް ނިވާކަން ކުޑަ ގޮތަކަށް އުޅުނު ފަތުރުވެރިޔަކު، ހުއްޓުވަން މަސައްކަތްކުރުމުން، އެކަން ހުއްޓުވަންކުރި މަސައްކަތަށް ނަފުރަތުކޮށް، އެއީ ފުލުހުން ކުރި ގޯސްކަމެއްކަމަށް ވާހަކަދެކެވުނު މަންޒަރެވެ. އަދި ނިވާކަންކުޑަކޮށް އުޅުމަށް ހިތްވަރު ލިބޭ ގޮތަށް، އޭނާކިބައިން “މަހާބާރުތަކުން” މައާފަށް އެދުނު މަންޒަރެވެ.\nމަގުމަތީން ފެންނަނީ ތުއްތުތުއްތު ކުދީންނަށް ދިވެހިބަހުން ވާހަކަދައްކާން ދަސްކޮށްނުދީ އެންމެ ޅަފަތުއްސުރެ ބިދޭސީބަހަށް އަހުލުވެރިކުރުވާ މަންޒަރެވެ. ކީރިތި ރަސޫލާއަށް މަލާމާތްކޮށް އިސްލާމް ދީނަށް ތައުހީނުކޮށް މާތް ﷲގެ ވޮޑިގެންވުމަށް ދެކޮޅުހަދައި މީސްމީޑިއާގައި ފާޑުފާޑުގެ ވާހަކަދައްކައި ރިޕޯޓުތައް ނެރޭ މީހުންނަށް ޢިނާޔަތާއި ޙިމާޔަތް ލިބޭ ތަނެވެ. މި ފަދަ ހައްދު ފަހަނަޅައިފައިވާ ލާދީނީ ވިސްނުމަކީ “މިނިވަން ފިކުރު”ގެ ގޮތުގައި ނަން ދެވި އާއްމުކުރެވޭ ތަނެވެ. އަނެއްކޮޅުން ސުންނަތުގެ ނަމުގައި ދީނުގެ ޙައްދުން ބޭރުވާ ފަރާތްތަކަށާއި، ސުންނަތަށް އުޅެވޭތޯ ބަލާ މީހުންނަކީ “ހަރުކަށި ފިކުރު” ކަމަށް ލޭބަލްކުރެވި ނިރުބަވެރިކަމާ މި ފިކުރާ ގުޅުވޭ ތަނެވެ.\nމި ފަހަކަށް އައިސް މިއަށްވުރެ މާ ހިތާމަވެރި ޚަބަރެއް ވެސް އިވެން ފަށައިފިއެވެ. ކިޔަވާ ކުދީން މަޑުމަޑުން، އެކަމަކު ހަމަ ކަށަވަރުން ޤުރުއާނުގެ ޢިލްމާ ދުރުކުރުވޭ ޚަބަރެވެ. ތައްޔާރު ނުވެވުމުގެ ޒިންމާ އުފުއްލާނެ ފަރާތެއް ނެތި އެކަމުގެ ބަހަނާގައެވެ. ދިވެހި ކިޔަވާ ކުދީންގެ ޓެކްސްޓް ފޮތްތަކުގައި “އޮޅުމަކުން” ޣައިރު މުސްލިމުންގެ ދީނީ އަދި ސަގާފީ ވާހަކަތަކާއި މަންޒަރު ހިމެނުނު ތަނެވެ. މި ފަދަ ވާހަކަތައް ހުންނަނީ ކޮންމެހެން އިޖުތިމާޢީ ޢިލްމު ނުވަތަ ތާރީޚު ކިޔަވައިދޭ މާއްދާތަކުގަޔެއް ވެސް ނޫނެވެ. އިނގިރޭސިބަސް ކިޔަވައިދޭން ހަދައިގެން ކިޔަވައިދޭން ހުންނަ ފޮތްފޮތުގައިވެސް މެއެވެ. މިސާލަކަށް: ރާއްޖޭގެ ބައެއް ސްކޫލްތަކުގައި އިނގިރޭސި ކިޔަވައިދޭން ކޭމްބްރިޖުން ތައްޔާރުކޮށްފައިވާ “ގްލޯބަލް އިންގްލިޝް، ލާރނަރސް ބުކް (5)” މިއީ މީގެ ކުޑަކުޑަ މިސާލެކެވެ. މުޖުތަމަޢުތަކުގައި ފާހަގަކުރާ މުނާސަބަތުތައް އޮޅުންފިލުވައިދޭން، މަޢުލޫމާތު ގެނެސްދީފައި ހުރީ “ހޮލީ އިންއިންޑިއާ”، “ޗައިނީޒް ނިއު ޔިއަރ”، “މޭޑޭ” ފަދަ ސުރުޚީތަކުގެ ދަށުގައެވެ. ނަމަވެސް އަޅުގަނޑު ދެކޭ ގޮތުގައި ދިވެހި ރާއްޖޭގައި މަޢުލޫމާތު ފޯރުކޮށްދެވިފައި ހުންނާންޖެހޭނީ “އަޟްޙާ ޢީދު”، “ފިޠުރު ޢީދު”، “ރަމަޟާން މަސް” ފަދަ މައުޞޫޢުތަކުގެ ދަށުގައެވެ. ނަމަވެސް މި ކަންކަމާ ކަން ބޮޑުވާ މީހަކު އުޅޭހެނެއް ވެސް ހިޔެއް ނުވެއެވެ. ހަމައެކަނި ކަންބޮޑުވުމެއް ވެސް ފާޅުކޮށްލެވިފައި، “އޮޅުމެއް”ކަމަށް ބަޔާންކޮށްފައި ވަނީ ވެސް ޅަފަތުގެ ތަޢުލީމުގެ މަރުޙަލާގައި ބޭނުންކުރާން ތައްޔާރުކުރެވިފައި ހުރި ފޮތްތަކަކާ ބެހޭ ގޮތުން އެކަންޏެވެ. މިއީ މިއަދު މި މުޖުތަމަޢުގެ ޙާލަތެވެ.\nމިއަށް ވުރެ ބޮޑު ހިތްދަތިކަމެއް ލިބުނީ އަންނަ ލޯކަލް ކައުންސިލް އިންތިޚާބަށް ފަހު ދިވެހިރާއްޖޭގެ ޤާނޫނުއަސާސީ އިޞްލާޙުކުރުމަށްޓަކައި “ބަޔަކު” ތައްޔާރުކޮށްފައިވާ ދެލިކޮޕީއެއްގެ ވާހަކަ އިވުނީމައެވެ. އެއީ ތެދެއްކަމަށް ވެއްޖެ ނަމަ (އެ ގޮތް އިރާދަނުކުރައްވާށިއެވެ!) ދިވެހިރާއްޖެ ސެކިޔުލާރ ގައުމަކަށް ހަދާން ބަޔަކު ޒަމާނުއްސުރެ ކުރާ ލާދީނީ މަސައްކަތުގެ ބޮޑުބައެއް ހާޞިލުވާނެއެވެ. އިވިފައިވާ ގޮތުގައި އަލަށް އިޞްލާހުކުރާން “ސިއްރުން” ތައްޔާރުކުރެވިފައިވާ ޤާނޫނުއަސާސީގެ ދެލިކޮޕީގައި އެންމެ ނުރައްކާތެރި މަކަރުވެރި އިސްލާހެއް ގެންނާން ހުށަހަޅައިފައިވަނީ، މިހާރު އޮތް ޤާނޫނުއަސާސީގެ 10 ވަނަ މާއްދާއަށް ކަމަށް ޚަބަރު ލިބެއެވެ. އެ މާއްދާގައި މިހާރު އޮންނަނީ “10. (ހ) ދިވެހި ދައުލަތުގެ ދީނަކީ އިސްލާމް ދީނެވެ. އަދި އިސްލާމް ދީނަކީ ދިވެހިރާއްޖޭގެ ޤާނޫނުގެ މައިގަނޑު މަޞްދަރެވެ. (ށ) ދިވެހިރާއްޖޭގައި އިސްލާމް ދީނުގެ އަޞްލަކާ ޚިލާފު އެއްވެސް ޤާނޫނެއް ނެހެދޭނެއެވެ.” މިފަދައިންނެވެ. މި މާއްދާއިން ސާފުކޮށް އެނގޭ ގޮތުގައި އިސްލާމް ދީން ނޫން އެހެން އެއްވެސް ދީނަކަށް ދިވެހިރާއްޖެއިން ޖާގައެއް ނެތެވެ.\nމި ކަން މި ހެން އޮތް ނަމަވެސް، އަލަށް ތައްޔާރުކޮށްފައިކަމަށް މި ވާހަކަ ދެކެވޭ “ޤާނޫނު އަސާސީގެ އައު ޑްރާފްޓް”ގައި މި މާއްދާ އޮންނަކަމަށް އިވެނީ “ދިވެހިރާއްޖޭގެ ރަސްމީ ދީނަކީ އިސްލާމްދީނެވެ.” މިފަދައިންނެވެ. އިތުރު އެއްވެސް ވާހަކައެއް ނޯވެއެވެ. ފެންނަ ފެނުމަށް ގޯހެއް ނެތްކަމަށް ހީފުޅުވެދާނެއެވެ. ނަމަވެސް ދެ ފޮޅުވަތް ދޭތެރޭގެ މާނައަށް ވިސްނައިލުމުން ދޭހަވަނީ ނުރައްކާތެރި މާނައެކެވެ. “ރާއްޖޭގެ ރަސްމީ ދީނަކީ އިސްލާމް ދީން ކަމަށް ވިޔަސް އެހެން ކޮންމެ ދީނަކަށް އުޅުމަކީ މަނާކަމެއް ނޫނޭ”އެވެ. ބަހާބެހޭ ގޮތުން މިހާރު ޤާނޫނު އަސާސީގެ 11 ވަނަ މާއްދާގައި އޮންނަނީ “11. ދިވެހިރާއްޖޭގެ ޤައުމީ ބަހަކީ ދިވެހިބަހެވެ.” މިފަދައިންނެވެ. އެހެންކަމުން ދިވެހިބަސް ނޫން ބަސްބަސް ދިވެހިރާއްޖޭގައި ބޭނުންކުރާކަށް ޤާނޫނުއަސާސީ މަނައެއް ނުކުރެއެވެ. އެހެންވީމާ 10 ވަނަ މާއްދާ އެ ގޮތަށް ބަދަލުކޮށްފި ނަމަ، ހުރިހާ ދީނެއް ރާއްޖޭގައި މިނިވަންކަމާއެކު ބޭނުންކުރުމުގެ ފުރުޞަތު ހުޅުވުނީއެވެ. ސެކިޔުލާރ (ލާދީނީ) ގައުމަކަށް ރާއްޖެ ބަދަލުވީއެވެ. ކާބަފައިން އެތައް ޤުރުބާނީއެއް ވެގެން ގެނައި ޤައުމިއްޔަތު ފުނޑުފުނޑުވީއެވެ. ސައްތައިންސައްތަ ޤައުމެއްގެ ޝަރަފު އަބަދުގެ އަބަދަށް ބީވެގެންދިޔައީއެވެ.\nކޮންމެއަކަސް މި އަޑުތައް އެބަ ގަދަވެއެވެ. މިހާތަނަށް ވެސް މި މަޑުކުރެވެނީ ލޯކަލް ކައުންސިލް އިންތިޚާބު ނިމެންދެން ކަމަށް ޚަބަރު ލިބެއެވެ. އެއީ ދިވެހީން ބޭނުންވަނީ ދިވެހި ޤައުމިއްޔަތުތޯ ނުވަތަ “އެހެން ޤައުމިއްޔަތެއް”ތޯ އެ އިންތިޚާބުން ކަނޑައެޅޭނެއެވެ. ލޯކަލް ކައުންސިލްގެ އިންތިޚާބުގެ އަޣުލަބިއްޔަތުގެ ނަތީޖާ ނުކުންނަ ގޮތަކުން ދިވެހި ޤައުމިއްޔަތު ފުޑުފުޑުވެގެން ހިނގައިދާނެއެވެ. ނާނާއެއްގެ ގޮތަށް އެކި ދުވަސްވަރު އިވޭ “އެހެން ޤައުމިއްޔަތަކާއި” އެހެން ގޮތެއް” ދިވެހީން ބޭނުންތޯ ނުވަތަ ނޫންތޯ ދުނިޔެއަށް ހާމަކުރާން ލިބޭނެ މިއީ އެންމެ ފަހު ފުރުޞަތެވެ. ދިވެހި ޤައުމިއްޔަތު ސަލާމަތްވުމާއި ނުވުން ބިނާވެގެންވަނީ މި އަންނަ ލޯކަލް ކައުންސިލްގެ އިންތިޚަބުގެ ނަތީޖާ ދާއްކާ ގޮތެއްގެ މައްޗަށެވެ. ދިވެހި ޤައުމިއްޔަތު މިވަނީ ނުރައްކަލަށް ހުށަހެޅިފައިތޯ ނުވަތަ ނޫންތޯ ސާފުވެގެންދާނީ އަންނަ އޭޕްރީލް މަހު ބާއްވާ ލޯކަލް އިންތިޚާބުގެ ނަތީޖާ ދައްކާ ގޮތަކުންނެވެ. ކީރިތވަންތަ މާތް ﷲ މި ދިވެހި ޤައުމު އިސްލާމް ދީނުގެ ހިދާޔަތުގައި ޤިޔާމަތާ ހަމަޔަށް ލައްވާށިއެވެ!! އާމީން!!\nކާޒާ މިއާގެ ކުލި ނުދައްކައިފި ނަމަ އެވާހަކަ މަޖިލީހުގައި ދައްކާނަން: ޝިޔާން\nސުވާދީބު 11 މަސް ކުރިން يناير 9, 2020\nއެޗްއައިވީއަށް ޕޮޒިޓިވް ދެ ބިދޭސީއަކު ރާއްޖޭގައި ފިލައިގެން އެބަ އުޅޭ: ރީކޯ\nމުޙައްމަދު فبراير 24, 2020 at 5:06 م\nލިޔުންތެރިޔާގެ ނަން ޖަހާލަން ނުކެރެންޔާ ނުލިޔެ ހުރެބަލަ. ފިނޑި ކަމުން ޖިހާދަށް ގޮވާލާކަށްވެސް ނުކެރޭ. ހިހޫ ތަނުން ކެއުން ކަމަކީ. މާތް الله ވާގިފުޅާއެކު ތިޔަ އެންމެން އަދި ބަލިކުރާނަން!


School Ge Kulhun Mifaharu Thafaathu KeevveS — Ihavandhoo.com\n18 ނޮވެމްބަރު 2020 1\nއިހަވަންދޫ ސްކޫލުގެ ފުޓްބޯޅަ ޓީމު\nމި ޓީމްތަކާއި ސްކޫލް ޓީމް ބައްދަލުކުރި މެޗްތަކުގައި ، ސްކޫލް ޓީމުންވަނީ ވަރަށް ތަފާތު ކުޅުމެއް ދައްކާފައިކަމަށް މެޗްތައް ދިރާސާކުރާ ދިރާސާވެރިން އެއްބަސްވެއެވެ. މިގޮތުން ފުޓްބޯޅައަށް ޝައުޤުވެރިކަން ހުންނަ އާދަނު ބުނީ ކޮންމެ ދުވަހަކު ހެނދުނާއި ހަވީރު ޕްރެކުޓީސް ކުރާ އިހަވަންދޫ ޕޮލިސް ޓީމާއެކު ، އިހަވަންދޫ ސްކޫލުން ކުޅުނު މެޗް ވަރަށް ތަފާތު ކަމަށެވެ. " ޕޮލިސް ޓީމްވަނީ އެމެޗްގައި އެއްކޮށް ރޫޅިފަ. ސްކޫލް ކުއްލިއަކަށްދިން ޕްރެސަރުގެ ސަބަބުން. އަދި ސްކޫލްގެ މިފަހަރުގެ ކޯޗް މުހައްމަދު ނިޒާމު ޓީމް ކުޅުންތެރިންގެ ބޭނުން އެކިވަގުތުތަކުގައި ބޭނުންކުރާގޮތްވެސް ވަރަށް ރަނގަޅު" އާދަނު ބުންޏެވެ. " އަނެއްކޮޅުން ސްކޫލް ޓީމް ޕްރޮފެޝަނަލް ވެފައި ޑިސިޕްލީން. ބޯޅަ ނެތިސް ޕޮލިސް ޓީމުގެ ފުޓްސެލް ކިންގ މުހައްމަދު މަދީހު ވަނީ ސްކޫލްގެ ޓީމް ހަސަން ހުސެއިންނަށް ހަމަލާ ދީފަ. މިއީ ވަރަށް ދެރަކަމެއް. މިދަނޑިވަޅުގައި ވެސް ސްކޫލް ޓީމުގެ ކުޅުންތެރިން ދެއްކެވި ކެތްތެރިކަމާއި އޯގާތެރިކަން ފުޓްބޯޅަ ދަނޑަކުން ނުފެންނާނެ. މިފަހަރު ސްކޫލްގެ ކުޅުން ހަމަ ތަފާތު" އެވެ.\n" އިންޓަރ އޮފީސް ފުޓްސަލް މުބާރާތުގައި މިފަހަރު، އެންމެ ރީތި ކުޅުމެއް ކުޅޭ ޓީމަކީ ސްކޫލް ޓީމް. އެޓީމްގެ އެމް.އައި ސަރ ( މުހައްމަދު އިބްރާހީމް ) އާއި ނެއްލަ (މުހައްމަދު އާތިފް) ގެ ކުޅުން ފާހަގަކޮށްލެވޭ. މީގެ ތެރެއިން ކޮންމެ ކުޅުންތެރިއަކަށް ބޯޅަ ލިބުނަސް އިދިކޮޅު ގޯޅަށް ނުރައްކާވަނީ އިންތިހާއަށް. ކުރީ ރޭ މަރުކަޒާއެކު ކުޅުނު މެޗްގައި އެމް. އައި އެ ޖެހި ގޯލަކީ ދަގަނޑޭ ޖަހާކަޖަހަލަ ގޯލެއް. މަރުކަޒު ޓީމްގެ ފަސްކުޅުންތެރިން ކަނޑުވާފަ. ހީވެސް ނުވޭ. އެހާވެސް ކުޅަދާނަ. ވަރަށް ތަފާތު" އެން.ވީ.ކޭ ގެ ގޯލްކީޕަރު ޝާން ޚިޔާލު ފާޅުކުރިއެވެ.\nމިރޭ މަރުކަޒާއެކު ކުޅޭ ސެމީ ފައިނަލް މެޗަށް ސްކޫލް އޮތީ ވަރަށް ރަނގަޅަށް ތައްޔާރުވެފައި ކަމަށް ސްކޫލް ޓީމްގެ ކޯޗް ނިޒާމް ބުންޏެވެ. އޭނާ ބުނީ "މަރުކަޒުގެ ކުޅުންތެރިންނަކީ ވެސް ހުޝިޔާރު ބައެއްކަން އެނގިތިބެ މިރޭ މެޗަށް ނިކުންނާނީ މޮޅުވަން" ކަމަށެވެ.\nVarah zinmaa dhaarukan kuda liyumeh.. ehvs kahala ohtareh nethi liyefa oi liyumeh\n– 18 ނޮވެމްބަރު 202001


Vakivaki fuluhunnaai sifain majileehah haaziruvaanjehey: Ibra\nވަކިވަކި ފުލުހުންނާއި ސިފައިން މަޖިލީހަށް ހާޒިރުވާންޖެހޭ: އިބްރާ\nއިބްރާހީމް އިސްމާއީލް: މަޖިލީހުން ބަލަމުންދާ ކަމެއްގައި ވަކިވަކި ފުލުހުންނާއި ސިފައިން ހާޒިރުވާން އަންގައިފިނަމަ ހާޒިރުވާން ޖެހޭނެ ކަމަށް އިބްރާ ވިދާޅުވޭ\nރައްޔިތުންގެ މަޖިލީހުން ބަލަމުންދާ ކަމެއްގައި މައުލޫމާތު ސާފު ކުރަން ވަކިވަކި ފުލުހުންނާއި ސިފައިން މަޖިލީހަށް ހާޒިރު ވާން އަންގައިފިނަމަ މަޖިލީހަށް ހާޒިރު ވާން ޖެހޭނެ ކަމަށް މިހާރުގެ ނޫނުއަސާސީ އެކުލަވައިލި ރައްޔިތުންގެ ހާއްސަ މަޖިލީހުގެ ޑްރާފްޓިން ކޮމިޓީގެ މުގައްރިރު އިބްރާހީމް އިސްމާއީލް (އިބްރާ) ވިދާޅުވެއްޖެ އެވެ.\nއިބްރާ މިހެން ވިދާޅުވެފައި މިވަނީ ރައީސް ނަޝީދަށް އަމާޒުކޮށް ދިން ބޮމުގެ ހަމަލާއާއި ގުޅިގެން މަޖިލީހުން ކުރިއަށް ގެންދާ އިންކުއަރީއަށް ވަކިވަކި ފުލުހުންނާއި ސިފައިން ހާޒިރު ވާން މަޖިލީހުން އެންގުމާ ގުޅިގެން އެގޮތަށް އަމަލު ނުކުރެވޭނެ ކަމަށް ޑިފެންސް މިނިސްޓްރީން ބުނުމުންނެވެ.\nމަޖިލީހާއި ޑިފެންސްގެ ހިޔާލު ތަފާތުވެފައިވާ މައްސަލާގައި އިބްރާ ވިދާޅުވީ މަޖިލީހުން ބަލަމުންދާ ކަމެއްގައި ވަކިވަކި ފުލުހުންނާއި ސިފައިން މަޖިލީހަށް ހާޒިރުވާން އަންގައިފިނަމަ އެކަން ކުރަން ޖެހޭނެ ކަމަށެވެ. އެކަމަކު ވަކިވަކި ސިފައިންނާއި ފުލުހުން މަޖިލީހަށް ހާޒިރު ކޮށްގެން "ޖަވާބުދާރީ" ކުރުވުމަކީ މަޖިލީހަށް ކުރެވޭނެ ކަމެއް ނޫން ކަމަށް ވެސް ވިދާޅުވި އެވެ.\n"ނަމަވެސް މަޖިލީހުން ބަލަމުންދާ ކަމެއްގައި މައުލޫމާތު ހޯދުމަށް ހާޒިރުވާން އެންގުމުން ހާޒިރުވެ ތެދު ބަހުން ޖަވާބު ދޭން ޖެހޭނެ،" ރައްޔިތުންގެ މަޖިލީހާއި ހާއްސަ މަޖިލީހުގައި މާލޭގެ މެންބަރު ކަން ކުރެއްވި އިބްރާ ވިދާޅުވި އެވެ.\nމަޖިލީހުން ތަހުގީގެއްގެ ސިފައިގައި ބައެއް ކަންކަން ކުރަމުންދާތީ އެކަމަށް އިޝާރާތް ކުރައްވާ އިބްރާ ވިދާޅުވީ މަޖިލީހަކީ ތަހުގީގީ އިދާރާއެއް ނޫން ކަމަށާއި އެހެން ކަމުން މަޖިލީހުން ހިންގާ ތަހުގީގަކަށް ދައުވާ ނުކުރެވޭނެ ކަމަށެވެ. އަދި ސިފައިންނާއި ފުލުހުން ޖަވާބުދާރީކޮށް ފިޔަވަޅު އެޅުމުގެ ބާރުވެސް މަޖިލީހަށް ލިބިގެން ނުވާ ކަމަށެވެ.\nއިބްރާ ގަބޫލުކު ރައްވާ ގޮތުގައި ރައްޔިތުންގެ މަޖިލީހަށް ދީފައިވާ ބާރަކީ އިހްލާސްތެރިކަމާއެކު އުސޫލީ ބަދަލު ގެންނަން ދީފައި އޮތް ބާރެކެވެ. މަޖިލީހަށް މީހުން ހާޒިރު ކުރަނީ ކަމެއް ވެފައި އޮތް ގޮތް ނުވަތަ ރައްޔިތުންނަށް ދިމާވާ ދަތިތަކާ ގުޅޭގޮތުން ކަންކަން އޮޅުން ފިލުވުމަށް ކަމުގައި ވިދާޅުވި އެވެ. މީގެއިތުރުން ގާނޫނަށް ގެންނަން ޖެހޭ ބަދަލު ގެނައުމާއި ބައެއް ކަހަލަ މަގާމުތަކުގައި ތިބޭ މީހުން ވަކިކުރުމަކީ ވެސް މަޖިލީހަށް އޮތް ބާރެއް ކަން ފާހަގަކުރެއްވި އެވެ.\n"މަޖިލީހަށް މީހުން ހާޒިރުކޮށްގެން ހޯދާ މައުލޫމާތުން އެމީހަކަށް ނުރަނގަޅު ނަތީޖާ ނިކުމެގެން ނުވާނެ. އެހެންވާނަމަ ތެދު ބަހުން ވާހަކަ ނުދައްކާނެ. މައުލޫމާތު ވަންހަނާ ކުރާނެ،" އިބްރާ ވިދާޅުވި އެވެ.\nމަޖިލީހުގެ އިންކުއަރީ އަށް ވަކިވަކި ސިފައިން ހާޒިރު ނުކުރެވޭނެ ކަމަށް ޑިފެންސް މިނިސްޓްރީން ބުނުމާ ގުޅިގެން މަޖިލީހާއި އެ މިނިސްޓްރީއާ ދެމެދު ހިޔާލުތަފާތުވުން އުފެދި އެމްޑީޕީގެ ބައެއް މަޖިލިސް މެންބަރުންގެ ފާޑު ކިޔުން ވަނީ ޑިފެންސް މިނިސްޓަރު މާރިޔާ އަށް އަމާޒުވެފަ އެވެ. އަދި މިމައްސަލާގައި މަޖިލީހުގެ މެންބަރުންނާއި ގާނޫނީ ބޭފުޅުންގެ މެދުގައިވެސް ވަނީ ހިޔާލުތަފާތުުވުން އުފެދިފަ އެވެ.\nވަކިވަކި ސިފައިން މަޖިލީހަށް ހާޒިރު ނުކުރެވޭނެ ކަމަށް ޑިފެންސް މިނިސްޓްރީން ބުނި ނަމަވެސް ފުލުހުންގެ އިދާރާއިން ބުނީ ކޮމިޝަނާ އޮފް ޕޮލިސް މުހައްމަދު ހަމީދާއި ވަކިވަކި ފުލުހުން މަޖިލީހަށް ހާޒިރުވެ ޖަވާބުދާރީވާނެ ކަމަށެވެ.\nރައްޔިތުންގެ މަޖިލިސް ޕޮލިޓިކްސް އިބްރާހިމް އިސްމާއީލް (އިބްރާ) + ސަލާމަތީ ހިދުމަތްތަކާބެހޭ ކޮމިޓީ\nމުޅި ނިޒާމާ ކުޅުމުގެ ހައްގު ނަޝީދަކަށް ނޯންނާނެ\n"އިންޑިއާ އައުޓް"ން ސަލާމަތަށް ނުރައްކާވާނެ


ވަޒީފާގެ ފުރުސަތު -ވޮޗަރު(ކޮންޓްރެކްޓް)\nމިމަދަރުސާއަށް މިދަންނަވާ މަޤާމަށް މީހުން ބޭނުންވެއްޖެއެވެ.\nމަޤާމުގެ ނަން: ވޮޗަރ (ކޮންޓްރެކްޓް)\nއޮފީސް: ޝަހީދު އަލީތަކުރުފާން ސްކޫލް\nމަޤާމުގެ ގިންތި: ކޮންޓްރެކްޓް (މާރޗް 2019 ން 31 ޑިސެމްބަރ 2019 އަށް)\nސަރުކާރު ބަންދުނޫން ދުވަސްތަކުގައި ޑިޔުޓީ ގަޑިއަކީ މެންދުރު 2:00 ން ހެނދުނު 06:00 އަށެވެ. ސަރުކާރު ބަންދު ދުވަސްތަކުގައި 24 ގަޑިއިރު ސެކިޔުރިޓީ ބަލަހައްޓަން ވާނެއެވެ.\nޑިޔުޓީގައި ހުންނަ މީހަކު އޮފީހުގެ ދިދަ ހެނދުނު 6:00 ޖަހާއިރު ނަގާ، އިރުއޮއްސި 6:00 ޖަހާއިރު ތިރިކުރަންވާނެއެވެ.\nސްކޫލްގައި ބޭއްވޭ އެސްއެސްސީ / އެޗްއެސްސީ އިމްތިޙާނާއި، ޖީސީއީ އޯލެވެލް / އޭލެވެލް އިމްތިޙާނުގެ ސުވާލުކަރުދާސްތައް ސްކޫލްގެ ސެކިޔުރިޓީ ރޫމަށް ލީއްސުރެ، އެއިމްތިޙާނުތައް ނިމިގެން ޖަވާބު ކަރުސާސްތައް ނެރެންދެން ސްކޫލްގެ ސެކިޔުރިޓީ ރޫމްގެ ސެކިޔުރިޓީ ސްކޫލުން އަންގާގޮތެއްގެ މަތިން އިތުރު އަގަކާނުލައި ބަލަހައްޓާއިދޭން ވާނެއެވެ.\nޑިޔުޓީގައި ހުންނަ ވޮޗަރަކު ސްކޫލުގެ ބަގީޗާތަކަށް ހެނދުނާއި ހަވީރު ފެންދޭން ވާނެއެވެ.\nޑިޔުޓީގައި ތިބޭއިރު ޤަވާޢިދުން ގަޑިއަކު އެއްފަހަރު ސްކޫލްގެ ޢިމާރާތްތަކާއި ގޯތިތެރެއާއި އެންމެހައި ތަންތަން ބަލައި ޗެކްކޮށް، އެއިން ތަނަކަށް އެއްވެސް ގެއްލުމެއް ލިބޭފަދަ ހާދިސާއެއް ހިނގާފައިވާ ޑިޔުޓީ ލޮގް ފޮތުގައި ރެކޯޑްކޮށް އެކަމެއް ވަގުތުން ސްކޫލުން ޢައްޔަންކޮށްފައިވާ ފަރާތަކަށް އަންގަންވާނެއެވެ.\nޑިޔުޓީ ބަދަލުވާއިރު ކުރިން ހުރި ވޮޗަރު ، އަލަށް ޑިޔުޓީ އާ ޙަވާލުވާ މީހާއަށް ސްކޫލްގެ ޢިމާރާތްތަކާއި އެންމެހައި މުދަލާއި ތަންތަން ދައްކައި، އެއްވެސް ގެއްލުމެއް ވެފައިހުރިތޯ ރަނގަޅަށް ޗެކްކުރަން ވާނެއެވެ.\nޤަވާޢިދުން ސެކިޔުރިޓީ ބަލަހައްޓަންޖެހޭ ގަޑިއެއްގައި ގުދުރަތީ ގޮތުން ލިބޭ ގެއްލުންތައް ފިޔަވައި ސްކޫލްގެ ޢިމާރާތްތަކަށާއި މުދަލަށް ލިބޭ ގެއްލުންތަކަށް މަސައްކަތާ ހަވާލުވި ފަރާތުން ޒިންމާ ވާންޖެހޭނެއެވެ.\nމަޤާމުގެ ޝަރުތު، މުސާރައާއި މުސާރައިގެ އިތުރުން ދެވޭ އުޖޫރަތަކާއި އިނާޔަތްތަކުގެ ތަފްޞީލް:\nއަސާސީ ތަޢުލީމްގެ ފެންވަރަށް ލިޔަން ކިޔަން ދަތުމާއެކު ފަރުވާތެރި ކަމާއިއެކު މަސައްކަތުގައި އުޅެވޭނެ ހީވާގި މީހެއް ކަމުގައިވުން،\nއުމުރުން 18 އަހަރުންމަތި 65 އަހަރުން ދަށުގެ ދިވެއްސެއް ކަމުގައި ވުން\nހ. އިއުލާނަށް މުއްދަތުހަމަވާތާ ރަސްމީ 05 ދުވަހުގެ ތެރޭގައި އިންޓަވިއު ކުރުން އޮންނާނެއެވެ. އިންޓަވިއު ކުރުން އޮންނާނީ ޝަހީދު ޢަލީ ތަކުރުފާނު ސްކޫލް ގައެވެ.\n1- މި މަޤާމަށް އެދޭ ފަރާތްތަކުން ފުރަންޖެހޭ ވަޒީފާއަށް އެދޭ ފޯމު މި ސްކޫލުން ލިބެން ހުންނާނެއެވެ.\n3- (ހ) މޯލްޑިވިސް ކޮލިފިކޭޝަން އޮތޯރިޓީން ފެންވަރު ބައްލަވާފައިވަ ތަޢުލީމީ ސެޓުފިކެޓުތަކުގެ ކޮޕީ(ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒުން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓުފިކެޓުތަކާއި،ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓުފިކެޓްތަށް ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެއްވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\n(ށ) ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒަކުން ކުރިއަށްގެންދާ ރާއްޖޭގެ ޕްރޮގްރާމްތަކުގެ ސެޓުފިކެޓުތަކުގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n(ނ) ސިވިލް ސާރވިސް ޓްރޭނިންގ އިންސްޓިޓިއުޓުން ހިންގަވާ ކޯސްތަކުގެ ސެޓުފިކެޓުތަކުގެ ކޮޕީ.\n4- ފުރިހަމަކޮށްފައިވާ، ކުރުމުއްދަތުގެ ކޯސްތަކާއި ތަމްރީންތަކުގެ ސެޓްފިކެޓް ތަކުގެ ކޮޕީ\n5- ސިވިލްސާރވިސްގެ ވަޒީފާއަށް ވަނުމަށް ދެވޭ އިމްތިހާނުން ފާސްވިކަން އަންގައިދިނުމުގެ ގޮތުން ސިވިލްސާރވިސް ޓްރެއިނިންގ އިންސްޓިޓިއުޓުން ދޫކޮށްފައިވާ ސެޓްފިކެޓްގެ ކޮޕީ.\n6- މަސައްކަތުގެ ތަޖުރިބާ ދެނެގަތުމަށް ، މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިއުންތަކުގެ ކޮޕީ.\n7- ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭކާޑުގެ ދެފުށް ފެންނާނޭ، ލިޔެފައިވާ ލިޔުންތައް ކިޔަން އެނގޭ ފަދަ ސާފު އަދި މުއްދަތު ހަމަނުވާކޮޕީއެއް\n8- ވަޒީފާއަށް ކުރިމަތިލާ ފަރާތުގެ ވަނަވަރު / ސީ.ވީ (ގުޅޭނެ ނަންބަރާއެކު)\n- ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ޝަހީދު ޢަލީ ތަކުރުފާނު ސްކޫލަށެވެ.\n- ތަކެތި ހުށަހެޅުމުގެ ސުންގަޑިއަކީ 28 ފެބުރުއަރީ 2019 ވާ ބުރާސްފަތި ދުވަހުގެ 10:00 ގެ ކުރިން ޝަހީދު ޢަލީ ތަކުރުފާނު ސްކޫލަށެވެ..\n1- މިމަޤާމަށް މުސާރަދިނުމަށް ހަމަޖެހިފައިވަނީ މަސައްކަތަށް ނިކުންނަ ދުވަސްތަކަށް އެކަންޏެވެ.\n2- މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން ރަސްމީ ގަޑީގައި ޝަހީދު ޢަލީތަކުރުފާނު ސްކޫލުގެ ނަންބަރ 6500576 ފޯނަށް ގުޅުއްވުން އެދެމެވެ. އީމެއިލް ކުރާނީ: admin@msat.edu.mv އަށެވެ.\nސުންގަޑި: 28 ފެބުރުވަރީ 2019 1000


ރާހަ –2– Esfiya\nއެހެނިހެން September 17, 2020\nރާހަ – 2\nލާއިސް މޫނު މައްޗަށް އުފާވެރި ކަމުގެ ކުލަވަރު އައީ އެ މަޚްލޫޤު ހަމްދާނު ހޯދައިދިނުމުގައި އެހީތެރި ވާނެ ކަމަށް ބުނުމުން ނެވެ. ” ކަލެއަށް ކިޔަނީ ކޮން ނަމެއް ހެއްޔެވެ.؟” ލާއިސް ދެން ވެސް ކޮއްލީ ސުވާލެކެވެ. ” އަހަރެންގެ ނަމަކީ ރިދަން” އެ މަޚްލޫޤު ޖަވާބު ދިނެވެ. ” ހަމްދާނު ހޯދަން ދާން ޖެހޭނީ ކޮންތާކަށް” ލާއިސް މި ފަހަރު ސުވާލު ކުރީ ހަމްދާނާއި ބެހޭގޮތުން ނެވެ. ” ފުރަތަމަ އަހަރެން ސަލާމަތް ކުރީ މަ އަހަރެން ދެން ކިޔާދޭނީ” ރިދަން އެ ސުވާލަށް ޖަވާބު ދިނެވެ. ލާއިސް ބަލާ ކަށް ނުހުރެ ރިދަން އެބޯޅައިން ސަލާމަތް ކޮށްދިނެވެ. ސަލާމަތް ވުމާއެކު ރިދަން ސުވާލެއް ކޮއްލިއެވެ. ” ހަމްދާނު ސަލާމަތް ކުރަން ދާންޖެހޭ ތަން މަ އެބަ ބަލާ ލަން !” އެހެން ބުނެފައި ރިދަން ލޯ މަރާލިއެވެ.\nއެއާއެކު ރިދަން އަށް ފެންނަން ފެށީ ހަމްދާނު ގައިގައި މީހުން ތަކެއް ތަޅާ ތަނެވެ. އެތަން ފެނުމާއެކު ރިދަން އަވަހަށް ލޯ ހުޅުވާ ލުމަށް ފަހު ލާއިސް ކައިރީ ބުންޏެވެ.” ހަމްދާނު ގައިގައި މީހުން ތަކެއް ތަޅާ ތަން ފެނިއްޖެއެވެ.” ލާއިސް އަށް އަށް އެއަޑު އިވުމާއި އެކު ހައިރާން ކަމާއެކު އަހާލިއެވެ. ” ކިހިނެއް ރިދަން އަށް ފެށުނީ!” ރިދަން ހަމަ ޖެހިލާފައި ޖަވާބު ދިނެވެ. ” ޖާދޫގެ ބާރުން! އަހަރެން މީ ޖާދޫގަރެއް! ހައްހައްހާ!!!!!” އެހެން ބުނެ ނިމުނު އިރު ރިދަން ވަނީ އެހެން ސިފައަކަށް އަކަށް ބަދަލު ވެފައެވެ. އޭތީގެ އަސްލު ސިފައަށް ބަދަލު ވެފައެވެ. މިހާރު ހީވަނީ ތަނެއް ގެ ބޮޑު މީހެއް ހެނެވެ. ލައިގެން ހުރީ ދަނބު ކުލައިގެ ކޯޓު ފަޓުލޫނެކެވެ. ކޯޓުގެ އަޑިން އެއްޗެއް ލާފައި ނެތުމުން ބަނޑު އޮތީ ފެންނާނެ ށެވެ. އެކަމަކު އޮތީ “ސަބީ” ބަނޑެއް ނޫނެވެ. ބަނޑަށް ހުރީ ” ސިސް ޕެކް” އަރުވާލާފައެވެ. ސިސް ފެކް ހުއްޓެއް ކަމަކު އޭގައި ހުރީ ވަކި އަޅާ ފައެވެ. ވަކި އަޅާފައި ވަނީ އަމިއްލަ އަށް ކަމެއް އެހެން މީހަކު ކަމެއް ނޭނގެއެވެ. ބޮލު ގައި ރީތި ކުލަ އެއް ޖައްސާލާފައި ހުއްޓެވެ. ކަޅާއި ރަތެވެ. ފުނާ އަޅާފައި ވަނީ އެއް އަރި އަކަށެވެ.\nލާއިސް އަކީ އެހާ ފިނޑި ކުއްޖެއް ނޫން ކަމުން ރިދަން އާއި ލާއިސް ސުވާލު ކޮއްލި އެވެ. ” ދެން ކީއްވެ ރިދަން އެހެން ސިފައެއް ގަ ތިއޮތީ ” ހިނިގަނޑެއް ޖަހާލުމަށް ފަހު ރިދަން ބުނެލި އެވެ. ކަަލޭމެން ކަހަލަ ކުޑަކުދިން ބިރު ގަން ދުވަން! ހައްހައްހައް!!!!! “އެހެން ބުނެފައި އަނެއްކާވެސް ރިދަން ހިނިގަނޑެއް ޖަހާލިއެވެ.” އާޗާ!!!! އަހަރެން ހަމަ ގައިމު ވެސް އަހަރެން ކަލޭ ދެކެ ބިރެއް ނުގަނޭ!!!” ލާއިސް ބުނެލިއެވެ. ” ބިރު ގަންނުވާލަން ވީތަ!!!!!” އެހެން ބުނެފައި ރިދަން ބަދަލު ވީ މިނިކާވަގާށެވެ. މިނިކާވަގަކަށް ބަދަލުވެ ލާއިސް އާ ދިމާއަށް ފުންމާގަތެވެ. ނަމަވެސް ލާއިން ހަމަ ހުރިތާ ހުއްޓި ހުއްޓެވެ. ލާއިސް އަކީ ބިރު ނުގަންނަ ކުއްޖެއް ކަން އެނގުމުން ރިދަން ކަޑަ ވެގެން އަސްލު ސިފަ އަށް ބަދަލު ވިއެވެ.” ހައްހައްހައް ހާ!!! ކޮބާ އަހަރެން ބިރު ގަންދުވިއްޖެތަ! ” ލާއިސް ވެސް ހިނިގަނޑެއް ޖަހާލުމަށް ފަހު ބުނެލިއެވެ.” މިހާރު އަހަރެން ޖަހާ ގޮތަށް ހިނިގަނޑު ޖަހަން ވެސް ދަސް ކުރީ ދޯ!” ލާއިސް ކުރި ސުވާލަށް ޖަވާބު ނުދީ ރިދަން ބުންޏެވެ. ލާއިސް ބިރު ނުގަތުމުން ކަޑަ ވީ ކައްނޭނގެ އެވެ. ދެމީހުން މި ގޮތަށް ސަކަރާތް ޖަހަން ތިއްބާ ކުއްލި އަކަށް ދޮރު ގައި މީހަކު ޓަކި ތަޅާ ގައެވެ. ދޮރު ތަޅު ލާފައި ހުރި ކަން ނަސީބެއް ތާއެވެ. ލާއިސް އަވަހަށް ރިދަން ކައިރީ ފިލާށޭ ކިޔާފައި ދޮރު ހުޅުވަން ދިޔައެވެ.\nދޮރު ކުރި މަތީގައި ހުރީ ލާއިސް ގެ މަންމަ އެވެ. ” އާދޭ ކާން ދާން ” ލާއިސް މަންމަ އައީ ލާއިސް ކާން ބަލައެވެ. ލާއިސް ކޮޓަރިން ނުކުމެ މަންމަ އާއި އެކު ކާން ދިޔައެވެ. މަންމަ ކާން ހަދާފައި ހުރީ ވައިޓް ސޯސް ޕާސްތާ އެވެ. ލާއިސް ވަރަށް އަވަހަށް ކައި ނިންމާލުމައް ފަހު އަނެއްކާވެސް ކޮޓަރި އަށް ދިޔައެވެ.\nކޮޓަރި އަށް ވަދެ ފުރަތަމަ ވެސް ބަލާލީ ރިދަން ކޮބާ ތޯ އެވެ. ރިދަން ފެންނަން ނެތުމުން ވަރަށް މަޑުން ރިދަން އަށް ގޮވާލިއެވެ. ފަހަތުން މީހަކު ކޮއްޓާ ހެން ހީވެ ބަލާލި އިރު ރިދަން ހުރީ ބިރުވެރި ވައްތަރެއް ޖައްސައިގެން ނެވެ. އެ ހުރި ގޮތުން ލާއިސް ސިއްސައިގެން ގޮސް އިދިފުށަށް ވެއްޓުނެވެ.\nއިދިފުށަށް ވެއްޓުނު ނަމަވެސް ލާއިސް ބޯ ފަޅާގެން ނުދިޔަ ކަން ނަސީބެއް ތާއެވެ. ލާއިސް ތެދުވީ އުނަގަނޑުގައި އަތް އުނގުޅަމުން ނެވެ. އޭރު ރިދަން ހުރީ ހޭންށެވެ. ” މަ ވެއްޓުނީ މަވެސް މި ސޮރު ފެށީ ހޭކަށެއްނު!” ލާއިސް ރުޅި އައިސްފައި ބުނެލިއެވެ. ސޮރީ މައިމޭން! ތަދުވި ދޯ! ” ރިދަން ބުނެލިއެވެ. ލާއިސް ވަރަށް ހައިރާން ވެފައި އަހާލިއެވެ.” އޭ ރިދަން ކައެ ހާދަ މޮޅޭ ދޯ! ވާހަކަ ދައްކަން ވެސް! ރިދަން ބޯ ޖަހާލިއެވެ.\nމި ގޮތަށް ސަކަރާތް ޖަހަމުން ދިޔައިރު ވެސް ދެ މީހުން ތިބީ ކުރަން އުޅުން ކަންތައް ހަނދާން ނެތިފައެވެ. އެހެން ތިއްބައި އަނެއްކާވެސް މީހަކު ދޮރު ގައި ޓަކި ތަޅާ ގަތެވެ. އެތާ ހުރީ ލާއިސް ގެ އެހެން ރައްޓެއްސެއްކަމަށް ވާ ލުވޭޒުއެވެ. ލާއިސް ލުވޭޒު ކައިރީ ކިހިނެއްތަ ވީހޭ އެހުމުން ލުވޭޒު ބުނީ………………..\nމިބައި ކުރުވީތީ އެންމެން ކައިރިން މަޢާފަށް އެހެން!!\nvrh reethi… Maasha Allah\nވިންދޭ ލޯބި ތީ އެދޭ 8\nހިތާމަ އެހެނިހެން ލޯބި December 16, 2018\nވާށެ އޯގާ ހިތާ 5\nހިތާމަ އެހެނިހެން ލޯބި June 20, 2017\nއެހެނިހެން ލޯބި September 3, 2020\nއަނިޔާ.. 12 ވަނަ ބައި\nއެހެނިހެން ލޯބި December 19, 2015\nހިތާމަ ބިރުވެރި އެހެނިހެން 18 hours ago\nފެވިފާނަންތިވޭ ހިތުގާ 2\nއެހެނިހެން ލޯބި August 23, 2018


Kandumathi gai haalugai jehifaivaa Rohingya refugeenah eheevay: UN | ThePress\nކަނޑުމަތީގައި ހާލުގައި ޖެހިފައިވާ ރޯހިންޏާ ރެފިއުޖީންނަށް އެހީވޭ: އދ\n22 February 2021, 15:00\nބަންގްލަދޭޝްގައި ތިބި ރޯހިންޏާ ރެފިއުޖީން ދަނީ އުޖާލާ ދިރިއުޅުމަކަށް އެދި ކަނޑުމަގުން، ބިރުވެރި ދަތުރުތަކެއް ކުރަމުން / ފޮޓޯ: ގެޓީ އިމޭޖަޒް\nދަތުރު ކުރަމުން ދިޔަ ބޯޓު ހަލާކުވެ، އެންޑަމަން ކަނޑުގެ ސަރަހައްދުގައި ހާލުގައި ޖެހިފައިވާ ރޯހިންޏާ ރެފިއުޖީން، މިހާރުން މިހާރަށް ސަލާމަތް ކޮށްދިނުމަށް، ރެފިއުޖީންނާ ބެހޭ އދގެ އިދާރާއިން ގޮވާލައިފިއެވެ.\nބޯޓު ހަލާކުވުމުގެ ސަބަބުން ހާލުގައި ޖެހި، ބޯފެނާއި ކާބޯތަކެތި ހުސްވެ، ކަނޑުމަތީގައި ރެފިއުޖީން ތިބިތާ މިހާރު ދުވަސްތަކެއް ވެފައި ވާކަމަށްވެސް ޔޫއެންއެޗްސީއާރްއިން ބުނެއެވެ.\nޔޫއެންއެޗްސީއާރްއިން ބުނީ، ހޮނިހިރު ދުވަހުގެ ހަވީރު ލިބުނު މައުލޫމާތަށް ބަލާއިރު، ހާލުގައި ޖެހިފައި ތިބި ރޯހިންޏާ ރެފިއުޖީންގެ އަދަދު އަދި ކަށަވަރެއް ނުވެއެވެ.\nޔޫއެންއެޗްސީއާރްއިން ވަނީ އެންޑަމަން ކަނޑުގެ ސަރަހައްދުގެ ގައުމުތަކުން، ރެފިއުޖީން ހޯދަމަށް، މިހާރުން މިހާރަށް ނިކުތުމަށް ގޮވާލާފައެވެ.\nރެފިއުޖީންނާ ބެހޭ އދގެ އިދާރާގެ އޭޝިއާއާއި ޕެސިފިކް ސަރަހައްދުގެ ބިއުރޯގެ ޑައިރެކްޓާ، އިންދްރިކާ ރަޓްވައްޓެ ވިދާޅުވީ، އިސްކުރަން ވީ ފުރާނަ ސަލާމަތް ކުރުން ކަމަށެވެ. ބައިނަލްއަގުވާމީ ވާޖިބުތަކާއި ކަނޑުގެ ގާނޫނުތަކަށް ރިއާޔަތް ކުރާއިރު، ކަނޑުމަތީގައި ހާލުގައި ޖެހިފައި ވާ މީހުން ސަލާމަތް ކުރުމަށް އޮތް ޒިންމާ ނަގަހައްޓަން ޖެހޭ ކަމަށް އދގެ އޮފިޝަލު ވިދާޅުވިއެވެ. އެއީ ކޮން ގައުމެއްގެ ބައެއްތޯއާ، އެމީހުންގެ ގާނޫނީ ހައިސިއްޔަތަކީ ކޮބައިތޯ ބަލަން ނުޖެހޭނެ ކަމަށްވެސް ރަޓްވައްޓެ ވިދާޅުވިއެވެ.\nއދގެ އޭޖެންސީއިން ބުނީ ބޯޓު އޮތް ސީދާ މިސްރާބާއި އެ ބޯޓުގައި ތިބި ރެފިއުޖީންގެ ކަށަވަރު އަދަދު ނޭނގޭ ކަމަށެވެ. ނަމަވެސް އެ ބޯޓަކީ، ބަންގްލަދޭޝްގެ ކޮކްސް ބާޒާރާއި ތިކުނާފް ސަރަހައްދުން، މީގެ 10 ވަރަކަށް ދުވަސް ކުރިން ފުރި ބޯޓެއް ކަމަށް ބެލެވޭ ކަމަށް ރެފިއުޖީންނާ ބެހޭ އދގެ އިދާރާއިން ވަނީ ބުނެފައެވެ.\nރޯހިންޏާ އދ ދުނިޔެ\nއެމެރިކާޔައް ގެންދޭ އދ ތިޔައީ އެމެރިކާ


Mi Sarukaarun Ulhenee Muslimunge Hagguthah Dhookohffai Sarukaaruthah Russan - Adam Shareef - Vaguthu\nކޮވިޑް ފައްސި މައްޗަށް، ނުރައްކާ ކުޑައެއް ނޫން! - 18 ގަޑިއިރު ކުރިން\n4 މަސް ކުރިން ( ޑިސެމްބަރު 18, 2020 )\nމި ސަރުކާރުން މުސްލިމުންގެ ހައްގުތައް ހޯދައިދިނުމުގެ ބަދަލުގައި މަސައްކަތް ކުރަނީ އެހެެން ސަރުކާރުތައް ރުއްސަން ކަމަށް ކުރީގެ ޑިފެންސް މިނިސްޓަރ މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެ އެވެވެ.\nއޭނާ މިހެން ވިދާޅުވެފައި ވަނީ މިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 ޖެހިގެން ސްރީލަންކާގައި މަރުވަމުން އަންނަ މީހުން އަންދަމުން އަންނަ މައްސަލަ އާއި ގުޅިގެން އެ ގައުމުގައި މަރުވާ މުސްލިމް ރައްޔިތުން ރާއްޖެ ގެނެސް ވަޅުލުން ބޮޑު ބަހުސަކަށް ވެފައި ވަނިކޮށެވެ.\nއާދަމް ޝަރީފް ރޭ ކުރެއްވި ޓްވީޓެއްގައި ވިދާޅުވެފައި ވަނީ، މީގެ ކުރިން ރާއްޖެއަކީ މުސްލިމުންގެ ހައްގުތަކާއި ގުޅޭ ކަންކަމުގައި އެންމެ ފުރަތަމަ ބަސް އިއްވާ ލިސްޓުގެ ކުރީގައި އޮންނަ ގައުމެއް ކަމަށެވެ. އެހެން ނަމަވެސް މިހާރު ދިވެހި ސަރުކާރުން މަސައްކަތް ކުރަމުން އަންނަ މަންޒަރު ފެންނަނީ އެހެން ސަރުކާރުތައް ރުއްސަން ކަމަށް އޭނާ ވަނީ ވިދާޅުވެފައެެވެ.\nMeege kurin Raajje akee Muslimunge haqqugai emme furathama bas ivvaa eh qaumu. Raajje in vakaalaathu kuranjeheynee dhuniyeygai Muslimunnah kurimathivamundhaa massalathakah Binal Aquwaamee gothun hallu hoadhaidheyn. Ekamaku mihaaru masakkaiy kuraathan fenanee sarukaaruthah russan.\n— Adam Shareef Umar (@Adamshareefz) December 17, 2020\nއާދަމް ޝަރީފް މިހެން ވިދާޅުވެފައިވާއިރު ލަންކާ މުސްލިމުން ރާއްޖެ ގެނެސް ވަޅުލުމަށް އެގައުމުގެ ސަރުކާރުން އެދޭ މައްސަލަ އަށް ސަރުކާރުގެ ބައެއް އިސްވެެރިން ވަނީ ތާއިދުކޮށްފައެވެެ. އޭގެ ތެރޭގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އާއި، އިކޮނޮމިކް މިނިސްޓަރ ފައްޔާޒް އިސްމާއިލް އަދި ހެލްތު މިނިސްޓަރ އަހުމަދު ނަސީމް (ކެރަފާ ނަސީމް) ވެސް ހިމެނެއެވެ.\nފޮރިން މިނިސްޓްރީން މިދިޔަ ހޯމަ ދުވަހު ވިދާޅުވީ ކޮވިޑް-19 ގައި ލަންކާގައި މަރުވާ މުސްލިމުންނަށް އިސްލާމީ އުސޫލުތަކާ އެއްގޮތަށް ޖަނާޒާގެ ކަންތައްތައް ފުރިހަމަކުރުމަށް އެ ގައުމުގެ ސަރުކާރަށް ދަތިތަކެއް ކުރިމަތިވެފައިވާ ކަމަށް އަންގާފައިވާ ކަމަށެވެ. އެހެންވެ، ރާއްޖޭގައި އިސްލާމީ އުސޫލުތަކާ އެއްގޮތަށް ޖަނާޒާގެ ކަންތައްތައް ހަމަޖައްސައިދިނުމުގައި އެހީތެރިކަން ހޯއްދެވުމަށް، ލަންކާގެ ރައީސް ގޯތާބަޔަ ރާޖަޕަކްސަ، ރައީސް ސޯލިހަށް ސިޓީފުޅެއް ފޮނުއްވާ ކަމަށް ބަޔާނުގައިވެއެވެ.\nމިހާރު އެކަމާއި ގުޅޭ މަޝްވަރާތައް ކުރަމުންދާކަަށްވެސް ސަރުކާރުން ވަނީ ވިދާޅުވެފައެވެ.


Anbi'firi Kamuge Gulhun Hinngumah Vaki Adhadheh Veytha? - Vaguthu\nއަނބިފިރިކަމުގެ ގުޅުން ހިންގުމަށް ވަކި އަދަދެއްވޭތަ؟\nކައިވެންޏަކީ ވަރަށްވެސް މަތިވެތި ގުޅުމެކެވެ. އެހެނީ އެ ގުޅުމުގެ ސަބަބުން ހަލާލު ގޮތުގައި ޖިންސީ އެދުންވެރިކަން ފުއްދުމުގެ ދޮރު ހުޅުވި ޒިނޭ ފަދަ ފާހިޝް އަމަލުތަކާއި ދުރުހެލިވުމަށް މަގުފަހިވާތީއެވެ. އަދި އަހުލާޤީ ބޮޑެތި ކުށްތަކުން ރައްކާތެރިވުމަށް މަގުފަހިވާތީއެވެ.\nކައިވެންޏަކީ ދެމެފިރިން އެއްދާންކުރުން ހުއްދަކޮށްދޭ ޝަރުޢީ އަގުދެކެވެ. ދެމަފިރިން އެއްދާން ކުރުމުގައި ހަފްތާޔަކު ނުވަތަ ރެއަކު ވަކި އަދަދެއް ކުރުމަށް އިސްލާމް ދީނުގައި ކަނޑައޅުއްވާފައެއް ނުވެއެވެ. ހަފްތާޔަކު ނުވަތަ ރެއަކު އެދެމަފިރިން ބޭނުންވަރަކަށް ކުރެވިދާނެއެވެ. އޭގައި މިންވަރެއް ކަނޑައަޅާނީ އެދެމަފިރިންނެވެ. އެހެނީ އެއީ އެދެމީހުންގެ ޙައްޤެއް ކަމަށްވާތީއެވެ.\nރަސޫލާ މުހައްމަދުއް ޞައްލަﷲ ޢަލައިހި ވަސައްލަމަ ޙަދީޘް ކުރައްވަނީ: ( إِذَا أَتَى أَحَدُكُمْ أَهْلَهُ ثُمَّ أَرَادَ أَنْ يَعُوْدَ فَلْيَتَوَضَّأَ بَيْنَهُمَا وُضُوْءًا ، فَإِنَّهُ أَنْشطَ فِيْ الْعَوْدِ ) رواه مسلم 1/171\nމާނައީ: "ތިޔަބައިމީހުންގެ ތެރެއިން މީހަކު ތިމާގެ އަނބީމީހާއާއި އެއްދާންކުރުމަށްފަހު، ދެން އިތުރަށް އެކަން ކުރަންބޭނުންނަމަ އެދެމެދުގައި ވުޟޫއެއް ކުރާށެވެ. ހަމަކަށަވަރުން އެވުޟޫގެ ސަބަބުން އިތުރު ތާޒާކަމެއް ދެވަނަ ފަހަރަށް ގެނެސްދޭނެއެވެ."\nމިހަދީޘްގައި މިވާ ( ثُمَّ أَرَادَ أَنْ يَعُوْدَ ) "ދެން އިތުރަށް އެކަން ކުރަންބޭނުންނަމަ" ދަލީލު ކޮށްދެނީ އަނބިފިރިކަމުގެ ގުޅުން ވަކިއަދަދެއް ދީނުގައި ކަނޑައެޅިފައިނުވާކަމެވެ.\nކޮންމެއަކަސް އަނބިފިރިކަމުގެ ގުޅުމަކީ އަނބިމީހާއާއި ފިރިމީހާގެ ދެމެދުގައިވާ ޚާއްޞަ ކަމެކެވެ. އެކަމަށް އަދަދެއް އަދި ވަގުތެއް ކަނޑަޅަނީ އެދެމަފިރިންނެވެ. އެހެންނަމަވެސް ދެމެފަރިން ނުވަތަ ދެމީހުންކުރެ މީހެއްގެ ބަލި ޙާލަތު ހުންނަގޮތުން ކަމާބެހޭ ޑޮކްޓަރަކު ވަކި ވަރަކަށް ވުރެ ގިނައިން އެއްދާން ކޮށްފިނަމަ ދެމީހުންނަށް ނުވަތަ ދެމީހުންކުރެ މީހަކަށް ގެއްލުމެއްވެދާނެ ކަމަށް ލަފާދެއްވައިފިނަމަ އެކަމުގައި ދެމީހުންގެ މަސްލަޙަތަށް ވިސްނުން މުހިންމެވެ،\nޖަވާބު ދެއްވީ: ޑރ. މުޙައްމަދު ޝަހީމް ޢަލީ ސަޢީދު\nވިހެއުމާއެކު އަންނަ ފެނާއި ލޭގެ ޙުކުމް\nއޭޕްރީލް 27, 2018 16:13\nފަހުގެ ދިރާސާ ތަކުން ދައްކަނީ އަބިފިރކަމުގެ ގުޅުން ގިނައިން ހިންގިވަރަކަށް ޕްރެސްޓޭޓް ކެންސަރާއި ހާޓް އެޓޭކް ،ސްޓޯރޯކް ފަދަބަލިތަށް ޖެހުމުގެ ފުރުސަތު ކުޑަކޮށްދޭކަން ، އަދި އަންހެނުންގެ ޖިންސީގުނަވަނުގެ ތަފާތު މައްސަލަތަށް ރަގަޅުވެ ސްޓޓރެސް ފަދަ މައްސަލަތަށް ކުޑަވާކަމަށް ، އެކަމަކު މިދިރާސާއަކީ ލޯބިން އުޅޭ ދެމަފިރިންގެ ދިރާސާތަކެއް ، ހަމަނުޖެހޭ ދެމެފިރިންގެ ވާހަކަތަކެއްނޫން\nއޭޕްރީލް 27, 2018 16:17\nކޮބާ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް.\nއޭޕްރީލް 27, 2018 17:59\nމިރޭ ޖެހޭނެ ދުންބުރުވާލަން..\nއޭޕްރީލް 27, 2018 20:28\nއޭޕްރީލް 27, 2018 20:44\nސަތޭކަ ފަހަރު ދުވާލަކު